4923 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 440 


3 Απριλίου 2000 


ΑΠΟΦΑΣΕΙ Σ 

Αριθ.2187 

Έγκριση του Κανονισμού Προμηθειών του ΕΛ.ΤΑ 

ΟΙ ΥΦΥΠΟΥΡΓΟΙ ΑΝΑΠΤΥΞΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου 3 του άρθρου 5 του Ν. 
2286/95 «Προμήθειες του δημόσιου τομέα και ρυθμίσεις 
συναφών θεμάτων»(ΦΕΚ 19/Α/95), όπως έχει τροποποιη¬ 
θεί και ισχύει. 

2. Τις διατάξειςτου Ν. Δ. 496/70 «Περί Οργανώσεως και 
λειτουργίας των Ταχυδρομείων» (ΦΕΚ 73/Α/70) σε συν¬ 
δυασμό μεεκείνεςτου Π.Δ. 277/75 «Περίτης νομικής μορ¬ 
φής λειτουργίας της Ταχυδρομικής Υπηρεσίας δια το με¬ 
τά την 30ην Απριλίου 1975 χρονικό διάστημα» (ΦΕΚ 
83/Α/75). 

3. Τις διατάξεις του Ν. 2668/98 «Οργάνωση του τομέα 
παροχής ταχυδρομικών υπηρεσιών και άλλες διατάξεις» 
(ΦΕΚ 282/Α/98). 

4. Τις διατάξεις του άρθρου 29 Α του Ν.1558/85 «Κυ¬ 
βέρνηση και Κυβερνητικά Όργανα «(ΦΕΚ 137/Α/85) όπως 
αυτό προστέθηκε στο άρθρο 27 του Ν. 2081/92(ΦΕΚ 
154/Α/92) και αντικαταστάθηκε με το άρθρο 1 παράγρα¬ 
φος 2 α του Ν.2469/97 (ΦΕΚ 38/Α/97). 

5. Τις διατάξεις του Π.Δ. 394/96 «Κανονισμός Προμη¬ 
θειών Δημοσίου (Κ.Π.Δ.)». 

6. Τις διατάξεις του Π.Δ. 27/96 «Συγχώνευση των 
Υπουργείων Τουρισμού, Βιομηχανίας - Ενέργειας - Τε¬ 
χνολογίας και Εμπορίου στο Υπουργείο Ανάπτυξης» (ΦΕΚ 
19/Α/96). 

7. Του Π.Δ. 195/95 «Οργανισμός της Γενικής Διεύθυν¬ 
σης Κρατικών Προμηθειών στο Υπουργείο Ανάπτυξης» 
(ΦΕΚ 102/Α/95). 

8. Τις διατάξεις του Π.Δ. 59/96 «Σύσταση Γενικής Γραμ¬ 
ματείας Εμπορίου στο Υπουργείο Ανάπτυξης και καθορι¬ 
σμός των αρμοδιοτήτων της» (ΦΕΚ 51 /Α/96). 

9. Την αριθμ. 399/8-3-99 απόφαση του Πρωθυπουργού 
και του Υπουργού Ανάπτυξης «Ανάθεση αρμοδιοτήτων 
στους Υφυπουργούς Ανάπτυξης» (ΦΕΚ 198/Β/99). 

10. Την αριθμ. 625/11.11.98 απόφαση του Πρωθυπουρ¬ 
γού και του Υπουργού Μεταφορών και Επικοινωνιών 
«ανάθεση αρμοδιοτήτων του Υπουργού Μεταφορών και 


Επικοινωνιών στον Υφυπουργό Μεταφορών και Επικοινω¬ 
νιών» (ΦΕΚ 1179/Β/98). 

11. Την αριθμ. Π1/710/95 απόφαση του Υφυπουργού 
Εμπορίου «Οδηγίες για την κατάρτιση των κανονισμών 
προμηθειών φορέων του Δημόσιου Τομέα» (ΦΕΚ 
276/Β/95). 

12. Τις αποφάσεις του Δ.Σ/ ΕΛ.ΤΑ που λήφθηκαν στις 
αριθμ. 1022/2.9.99 (θέμα 12ο) και 1039/27-12-99 (θέμα 
14ο) συνεδριάσεις του. 

13. Τα αριθμ. Π1 /1638/25-8-99 και Π1/4800/19-11-1999 
έγγραφα του Υπουργείου Ανάπτυξης. 

14. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του ΕΛ.ΤΑ., αποφασίζουμε: 

1. Εγκρίνουμε τον Κανονισμό προμηθειών του ΕΛ.ΤΑ 
που έχει ως ακολούθως: 

ΑΡΘΡΟ 1 

ΠΕΔΙΟ ΕΦΑΡΜΟΓΗΣ ΤΟΥ ΚΑΝΟΝΙΣΜΟΥ 

1. Στις διατάξεις του παρόντος Κανονισμού υπάγονται 
οι κάθε είδους προμήθειες αγαθών που ενεργούνται από 
τα ΕΛΛΗΝΙΚΑ ΤΑΧΥΔΡΟΜΕΙΑ (ΕΛΤΑ). 

2. Προμήθειες του ΕΛΤΑ είναι συμβάσεις από επαχθή 
αιτία που συνάπτονται εγγράφως μεταξύ ενός προμηθευ¬ 
τή αφενός και του ΕΛΤΑ αφετέρου και έχουν ως αντικεί¬ 
μενο την αγορά, την χρηματοδοτική μίσθωση και τη μί¬ 
σθωση αγαθών. Επίσης θεωρούνται προμήθειες του ΕΛ¬ 
ΤΑ και οι συμβάσεις ανάθεσης εκτέλεσης εργασιών, 
εγκατάστασης, συντήρησης, μεταφοράς ή και άλλων ερ¬ 
γασιών που σχετίζονται με την προμήθεια των ανωτέρω 
αγαθών, εφόσον όμως η αξία αυτών υπερβαίνει την αντί¬ 
στοιχη των εργασιών. 

3. Κατ'εξαίρεση: 

α) οι έκτων ανωτέρω προμηθειών εμπίπτουσες στο πε¬ 
δίο εφαρμογής του Π.Δ. 370/1995 (ΦΕΚ 199/Α/1995) εκτε- 
λούνται σύμφωνα με τις διατάξεις αυτού και όπως αυτό 
τροποποιήθηκε με την οδηγία 97/52/ΕΕ, συμπληρωματι- 
κώς δε και με τις διατάξεις του παρόντος και 

β) Οι προμήθειες αγαθών οι οποίες δεν εντάσσονται στο 
ενιαίο πρόγραμμα προμηθειών εκτελούνται σύμφωνα με 
τις διατάξεις των άρθρων 79 έως 85 του Ν. 2362/1995 
(ΦΕΚ247/Α/1995) συμπληρωματικώς δε και με τις διατά¬ 
ξεις του παρόντος. 

ΑΡΘΡΟ 2 

ΕΓΚΡΙΣΗ ΤΩΝ ΠΡΟΜΗΘΕΙΩΝ - 
ΠΡΟΫΠΟΘΕΣΕΙΣ ΕΓΚΡΙΣΗΣ 

1. Οι προμήθειες του ΕΛΤΑ υπόκεινται σε έγκριση. Η 
έγκριση αυτή παρέχεται με την ένταξη τους στο Ενιαίο 
Πρόγραμμα Προμηθειών (Ε.Π.Π.) 

Δεν εντάσσονται στο ΕΠΠ προμήθειες ετήσιας δαπά¬ 
νης κατ’ είδος υλικού μικρότερης από την κάθε φορά κα¬ 
θοριζόμενη ως όριο ένταξης στο ΕΠΠ από το αρμόδιο 
Υπουργείο. 

2. Οι προϋποθέσεις ένταξης των προμηθειών του ΕΛΤΑ 
στο Ε.Π.Π. είναι οι ακόλουθες: 

α) Καθορισμός τουλάχιστον του είδους του υλικού, της 
ποσότητας, της αξίας, της πηγής χρηματοδότησης, του 
χρόνου απορρόφησης της χρηματοδότησης, του τρόπου 
πληρωμής και διενέργειας της προμήθειας, του κριτηρί¬ 
ου αξιολόγησης και κάθε άλλου στοιχείου απαραίτητου 
για την αιτιολόγηση της ένταξης του συγκεκριμένου εί¬ 
δους. 

β) Ένταξη των προμηθειών στον προϋπολογισμό του 
ΕΛΤΑ 

γ) Εγκριτική Απόφαση του Διοικητικού Συμβουλίου του 
ΕΛΤΑ. 

3. Το Ε.Π.Π. εγκρίνεται με κοινή απόφαση των Υπουρ¬ 
γών Εθνικής Οικονομίας και Ανάπτυξης. Τίθεται δε σε 
εφαρμογή με απόφαση του Υπουργού Ανάπτυξης. 

ΑΡΘΡΟ 3 

ΔΙΑΚΡΙΣΗ ΔΙΑΔΙΚΑΣΙΩΝ ΠΡΟΜΗΘΕΙΩΝ 

1. Οι διαδικασίες συνάψεως συμβάσεων προμηθειών, 
διακρίνονται σε ανοικτές, κλειστές, με διαπραγμάτευση 
και συνοπτικές. 

2. Ανοικτές είναι οι διαδικασίες (ανοικτός διαγωνισμός) 
στα πλαίσια των οποίων κάθε ενδιαφερόμενος προμη¬ 
θευτής μπορεί να υποβάλλει προσφορά. 

3. Κλειστές είναι οι διαδικασίες (κλειστός διαγωνισμός) 
στα πλαίσια των οποίων μόνο οι προμηθευτές, που έχουν 
προσκληθεί από τον ΕΛΤΑ μπορούν να υποβάλλουν προ¬ 
σφορά. 

Στις διαδικασίες των παραγράφων 2 και 3 απαιτείται 
προηγούμενη δημοσίευση προκήρυξης διαγωνισμού. 

4. Με διαπραγμάτευση (απευθείας ανάθεση) είναι η δια¬ 
δικασία στα πλαίσια της οποίας ο ΕΛΤΑ προσφεύγει 
στους προμηθευτές της επιλογής του και διαπραγματεύ¬ 
εται τους όρους της σύμβασης με έναν ή περισσότερους 
από αυτούς με ή χωρίς δημοσίευση προκήρυξης διαγωνι¬ 
σμού. 

5. Συνοπτικές διαδικασίες είναι οι διαδικασίες που διε- 
νεργούνται μόνο για τη σύναψη συμβάσεων προμηθειών 
αγαθών αξίας κάτω των εκατόν τριάντα χιλιάδων 
(130.000) ΩΤ3, ετήσιας συνολικής δαπάνης, καθοριζόμε¬ 
νης εκάστοτε με απόφαση του Υπουργού Ανάπτυξης. 

Στη περίπτωση αυτή διενεργείται πρόχειρος διαγωνι¬ 
σμός με υποβολή εγγράφων προσφορών με ή χωρίς 
προηγούμενη δημοσίευση προκήρυξης διαγωνισμού. 

ΑΡΘΡΟ 4 

ΠΡΟΚΗΡΥΞΗ ΔΙΑΓΩΝΙΣΜΟΥ 

1. Οι όροι της διακήρυξης κάθε διαγωνισμού πρέπει να 
είναι σαφείς και πλήρεις. 

2. Στις περιπτώσεις ανοικτού διαγωνισμού η διακήρυξη 
περιλαμβάνει τουλάχιστον τα ακόλουθα στοιχεία: 

α)Το είδος του διαγωνισμού. 


β) Το είδος, την ποσότητα και τις τεχνικές προδιαγρα¬ 
φές των προς προμήθεια υλικών καθώς και τη δυνατότη¬ 
τα στους προμηθευτές υποβολής προσφορών για το σύ¬ 
νολο της ποσότητας του υπό προμήθεια υλικού ή για το 
σύνολο της κατ’ είδος ποσότητας, όταν ο διαγωνισμός γί¬ 
νεται για περισσότερα του ενός είδη. 

γ) Το χρόνο, τοντόπο καιτοντρόπο παράδοσηςτων υλι¬ 
κών όπως επίσης και το χρόνο παραλαβής των υλικών. 

δ) Το όνομα, τη διεύθυνση, τον αριθμό τηλεφώνου, τον 
αριθμό τηλετύπου ή τηλεφωτοαντιγραφικού μηχανήμα¬ 
τος (ΡΑΧ) της Υπηρεσίας που διενεργεί το διαγωνισμό. 

ε) Την ημερομηνία αποστολής περίληψης της διακήρυ¬ 
ξης στην Υπηρεσία Επίσημων Εκδόσεωντων Ευρωπαϊκών 
Κοινοτήτων για δημοσίευση, όπου αυτό απαιτείται. 

στ) Την προθεσμία μέσα στην οποία οι ενδιαφερόμενοι 
μπορούν να ζητήσουν, απάτην Υπηρεσίαπου διενεργείτο 
διαγωνισμό, τα σχετικά έγγραφα, το ποσό που τυχόν 
απαιτείται να καταβληθεί για τη χορήγηση των εγγράφων 
αυτών καθώς και τους όρους πληρωμής αυτού. 

ζ) Την αρμόδια επιτροπή προμηθειών, την ημερομηνία, 
ώρα και τόπο αποσφράγισης των προσφορών καθώς και 
τα πρόσωπα που δικαιούνται να παρίστανται. 
η) Το νόμισμα της προσφερόμενης τιμής, 
θ) Τον τύπο, τα ποσοστά, το νόμισμα καθώς και το χρό¬ 
νο υποβολής των εγγυήσεων όπως και άλλες εξασφαλί¬ 
σεις, εάν τυχόν ζητούνται. 

ι) Την πηγή χρηματοδότησης καιτοντρόπο πληρωμής, 
ια) Τα στοιχεία και δικαιολογητικά που είναι αναγκαία 
για την εκτίμηση του κατώτατου ορίου οικονομικών και τε¬ 
χνικών προϋποθέσεων, τα οποία η Υπηρεσία απαιτεί από 
τους προμηθευτές. 

ιβ) Ενδεχομένως την απαγόρευση των εναλλακτικών 
προσφορών. 

ιγ) Τα κριτήρια για την αξιολόγηση των προσφορών και 
την κατακύρωση της προμήθειας. Στην περίπτωση που 
κριτήριο είναι η συμφερότερη προσφορά, καθορίζονται 
τα στοιχεία και ο τρόπος βαθμολογίας με βάση τα οποία 
γίνεται η αξιολόγηση της προσφοράς. 

ιδ) Την προθεσμία για την παραλαβή των προσφορών 
από την αρμόδια Υπηρεσία και τη διεύθυνση στην οποία 
πρέπει να αποσταλούν, 
ιε) Τη διάρκεια ισχύος των προσφορών, 
ιστ) Τις προϋποθέσεις αναπροσαρμογής του τιμήμα¬ 
τος, εφόσον κρίνεται ότι απαιτείται τέτοιος όρος. 

ιζ) Τους αναγκαίους όρους, απόκλιση από τους οποίους 
συνεπάγεται οπωσδήποτε την απόρριψη της προσφο¬ 
ράς. 

3. Στις περιπτώσεις κλειστού διαγωνισμού η διακήρυξη 
περιλαμβάνει τουλάχιστον τα ακόλουθα: 

α) Τα στοιχεία της παραπάνω παραγράφου 2 του άρ¬ 
θρου τούτου εκτός του ιδ. 

β) Τον τύπο και το περιεχόμενο των αιτήσεων συμμετο¬ 
χής, την προθεσμία για την υποβολή τους στην αρμόδια 
Επιτροπή Προμηθειών και τη διεύθυνση στην οποία πρέ¬ 
πει να υποβληθούν. 

γ) Τη προθεσμία μέσα στην οποία θα αποσταλούν οι 
προσκλήσεις για την κατάθεση των προσφορών 
δ) Τα όρια μεταξύ των οποίων θα κυμανθεί ο αριθμός 
των υποψηφίων που πρόκειται να προσκληθούν να υπο¬ 
βάλλουν προσφορά, εφόσον είναι απαραίτητο. 

4. Η πρόσκληση για την υποβολή προσφορών περιλαμ¬ 
βάνει τουλάχιστον την προθεσμία υποβολής τους, τη δι¬ 
εύθυνση στην οποία πρέπει να υποβληθούν, το αρμόδιο 

όργανο αποσφράγισης των προσφορών καθώς και την 
ημερομηνία, την ώρα και τον τόπο αποσφράγισής τους. 

5. Στις περιπτώσεις ανοιχτού ή κλειστού διαγωνισμού η 
διακήρυξη διατίθεται από την Υπηρεσία διενέργειας του 
διαγωνισμού, αμέσως μετά από τη δημοσίευση της περί¬ 
ληψής της. 

ΑΡΘΡΟ 5 

ΤΕΧΝΙΚΕΣ ΠΡΟΔΙΑΓΡΑΦΕΣ 

1. Στη διακήρυξη και σύμβαση επισυνάπτονται οι τεχνι¬ 
κές προδιαγραφές του προς προμήθεια υλικού ή αναφέ- 
ρεται συγκεκριμένο πρότυπο (ευρωπαϊκό ή αναγνωρι¬ 
σμένου οργανισμού) ή προδιαγραφή (ενοποιημένη, άλ¬ 
λου φορέα). 

2. Τεχνικές Προδιαγραφές είναι οι τεχνικές απαιτήσεις 
που καθορίζουντα απαιτούμενα χαρακτηριστικά του υλι¬ 
κού προκειμένου αυτό να προσδιορισθεί αντικειμενικά 
έτσι ώστε να ανταποκρίνεται στη χρήση, για την οποία 
προορίζεται από τον φορέα. 

Οι τεχνικές αυτές απαιτήσεις πρέπει να περιλαμβάνουν 
τα επίπεδα ποιότητας ή απόδοσης, την ασφάλεια, τις δια¬ 
στάσεις καθώς και τις απαιτήσεις που ισχύουν για το υλι¬ 
κό ή το προϊόν όσον αφορά την ποιότητα, την ορολογία, 
τις δοκιμές και μεθόδους δοκιμών, τη συσκευασία, τη σή¬ 
μανση. 

Οι Τεχνικές Προδιαγραφές πρέπει να είναι σαφώς δια¬ 
τυπωμένες και πλήρως κατανοητές από όλους τους εν¬ 
διαφερομένους. 

3. Ορισμός προτύπων 

α) Ως πρότυπο θεωρούνται οι τεχνικές προδιαγραφές 
που έχουν εγκριθεί από ένα αναγνωρισμένο οργανισμό 
τυποποίησης για επανειλημμένη ή διαρκή εφαρμογή. 

β) Ως ευρωπαϊκό πρότυπο, θεωρείται το πρότυπο που 
έχει εγκριθεί από την Ευρωπαϊκή Επιτροπή Τυποποίησης 
(ΟΕΝ) ή την Ευρωπαϊκή Επιτροπή Τυποποίησης Ηλε- 
κτροτεχνικών Προϊόντων (ΟΕΝΕΕΕΟ) ή 

Ευρωπαϊκό Πρότυπο (ΕΝ) ή Έγγραφο Εναρμόνισης 
(ΕΩ) σύμφωνα με τους κοινούς κανόνες των εν λόγω ορ¬ 
γανισμών. 

4. Οι τεχνικές προδιαγραφές των υπό προμήθεια υλι¬ 
κών περιλαμβάνουν όλα εκείνα τα τεχνικά χαρακτηριστι¬ 
κά, ώστε τα υλικά αυτά να εκπληρώνουν τον σκοπό, για 
τον οποίο προορίζονται και περιγράφονται έτσι ώστε να 
εξασφαλίζεται η μεγαλύτερη δυνατή ευρύτητα συμμετο¬ 
χής στο διαγωνισμό. 

5. Δεν επιτρέπεται η αναγραφή όρων στις τεχνικές προ¬ 
διαγραφές και στις διακηρύξεις, που να προσδιορίζουν 
προϊόντα ορισμένης κατασκευής ή προέλευσης ή μεθό¬ 
δους επεξεργασίας, οι οποίες έχουν ως αποτέλεσμα να 
ευνοούν ορισμένες επιχειρήσεις ή προϊόντα. 

Ειδικότερα οι τεχνικές προδιαγραφές απαγορεύεται να 
αναφέρονται σε εμπορικά σήματα, διπλώματα ευρεσιτε¬ 
χνίας, τύπους ορισμένης προέλευσης ή παραγωγής. Σε 
εξαιρετικές περιπτώσεις, εφόσον δεν είναι δυνατό να πε¬ 
ριγράφει ένα είδος με τεχνικές προδιαγραφές σαφείς και 
πλήρως κατανοητές, η μνεία των ανωτέρω στοιχείων είναι 
επιτρεπτή, αλλά υποχρεωτικά συνοδεύεται από τις λέξεις 
«ή αντίστοιχο». 

6. Σε ορισμένες περιπτώσεις είναι δυνατόν ο διαγωνι¬ 
σμός να διεξαχθεί βάσει δείγματος εγκεκριμένου από την 
Υπηρεσιακή Λειτουργία, που ζητά το υλικό. 


ΑΡΘΡΟ 6 

ΚΑΝΟΝΕΣ ΔΗΜΟΣΙΟΤΗΤΑΣ 

1. Ο ΕΛΤΑ, μετά την έγκριση του Ενιαίου Προγράμμα¬ 
τος Προμηθειών γνωστοποιεί, το ταχύτερο δυνατό, με 
σχετική ανακοίνωση στην επίσημη Εφημερίδα των Ευρω¬ 
παϊκών Κοινοτήτων και στην Τράπεζα δεδομένων ΤΕΩ, 
όλες τις προμήθειες κατά κατηγορίες προϊόντων που 
προτίθεται να διενεργήσει κατά τη διάρκεια των επόμε¬ 
νων δώδεκα μηνών και των οποίων η συνολική προϋπολο- 
γιζόμενη αξία τους είναι ίση ή μεγαλύτερη από την αντί¬ 
στοιχη αξία σε δραχμές 750.000 ΕΟΩ. 

2. Στις περιπτώσεις ανοικτού ή κλειστού διαγωνισμού η 
Υπηρεσία διενέργειας του διαγωνισμού μεριμνά για ευ- 
ρεία γνωστοποίηση της σχετικής διακήρυξης και ειδικό¬ 
τερα: 

α) Γιατη δημοσίευση περίληψης των ουσιωδών στοιχεί¬ 
ων της διακήρυξης σε δύο τουλάχιστον οικονομικές εφη¬ 
μερίδες και σε τοπική εφημερίδα, αν υπάρχει, όταν ο δια¬ 
γωνισμός προκηρύσσεται από Περιφερειακή Υπηρεσία. 

β) Για την ανάρτηση της περίληψης σε εμφανές μέρος 
της Υπηρεσίας που διενεργεί τον διαγωνισμό. 

γ) Για την αποστολή της διακήρυξης στα διάφορα Επι¬ 
μελητήρια, Συνδέσμους και στον Ελληνικό Οργανισμό Μι- 
κρομεσαίων Μεταποιητικών Επιχειρήσεων και Χειροτε¬ 
χνίας (ΕΟΜΜΕΧ). 

δ) Γ ιατη διάθεση της διακήρυξης, στους ενδιαφερομέ¬ 
νους από την ημερομηνία δημοσίευσης της περίληψής 
της. 

ε) Γ ια την αποστολή περίληψης της διακήρυξης στην 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων εφόσον η προϋπολογισθείσα αξία, εκτός του Φό¬ 
ρου Προστιθέμενης Αξίας, είναι ίση ή μεγαλύτερη από 
την αντίστοιχη αξία σε δραχμές 130.000 ΩΤ5. 

Η δημοσίευση της περίληψης της διακήρυξης στον ελ¬ 
ληνικό τύπο δεν γίνεται πριν από την ημερομηνία απο¬ 
στολής της περίληψης της διακήρυξης στην Υπηρεσία 
Επίσημων Εκδόσεων των Ευρωπαϊκών Κοινοτήτων, η 
οποία πρέπει να αναφέρει και την ημερομηνία αυτή και 
δεν μπορεί να περιέχει πληροφορίες διαφορετικές από 
τις δημοσιευόμενες στην Επίσημη Εφημερίδα των Ευρω¬ 
παϊκών Κοινοτήτων. 

Τα παραπάνω ισχύουν και σε κάθε περίπτωση, που 
απαιτείται δημοσίευση ανακοίνωσης σχετικά με το δια¬ 
γωνισμό, που έχει προκηρυχθεί. 

3.0 ΕΛΤΑ μετά την υπογραφή μιας σύμβασης, της οποί¬ 
ας η αξία είναι ίση ή μεγαλύτερη από την αντίστοιχη αξία 
σε δραχμές 200.000 ΕΟΩ, αποστέλλει στην Εφημερίδα 
των Ευρωπαϊκών Κοινοτήτων και στην Τράπεζα δεδομέ¬ 
νων ΤΕΩ εντός 48 ημερών σχετική ανακοίνωση. 

Είναι δυνατόν όμως να μη δημοσιευθούν ορισμένες 
πληροφορίες σχετικές με τη σύμβαση, όταν η ανακοίνω¬ 
σή τους ενδέχεται να εμποδίσει την εφαρμογή νόμων, να 
είναι αντίθετη προς το δημόσιο συμφέρον, να βλάψει θε¬ 
μιτά εμπορικά συμφέροντα δημοσίων ή ιδιωτικών επιχει¬ 
ρήσεων ή τον υγιή ανταγωνισμό μεταξύ των προμηθευ¬ 
τών. 

4. Τα έξοδα δημοσίευσης των ανακοινώσεων στον ελ¬ 
ληνικό τύπο βαρύνουν τον ΕΛΤΑ, στη δε Επίσημη Εφημε¬ 
ρίδα των Ευρωπαϊκών Κοινοτήτων, την Ευρωπαϊκή Ένω¬ 
ση. 

5. Τα αναφερόμενα ποσά ισχύουν κατά τον χρόνο έγκρι¬ 
σης του παρόντος και αναπροσαρμόζονται σύμφωνα με 
τις εκάστοτε κοινοτικές ρυθμίσεις. 

ΑΡΘΡΟ 7 
ΓΛΩΣΣΑ 

1. Όλα τα έγγραφα, που απαιτούνται για τη διενέργεια 
των διαγωνισμών και τη συμμετοχή σ’ αυτούς, συντάσσο- 
νται στην Ελληνική γλώσσα. 

ΑΡΘΡΟ 8 

ΠΡΟΣΟΝΤΑ ΚΑΙ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Οι συμμετέχοντας στους διαγωνισμούς υποβάλλουν 
με την προσφορά τους, τα εξής δικαιολογητικά: 

α. Οι Έλληνες πολίτες: 

(1) Εγγύηση συμμετοχής στον διαγωνισμό. 

(2) Απόσπασμα ποινικού μητρώου έκδοσης τουλάχι¬ 
στον του τελευταίου τριμήνου, από το οποίο να προκύπτει 
ότι δεν έχουν καταδικαστεί για αδίκημα σχετικό με την 
άσκηση της επαγγελματικής τους δραστηριότητας. 

(3) Πιστοποιητικό αρμόδιας δικαστικής ή διοικητικής 
Αρχής έκδοσης του τελευταίου εξαμήνου, από το οποίο 
να προκύπτει ότι δεν τελούν υπό πτώχευση, εκκαθάριση, 
αναγκαστική διαχείριση, πτωχευτικό συμβιβασμό, ή άλλη 
ανάλογη κατάσταση και επίσης ότι δεν τελούν υπό διαδι¬ 
κασία κήρυξης σε πτώχευση ή έκδοσης απόφασης ανα¬ 
γκαστικής εκκαθάρισης ή αναγκαστικής διαχείρισης ή 
πτωχευτικού συμβιβασμού ή υπό άλλη ανάλογη διαδικα¬ 
σία. 

(4) Πιστοποιητικό που εκδίδεται από αρμόδια κατά πε¬ 
ρίπτωση Αρχή, από το οποίο να προκύπτει ότι είναι ενή¬ 
μεροι ως προς τις υποχρεώσεις τους, που αφορούν τις ει¬ 
σφορές κοινωνικής ασφάλισης και ως προς τις φορολο¬ 
γικές υποχρεώσεις τους κατά την ημερομηνία 
διενέργειας του διαγωνισμού. 

Σε περίπτωση εγκατάστασής τους στην αλλοδαπή τα 
δικαιολογητικά των παραπάνω εδαφίων (3) και (4) εκδίδο- 
νται με βάση την ισχύουσα νομοθεσία της χώρας, που εί¬ 
ναι εγκατεστημένοι, από την οποία και εκδίδεται το σχετι¬ 
κό πιστοποιητικό. 

(5) Πιστοποιητικό του οικείου Επιμελητηρίου, με το 
οποίο θα πιστοποιείται η εγγραφή τους σ’ αυτό και το ει¬ 
δικό επάγγελμά τους, ή βεβαίωση άσκησης επαγγέλμα¬ 
τος από αρμόδια Δημόσια Αρχή ή Αρχή Τοπικής Αυτοδι¬ 
οίκησης για όσους ασκούν Γεωργικό ή Κτηνοτροφικό 
επάγγελμα που θα έχουν εκδοθείτο πολύ σε έξι (6) μήνες 
πριν από την διενέργεια του διαγωνισμού. 

β. Οι Αλλοδαποί: 

(1) Εγγύηση συμμετοχής στο διαγωνισμό. 

(2) Απόσπασμα Ποινικού Μητρώου ή ισοδύναμου εγ¬ 
γράφου αρμόδιας διοικητικής ή δικαστικής Αρχής της 
Χώρας εγκατάστασής τους έκδοσης τουλάχιστον του τε¬ 
λευταίου τριμήνου, από το οποίο να προκύπτει ότι δεν 
έχουν καταδικαστεί για αδίκημα σχετικό με την άσκηση 
της επαγγελματικής τους δραστηριότητας. 

(3) Πιστοποιητικό της κατά περίπτωση αρμόδιας δικα¬ 
στικής ή διοικητικής Αρχής της Χώρας εγκατάστασής 
τους, από το οποίο να προκύπτει ότι δεν συντρέχουν οι 
περιπτώσεις (3) και (4) του εδαφίου α του παρόντος άρ¬ 
θρου. 

(4) Πιστοποιητικό της αρμόδιας Αρχής της Χώρας εγκα¬ 
τάστασής τους, περί εγγραφής τους στα μητρώα του οι¬ 


κείου Επιμελητηρίου ή σε ισοδύναμες επαγγελματικές 
οργανώσεις. 

γ. Τα νομικά πρόσωπα ημεδαπά ή αλλοδαπά : 

Τα παραπάνω δικαιολογητικά των εδαφίων α και β εκτός 
του αποσπάσματος ποινικού μητρώου ή του ισοδύναμου 
προς τούτο εγγράφου. 

δ. Οι Συνεταιρισμοί: 

(1) Τα δικαιολογητικά των περιπτώσεων (1), (3) και (4) 
του εδαφίου ατού παρόντος άρθρου. 

(2) Βεβαίωση εποπτεύουσας αρχής ότι ο συνεταιρι¬ 
σμός λειτουργεί νόμιμα. 

ε. Οι ενώσεις προμηθευτών που υποβάλλουν κοινή προ¬ 
σφορά: 

Τα παραπάνω κατά περίπτωση δικαιολογητικά για κάθε 
προμηθευτή, που συμμετέχει στην Ένωση. 

2. Τα παραπάνω δικαιολογητικά, εκτός από την εγγύη¬ 
ση συμμετοχής, μπορεί να μην υποβάλλονται μαζί με την 
προσφορά, εφόσον έχουν κατατεθεί σε προγενέστερο 
χρόνο στην Υπηρεσία διενέργειας του διαγωνισμού και 
δεν έχει λήξει η ισχύς τους, θα γίνεται δε ρητή μνεία στην 
προσφορά σχετικά με αυτό. 

3. Εφόσον οι προμηθευτές συμμετέχουν στους διαγω¬ 
νισμούς με εκπροσώπους τους, υποβάλλουν μαζί με την 
προσφορά βεβαίωση εκπροσώπησης. 

4. Εάν σε κάποια Χώρα δεν εκδίδονταιτα παραπάνω πι¬ 
στοποιητικά ή έγγραφα, ή δεν καλύπτουν όλες τις παρα¬ 
πάνω περιπτώσεις, μπορούν να αντικατασταθούν από 
υπεύθυνη δήλωση του προμηθευτή, που γίνεται ενώπιον 
δικαστικής ή διοικητικής Αρχής ή συμβολαιογράφου. 

ΑΡΘΡΟ 9 

ΠΡΟΣΦΟΡΑ ΕΝΩΣΕΩΝ ΠΡΟΜΗΘΕΥΤΩΝ 

1. Η ένωση προμηθευτών υποβάλλει κοινή προσφορά, 
η οποία υπογράφεται υποχρεωτικά είτε από όλους τους 
προμηθευτές που αποτελούντην ένωση, είτε από εκπρό¬ 
σωπό τους εξουσιοδοτημένο με συμβολαιογραφική πρά¬ 
ξη. Στην προσφορά απαραιτήτως πρέπει να αναγράφεται 
η ποσότητα του υλικού ή το μέρος αυτού, από το σύνολο 
της προσφοράς που αντιστοιχεί στον καθένα. 

2. Μετην υποβολή της προσφοράς κάθε μέλος της ένω¬ 
σης ευθύνεται εις ολόκληρο. Σε περίπτωση κατακύρωσης 
ή ανάθεσης της προμήθειας η ευθύνη αυτή εξακολουθεί 
μέχρι πλήρους εκτέλεσης της σύμβασης. 

3. Σε περίπτωση που εξαιτίας αδυναμίας για οποιοδή- 
ποτε λόγο ή ανωτέρας βίας, μέλος της ένωσης δεν μπο¬ 
ρεί να ανταποκριθεί στις υποχρεώσεις της ένωσης κατά 
το χρόνο αξιολόγησης των προσφορών, τα υπόλοιπα μέ¬ 
λη συνεχίζουν να έχουντην ευθύνη ολόκληρης της κοινής 
προσφοράς μετην ίδια τιμή. 

Εάν η παραπάνω ανικανότητα προκύψει κατά το χρόνο 
εκτέλεσης της σύμβασης, τα υπόλοιπα μέλη συνεχίζουν 
να έχουν την ευθύνη της ολοκλήρωσης αυτής με την ίδια 
τιμή και όρους. 

Τα υπόλοιπα μέλη της ένωσης και στις δύο παραπάνω 
περιπτώσεις μπορούν να προτείνουν αντικαταστάτη. Η 
αντικατάσταση μπορεί να εγκριθεί με απόφαση του έχο- 
ντος την αποφασιστική αρμοδιότητα οργάνου ύστερα 
από εισήγηση του Υπηρεσίας διενέργειας του διαγωνι¬ 
σμού. 

ΑΡΘΡΟ 10 

ΚΡΙΤΗΡΙΑ ΑΞΙΟΛΟΓΗΣΗΣ ΤΩΝ ΑΙΤΗΣΕΩΝ 
ΠΡΟΜΗΘΕΥΤΩΝ ΓΙΑ ΣΥΜΜΕΤΟΧΗ ΤΟΥΣ 
ΣΕ ΚΛΕΙΣΤΟΥΣ ΔΙΑΓΩΝΙΣΜΟΥΣ 

1. Γ ιατηνεπιλογήτωνπρομηθευτών, που θα κληθούν να 
υποβάλλουν προσφορές και προκειμένου να διαπιστωθεί 
η φερεγγυότητάτους, η επαγγελματική αξιοπιστία τους ή 
η χρηματοπιστωτική και οικονομική γενικότερα κατάστα¬ 
σή τους καθώς και οι τεχνικές δυνατότητές τους, λαμβά- 
νονται υπόψη: 

α) Οι τυχόν νομικοί περιορισμοί λειτουργίας της επιχεί¬ 
ρησης. 

β) Εάν έχει αποκλεισθεί η συμμετοχή τους σε διαγωνι¬ 
σμούς. 

γ) Εάν έχουν υποπέσει σε σοβαρό παράπτωμα κατά την 
άσκηση της επαγγελματικής τους δραστηριότητας. 

δ) Η συνέπεια της επιχείρησης στην εκπλήρωση τόσο 
των συμβατικών της υποχρεώσεων προς τον ΕΛΤΑ, όσο 
και των υποχρεώσεών της εν γένει προς τις Υπηρεσίες 
του Δημόσιου ή του Ευρύτερου Δημόσιου Τομέα. 

ε) Εάν έχουν κάνει ψευδείς ή ανακριβείς δηλώσεις κατά 
την παροχή πληροφοριών που ζητούνται από τον ΕΛΤΑ. 
στ) Η οικονομική επιφάνεια της επιχείρησης, 
ζ) Η επιχειρηματική δομή, όπως η μορφή της επιχείρη¬ 
σης, το εύρος της δραστηριότητάςτης και το κύρος της. 
η) Οι εμπορικές επιδόσεις της επιχείρησης, 
θ) Ο τεχνικός εξοπλισμός και το προσωπικό που διαθέ¬ 
τει η επιχείρηση, 
ι) Η παραγωγική δυνατότητα, 
ια) Η ποιότητα των προϊόντων. 

ιβ) Κάθε άλλο κριτήριο υπό την προϋπόθεση ότι τούτο 
θα αναφέρεται στην διακήρυξη. 

2. Προκειμένου να διαπιστωθούν τα αναφερόμενα στην 
παράγραφο 1 στοιχεία, η Υπηρεσία που διενεργεί το δια¬ 
γωνισμό έχει την ευχέρεια να ζητήσει να υποβληθούν με 
την αίτηση συμμετοχής τα κατά την κρίση της τα ανα¬ 
γκαία δικαιολογητικά, είτε από αυτά που αναφέρονται 
στο άρθρο 8 του παρόντος, εκτός της εγγύησης συμμε¬ 
τοχής, είτε και από τα ακόλουθα: 

α) Κατάλληλα τραπεζικά έγγραφα, αντίγραφο ή από¬ 
σπασμα του ισολογισμού της επιχείρησης, δήλωση περί 
του συνολικού ύψους του κύκλου εργασιών της επιχεί¬ 
ρησης καθώς καιτου κύκλου εργασιώντης που αφορά ει¬ 
δικότερα το υπό προμήθεια υλικό, κατά τις τρεις προη¬ 
γούμενες του έτους του διαγωνισμού οικονομικές χρή¬ 
σεις. 

Εάν η επιχείρηση λειτουργεί ή ασκεί επιχειρηματική 
δραστηριότητα σχετικά με το υπό προμήθεια υλικό κατά 
το χρονικό διάστημα που δεν επιτρέπει την έκδοση, κατά 
νόμον, τριών ισολογισμών, υποβάλλει τους ισολογισμούς 
που έχουν εκδοθεί και τα σχετικά επίσημα στοιχεία που 
υπάρχουν κατά το διάστημα αυτό. 

β) Κατάλογο στον οποίο αναφέρονται οι κυριότερες πα¬ 
ραδόσεις των τριών τελευταίων χρόνων και ειδικότερα τα 
υλικά, οι ποσότητες, η αξία, οι ημερομηνίες παραγγελίας 
παράδοσης και υποχρέωσης παράδοσης καθώςκαι οι πα- 
ραλήπτες(δημόσιου ή ιδιωτικού τομέα). Στην περίπτωση 
που ο παραλήπτης ανήκει στον δημόσιο τομέα, οι παρα¬ 
δόσεις αποδεικνύονται με σχετικά έγγραφα της αρμό¬ 
διας Υπηρεσίας, στα οποία θα αναφέρεται και η εμπρόθε¬ 
σμη ή μη παράδοση των υλικών. Στην περίπτωση που ο 
παραλήπτης ανήκει στον ιδιωτικό τομέα, οι παραδόσεις 


βεβαιώνονται από αυτόν ή εάν τούτο δεν είναι δυνατόν, 
δηλώνονται υπεύθυνα από τον προμηθευτή. 

γ) Περιγραφή του τεχνικού εξοπλισμού της επιχείρη¬ 
σης και των μέσων ελέγχου. 

δ) Κατάσταση προσωπικού κατά ειδικότητα θεωρημένη 
από αρμόδια αρχή. 

ε) Δείγμα των προσφερόμενων υλικών, περιγραφή ή 
φωτογραφίες αυτών. 

στ) Πιστοποιητικά, που εκδίδονται από επίσημα Γρα¬ 
φεία ποιοτικού ελέγχου ή αρμόδιες Υπηρεσίες, που να βε- 
βαιώνουντήρηση ορισμένων προδιαγραφών ή προτύπων 
των προϊόντων, όταν απαιτούνται από τον ΕΛΤΑ. 

3. Κατά τη διαδικασία επιλογής των προμηθευτών η 
Υπηρεσία που διενεργεί το διαγωνισμό έχει τη διακριτική 
ευχέρεια να ζητήσει οποιαδήποτε δικαιολογητικά, είτε 
απ’ αυτά που αναφέρονται στο άρθρο 8 του παρόντος, 
εκτός της εγγύησης συμμετοχής, είτε από τα δικαιολογη- 
τικάτης παραγράφου 2, που δεν ζητήθηκαν με τη διακή¬ 
ρυξη. 

4. Η έκταση των δικαιολογητικών που αναφέρονται στο 
άρθρο αυτό πρέπει να περιορίζεται στο αντικείμενο του 
διαγωνισμού και ο ΕΛΤΑ οφείλει να σέβεται πλήρως την 
εμπιστευτική φύση κάθε πληροφορίας που παρέχεται 
από τους προμηθευτές. 

5. Όσοι απ’ αυτούς που πληρούν τις παραπάνω προϋ¬ 
ποθέσεις επιλεγού ν, προσκαλούνται να υποβάλλουν προ¬ 
σφορά με απόφαση του έχοντος την αποφασιστική επί 
της προμήθειας αρμοδιότητα οργάνου ύστερα από γνω¬ 
μοδότηση της αρμόδιας Επιτροπής Προμηθειών, οφεί¬ 
λουν να προσκομίσουν τα δικαιολογητικά του άρθρου 8 
του παρόντος, εκτός εκείνων που έχουν ήδη προσκομι- 
σθεί και δεν έχει λήξει η ισχύς τους. 

β.Στηνπερίπτωσηπου υποβάλλεται προσφορά σε ανοι¬ 
χτό ή κλειστό διαγωνισμό από προμηθευτή που δεν είναι 
ο ίδιος κατασκευαστής ολικά ή μερικά του υπό προμήθεια 
υλικού, η Υπηρεσία που διενεργεί το διαγωνισμό έχει τη 
διακριτική ευχέρεια στο στάδιο αξιολόγησης να ζητήσει 
να προσκομισθούν οποιαδήποτε από τα δικαιολογητικά 
της παραγράφου 2 και για τον κατασκευαστή. 

ΑΡΘΡΟ 11 

ΔΙΚΑΙΟΛΟΓΗΤΙΚΑ ΑΝΟΙΚΤΩΝ ΔΙΑΓΩΝΙΣΜΩΝ 

Στους ανοιχτούς διαγωνισμούς με τη διακήρυξη καθο¬ 
ρίζεται από την Υπηρεσία διενέργειας του διαγωνισμού 
ποιά από τα δικαιολογητικά, που αναφέρονται στη παρά¬ 
γραφο 2 του προηγούμενου άρθρου 10, πρέπει να υπο¬ 
βληθούν με την προσφορά. 

ΑΡΘΡΟ 12 

ΠΡΟΘΕΣΜΙΕΣ ΔΙΑΓΩΝΙΣΜΩΝ 

1. Στους ανοικτούς διαγωνισμούς: 

α) Η προθεσμία για τη διενέργεια του ανοικτού διαγωνι¬ 
σμού δεν πρέπει να είναι μικρότερη των πενήντα δύο (52) 
ημερών από την ημερομηνία αποστολής της περίληψης 
της διακήρυξης στην Υπηρεσία Εκδόσεων των Ευρωπαϊ¬ 
κών Κοινοτήτων ή των τριάντα (30) ημερών από την ημε¬ 
ρομηνία δημοσίευσής της στον Ελληνικό τύπο, όταν δεν 
απαιτείται δημοσίευση στην Επίσημη Εφημερίδα των Ευ¬ 
ρωπαϊκών Κοινοτήτων, σύμφωνα με τις διατάξεις του άρ¬ 
θρου 6, παρ.2 του παρόντος. 

Η ανωτέρω προθεσμία των πενήντα δύο (52) ημερών, 
μπορεί να αντικατασταθεί από προθεσμία επαρκούς 
διάρκειας ώστε να επιτρέπει στους ενδιαφερομένους να 

υποβάλουν έγκυρες προσφορές και η οποία, κατά γενικό 
κανόνα, δεν θα είναι κατώτερη των τριάντα έξι (36) ημε¬ 
ρών, αλλά σε καμία περίπτωση δεν θα είναι κατώτερη των 
είκοσι δύο (22) ημερών από την ημερομηνία αποστολής 
της διακήρυξης, εφόσον οι αναθέτουσες αρχές έχουν 
αποστείλει στην Επίσημη Εφημερίδα των Ευρωπαϊκών 
Κοινοτήτων ενδεικτική ανακοίνωση, η οποία συντάσσεται 
σύμφωνα με το υπόδειγμαΑ’ του Παραρτήματος (προκα- 
ταρτική ενημέρωση), πενήντα δύο (52) τουλάχιστον ημέ¬ 
ρες και το πολύ δώδεκα (12) μήνες πριν από την ημερο¬ 
μηνία αποστολής περίληψης της διακήρυξης, και εφόσον 
η ενδεικτική αυτή ανακοίνωση, περιέχει τουλάχιστον τα 
στοιχεία που αναφέρονται στο υπόδειγμά Β’ του Παραρ¬ 
τήματος (ανοικτή διαδικασία) και εφόσον αυτά ήταν δια¬ 
θέσιμα κατά τον χρόνο της δημοσίευσης της. 

Σε περίπτωση επείγοντος η προθεσμία των τριάντα (30) 
ημερών επιτρέπεται να συντμηθεί σε δεκαπέντε (15) το λι¬ 
γότερο ημέρες με αιτιολογημένη απόφαση του αρμόδιου 
οργάνου. 

β) Εφόσον από τους ενδιαφερομένους προμηθευτές 
ζητηθούν έγκαιρα τα σχετικά με τον προκηρυσόμενο δια¬ 
γωνισμό έγγραφα, αυτά παραδίδονται ή αποστέλλονται 
σε αυτούς μέσα σε έξι (6) εργάσιμες ημέρες από τη λήψη 
της σχετικής αίτησης. Σε περιπτώσεις επείγοντος η προ¬ 
θεσμία αυτή μπορεί να συντμηθεί σε τέσσερις (4) ημέρες. 

γ) Εφόσον ζητηθούν έγκαιρα συμπληρωματικές πληρο¬ 
φορίες σχετικές μετά έγγραφατου διαγωνισμού, αυτές πα¬ 
ρέχονται το αργότερο έξι (6) ημέρες, πριν από την ημερο¬ 
μηνία που έχει ορισθεί για την υποβολή των προσφορών. 

δ) Στις περιπτώσεις κατά τις οποίες τα σχετικά με τον 
προκηρυσόμενο διαγωνισμό έγγραφα ή οι συμπληρωμα¬ 
τικές πληροφορίες δεν είναι δυνατόν λόγω του όγκου 
τους να αποσταλούν μέσα στις προθεσμίες που ορίζονται 
στα εδάφια β και γ ή όταν οι προσφορές δεν μπορούν να 
γίνουν παρά μόνο μετά από επιτόπια επίσκεψη ή μετά από 
επιτόπου εξέταση των σχετικών με τον προκηρυσσόμενο 
διαγωνισμό εγγράφων, τότε οι προθεσμίες του εδαφίου α 
παρατείνονται ανάλογα. 

ε) Η περίληψη της διακήρυξης του ανοιχτού διαγωνι¬ 
σμού θα περιλαμβάνει τουλάχιστον τα στοιχεία του υπο¬ 
δείγματος Β' του Παραρτήματος. 

2. Στους κλειστούς διαγωνισμούς: 

α) Η προθεσμία για την υποβολή των αιτήσεων συμμε¬ 
τοχής σε κλειστό διαγωνισμό δεν πρέπει να είναι μικρότε¬ 
ρη των τριάντα επτά (37) ημερών από την ημερομηνία 
αποστολής της περίληψης της διακήρυξης στην Υπηρε¬ 
σία Επίσημων Εκδόσεων των Ευρωπαϊκών Κοινοτήτων 
για δημοσίευση ή των είκοσι (20) ημερών από την ημερο¬ 
μηνία δημοσίευσης της στον Ελληνικό τύπο, όταν δεν 
απαιτείται δημοσίευση στην Επίσημη Εφημερίδα των Ευ¬ 
ρωπαϊκών Κοινοτήτων, σύμφωνα με τις διατάξεις του άρ¬ 
θρου 6, παρ.2 του παρόντος. 

Σε περιπτώσεις κατά τις οποίες επείγοντες λόγοι καθι¬ 
στούν τις προθεσμίες αυτές ανεφάρμοστες, τότε μπορεί 
να περιορισθούν με αιτιολογημένη απόφαση της αρμό¬ 
διας Υπηρεσίας μέχρι δεκαπέντε (15) και (10) ημέρες 
αντίστοιχα. Γιατον καθορισμό των προθεσμιών αυτών συ¬ 
νυπολογίζονται οι ημερομηνίες της αποστολής περίλη¬ 
ψης της διακήρυξης στην Υπηρεσία Επίσημων Εκδόσεων 
των Ευρωπαϊκών Κοινοτήτων ή της δημοσίευσης στον Ελ¬ 
ληνικό τύπο και της τελευταίας ημερομηνίας για την υπο¬ 
βολή της αίτησης συμμετοχής. 


β) Στους προμηθευτές, που έχουν επιλεγεί για την υπο¬ 
βολή προσφοράς, αποστέλλεται ταυτόχρονα έγγραφη 
πρόσκληση, η οποία περιέχει τα στοιχεία που ορίζονται 
στο άρθρο 4, παρ. 4. 

γ) Η προθεσμία για την υποβολή των προσφορών δεν 
πρέπει να είναι μικρότερη των σαράντα (40) ημερών από 
την ημερομηνία αποστολής της έγγραφης πρόσκλησης, 
στην περίπτωση που η προϋπολογιζόμενη αξία της προ¬ 
μήθειας εκτός ΦΠΑ είναι ίση ή μεγαλύτερη των 130.000 
ϋΤ5 και των είκοσι (20) ημερών από την αυτή ημερομηνία 
στις λοιπές περιπτώσεις. 

Η ανωτέρω προθεσμία των σαράντα (40) ημερών, μπο¬ 
ρεί να μειωθεί σε είκοσι έξι (26) ημέρες εφόσον οι αναθέ¬ 
τουσες αρχές έχουν αποστείλει στην Επίσημη Εφημερίδα 
των Ευρωπαϊκών Κοινοτήτων ενδεικτική ανακοίνωση 
σύμφωνα με το υπόδειγμα Α’ του Παραρτήματος (προκα- 
ταρτική ενημέρωση), πενήντα δύο (52) τουλάχιστον ημέ¬ 
ρες και το πολύ δώδεκα (12) μήνες πριν από την ημερο¬ 
μηνία αποστολής στην Επίσημη Εφημερίδα των Ευρω¬ 
παϊκών Κοινοτήτων περίληψης της διακήρυξης, και 
εφόσον η ενδεικτική αυτή ανακοίνωση, επιπλέον, περιέχει 
τουλάχιστον όσα στοιχεία απαριθμούνται στο υπόδειγμα 
Γ’ του Παραρτήματος (κλειστή διαδικασία), η ανάλογα με 
την περίπτωση, όταν κάτι τέτοιο είναι δυνατόν, στο υπό¬ 
δειγμα Δ’ του Παραρτήματος (διαδικασία με διαπραγμά¬ 
τευση) εφόσον αυτά τα στοιχεία είναι διαθέσιμα κατά τον 
χρόνο της δημοσίευσης της ανακοίνωσης. 

Σε περιπτώσεις κατά τις οποίες επείγοντες λόγοι καθι¬ 
στούν τις προθεσμίες αυτές ανεφάρμοστες, τότε μπορεί 
να περιορισθούν με αιτιολογημένη απόφαση της αρμό¬ 
διας Υπηρεσίας μέχρι δέκα (10) ημέρες από την ημερο¬ 
μηνία αποστολής της έγγραφης πρόσκλησης. 

Για τον καθορισμό των προθεσμιών αυτών συνυπολογί¬ 
ζονται και οι ημερομηνίες αποστολής της έγγραφης πρό¬ 
σκλησης και της τελευταίας ημερομηνίας για την υποβο¬ 
λή της προσφοράς. 

δ) Εφόσον ζητηθούν έγκαιρα συμπληρωματικές πληρο¬ 
φορίες σχετικές με τη συγκεκριμένη προμήθεια, αυτές 
παρέχονται έξι (6) τουλάχιστον ημέρες πριν από την ημε¬ 
ρομηνία, που έχει ορισθεί για την υποβολή των προσφο¬ 
ρών. Σε περίπτωση επείγοντος η προθεσμία αυτή συντέ- 
μνεται σε τέσσερις (4) ημέρες. 

ε) Η περίληψη της διακήρυξης του κλειστού διαγωνι¬ 
σμού θα περιλαμβάνει τουλάχιστον τα στοιχεία του υπο¬ 
δείγματος Γ’ του Παραρτήματος. 

στ) Στις περιπτώσεις κατά τις οποίες οι προσφορές δύ- 
νανται να γίνουν μόνο κατόπιν επιτόπιου επισκέψεως ή 
μετά από επιτόπου εξέταση των σχετικών με τον προκη¬ 
ρυσόμενο διαγωνισμό εγγράφων, τότε η προθεσμία των 
σαράντα (40) ημερών, που ορίζεται στην παρ. 2γ του πα¬ 
ρόντος άρθρου μπορεί να παρατείνεται ανάλογα. 

3. Με απόφαση του αρμόδιου οργάνου μπορεί να μετα¬ 
τίθεται η ημερομηνία υποβολής των αιτήσεων συμμετο¬ 
χής ή της διενέργειας του διαγωνισμού με ή χωρίς τρο¬ 
ποποιήσεις των όρων της διακήρυξης. Όταν η μετάθεση 
γίνεται χωρίς τροποποίηση των όρων της διακήρυξης, το 
χρονικό διάστημα της μετάθεσης ορίζεται με την παρα¬ 
πάνω απόφαση. 

Όταν η μετάθεση γίνεται με τροποποίηση των όρων της 
διακήρυξης, πρέπει από την ημερομηνία δημοσίευσης 
της σχετικής ανακοίνωσης μέχρι την ημερομηνία υποβο¬ 
λής των αιτήσεων συμμετοχής ή διενέργειας του διαγω¬ 
νισμού να μεσολαβεί χρονικό διάστημα όχι μικρότερο του 

ορισθέντος από την διακήρυξη, εκτός αν από την απόφα¬ 
ση μετάθεσης προβλέπεται η σύντμηση του χρόνου αυ¬ 
τού τηρούμενων των προθεσμιών, που ορίζονται στις 
προηγούμενες παραγράφους. 

Στις περιπτώσεις αυτές, όσον αφορά τη δημοσίευση, 
ακολουθείται η ίδια διαδικασία, που προβλέπεται από το 
άρθρο 6 του παρόντος. 

ΑΡΘΡΟ 13 

ΧΡΟΝΟΣ ΚΑΙ ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ 

1. Όσοι επιθυμούν να λάβουν μέρος σε διαγωνισμό, 
πρέπει να καταθέσουν έγγραφες προσφορές μέσα στην 
προθεσμία, που ορίζεται απάτη σχετική διακήρυξη ή πρό¬ 
σκληση. 

2. Οι προσφορές μετά την αποσφράγιση παραμένουν 
στην αρμόδια Επιτροπή του ΕΛΤΑ, που διενεργεί το δια¬ 
γωνισμό. 

3. Εάν από τη διακήρυξη προβλέπεται ότι μαζί με τη 
προσφορά πρέπει να κατατεθούν και δείγματα του υλι¬ 
κού, αυτά κατατίθενται στην Υπηρεσία μέσα στο χρονικό 
διάστημα, που ορίζεται από τη διακήρυξη. 

4. Οι προσφορές μπορεί να αποστέλλονται στην Υπη¬ 
ρεσία με οποιοδήποτε τρόπο και παραλαμβάνονται με 
απόδειξη με την απαραίτητη προϋπόθεση ότι θα περιέρ¬ 
χονται στην αρμόδια Επιτροπή Προμηθειών τις καθορι¬ 
σμένες από τη διακήρυξη ημερομηνία και ώρα διενέργει¬ 
ας του διαγωνισμού. Στις περιπτώσεις, αυτές όταν απαι¬ 
τείται κατάθεση δείγματος, επιτρέπεται η αποστολή του 
σύμφωνα με τα οριζόμενα παραπάνω, υπό την προϋπό¬ 
θεση όμως ότι τούτο θα περιέλθει στην Υπηρεσία μέχρι 
τέσσερις (4) ημέρες από την επομένη της ημερομηνίας 
διενέργειας του διαγωνισμού, το δε αποδεικτικό αποστο¬ 
λής θα περιέχεται απαραίτητα στο φάκελο προσφοράς 
με τα τεχνικά στοιχεία. 

5. Στις περιπτώσεις που οι υποβαλλόμενες ή οι ταχυ¬ 
δρομικά αποστελλόμενες προσφορές δεν πληρούν τα 
οριζόμενα από τις διατάξεις των προηγουμένων παρα¬ 
γράφων του παρόντος άρθρου, δεν λαμβάνονται υπόψη. 

6. Προσφορές που περιέρχονται στην αρμόδια Υπηρε¬ 
σία με οποιοδήποτε τρόπο πριν τη διενέργεια του διαγω¬ 
νισμού, δεν αποσφραγίζονται, αλλά παραδίδονται στα 
αρμόδια όργανα αποσφράγισης των προσφορών που πα- 
ραλαμβάνουν τις προσφορές, προ της εκπνοής της προ¬ 
θεσμίας, που καθορίζεται από τη διακήρυξη ή την πρό¬ 
σκληση, προκειμένου να αποσφραγισθούν μαζί με τις άλ¬ 
λες, που κατατέθηκαν με την προαναφερόμενη 
διαδικασία. Στην περίπτωση κλειστού διαγωνισμού τυχόν 
υποβληθείσα προσφορά από προμηθευτή, που δεν κλή¬ 
θηκε για τούτο, επιστρέφεται χωρίς να αποσφραγισθεί. 
Επίσης επιστρέφονται χωρίς να αποσφραγισθούν και οι 
προσφορές, που υποβάλλονται ή περιέρχονται στην Υπη¬ 
ρεσία του ΕΛΤΑ με οποιοδήποτε τρόπο εκπρόθεσμα. 

7. Στο φάκελο κάθε προσφοράς πρέπει να αναγράφο¬ 
νται ευκρινώς: 

α) Η λέξη ΠΡΟΣΦΟΡΑ με κεφαλαία γράμματα. 

β) Ο πλήρης τίτλος της αρμόδιας Υπηρεσίας που διε¬ 
νεργεί το διαγωνισμό 

γ) Ο αριθμός διακήρυξης. 

δ) Η ημερομηνία διενέργειας του διαγωνισμού. 

ε) Τα στοιχεία του αποστολέα 


ΑΡΘΡΟ 14 
ΠΡΟΣΦΟΡΕΣ 

1. Οι προσφορές υποβάλλονται μέσα σε φάκελο σφρα¬ 
γισμένο σε δύο αντίγραφα, ο οποίος θα φέρει τις ενδεί¬ 
ξεις, που αναφέρονται στο άρθρο 13 του παρόντος. Μέ¬ 
σα στο φάκελο της προσφοράς τοποθετούνται όλα τα 
σχετικά με την προσφορά στοιχεία και ειδικότερα ως 
εξής: 

α) Σε περίπτωση που ο διαγωνισμός γίνεται με κριτήριο 
τη χαμηλότερη μόνο τιμή, στον κυρίως φάκελο της προ¬ 
σφοράς τοποθετούνται όλα τα ζητούμενα δικαιολογητικά 
και η εγγύηση συμμετοχής όταν αυτή υπολογίζεται επί 
της προϋπολογισθείσας δαπάνης 

Τα τεχνικά στοιχεία της προσφοράς τοποθετούνται σε 
χωριστό σφραγισμένο φάκελο μέσα στον κυρίως φάκελο 
με την ένδειξη « ΤΕΧΝΙΚΗ ΠΡΟΣΦΟΡΑ». Τα οικονομικά 
στοιχεία της προσφοράς και η εγγύηση συμμετοχής, 
όταν αυτή υπολογίζεται επίτηςτιμήςτης προσφοράς, δη¬ 
λαδή στις περιπτώσεις που η προσφορά αφορά ορισμένα 
είδη της διακήρυξης, τοποθετούνται επί ποινή απορρίψε- 
ως σε χωριστό σφραγισμένο φάκελο επίσης μέσα στον 
κυρίως φάκελο, με την ένδειξη «ΟΙΚΟΝΟΜΙΚΗ ΠΡΟΣΦΟ¬ 
ΡΑ». Στην περίπτωση αυτή στο φάκελο της τεχνικής προ¬ 
σφοράς θα εσωκλείεται υπεύθυνη δήλωση για την ύπαρ¬ 
ξη της εγγύησης συμμετοχής στο φάκελο με τα στοιχεία 
της οικονομικής προσφοράς. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, στον κυρίως φάκελο προ¬ 
σφοράς τοποθετούνται όλα τα ζητούμενα δικαιολογητικά 
και η εγγύηση συμμετοχής όταν αυτή υπολογίζεται επί 
της προϋπολογισθείσας δαπάνης. Τα τεχνικά καθώς και 
τα λοιπά στοιχεία της προσφοράς, όπως κατατάσσονται 
στις ομάδες που αναφέρονται στο άρθρο 24 του παρό¬ 
ντος τοποθετούνται σε χωριστό σφραγισμένο φάκελο μέ¬ 
σα στον κυρίως φάκελο με την ένδειξη «ΤΕΧΝΙΚΗ 
ΠΡΟΣΦΟΡΑ». Τα οικονομικά στοιχεία της προσφοράς μα¬ 
ζί με την εγγύηση συμμετοχής, όταν αυτή υπολογίζεται 
επί της τιμής της προσφοράς, δηλαδή στις περιπτώσεις 
που η προσφορά αφορά ορισμένα είδη της διακήρυξης, 
τοποθετούνται επί ποινή απόρριψης σε χωριστό σφραγι¬ 
σμένο φάκελο, ο οποίος τοποθετείται επίσης μέσα στον 
κυρίως φάκελο, με την ένδειξη «ΟΙΚΟΝΟΜΙΚΗ ΠΡΟΣΦΟ¬ 
ΡΑ». Στην περίπτωση αυτή στο φάκελο της τεχνικής προ¬ 
σφοράς θα εσωκλείεται υπεύθυνη δήλωση για την ύπαρ¬ 
ξη της εγγύησης συμμετοχής στο φάκελο με τα στοιχεία 
της οικονομικής προσφοράς. 

2. Οι φάκελοι τεχνικής και οικονομικής προσφοράς θα 
φέρουν και τις ενδείξεις του κυρίως φακέλου. 

3. Σε περίπτωση που τα τεχνικά στοιχεία της προσφο¬ 
ράς δεν είναι δυνατόν λόγω του μεγάλου όγκου να τοπο¬ 
θετηθούν στον κυρίως φάκελο, τότε αυτά συσκευάζονται 
ιδιαίτερα και ακολουθούν τον κυρίως φάκελο με την έν¬ 
δειξη «ΠΑΡΑΡΤΗΜΑ ΠΡΟΣΦΟΡΑΣ» και τις λοιπές ενδεί¬ 
ξεις του κυρίως φακέλου. 

4. Οι προσφορές δεν πρέπει να έχουν ξέσματα, σβησί¬ 
ματα, προσθήκες, διορθώσεις. Εάν υπάρχει στην προ¬ 
σφορά οποιαδήποτε διόρθωση, αυτή πρέπει να είναι κα¬ 
θαρογραμμένη και μονογραμμένη από τον προσφέρο- 
ντα, η δε αρμόδια επιτροπή προμηθειών, που θα 
παραλάβει και θα αποσφραγίσει τις προσφορές, πρέπει 
κατά τον έλεγχο να καθαρογράψει την τυχόν διόρθωση, 
να την μονογράψει και να τη σφραγίσει. Η προσφορά 

απορρίπτεται, όταν υπάρχουν σ’ αυτή διορθώσεις οι οποί¬ 
ες την καθιστούν ασαφή, κατά την κρίση της αρμόδιας 
Επιτροπής Προμηθειών. 

Η τιμή της προσφοράς πρέπει να γράφεται αριθμητικώς 
και ολογράφως, σε περίπτωση διαφοράς ισχύει το ολό¬ 
γραφο. 

5. Ο προσφέρων θεωρείται ότι αποδέχεται πλήρως και 
ανεπιφύλακτα όλους τους όρους της διακήρυξης εκτός 
εάν κατά περίπτωση στην προσφορά του ρητά αναφέρει 
τα ση μεία εκείνα, τα οποία τυχόν δεν αποδέχεται. Στην πε¬ 
ρίπτωση αυτή, πρέπει ο προσφέρων να αναφέρει στην 
προσφορά του τους όρους της προσφοράς που είναι δια¬ 
φορετικοί από τους όρους της διακήρυξης, προκειμένου 
να αξιολογηθούν. Μετά την κατάθεση της προσφοράς 
δεν γίνεται αποδεκτή, αλλά απορρίπτεται ως απαράδεκτη 
κάθε διευκρίνιση, τροποποίηση ή απόκρουση όρου της 
διακήρυξης ή της προσφοράς. Διευκρινίσεις δίνονται μό¬ 
νο όταν ζητούνται από την αρμόδια επιτροπή προμηθει¬ 
ών. Σημειώνεται ότι από τις διευκρινίσεις που δίνονται 
σύμφωνα με τα παραπάνω λαμβάνονται υπόψη μόνο εκεί¬ 
νες που αναφέρονται στα σημεία, που ζητήθηκαν. 

ΑΡΘΡΟ 15 

ΧΡΟΝΟΣ ΙΣΧΥΟΣ ΠΡΟΣΦΟΡΩΝ 

1. Οι προσφορές ισχύουν και δεσμεύουν τους προμη¬ 
θευτές τριάντα (30) ημέρες από την επομένη της διενέρ¬ 
γειας του διαγωνισμού, εκτός αν ορίζεται διαφορετικά 
στην διακήρυξη καθώς και για το χρόνο που αποδέχτηκαν 
να παρατείνουν την προσφορά τους. 

2. Προσφορά, που ορίζει χρόνο ισχύος μικρότερο του 
προβλεπομένου από τη διακήρυξη, απορρίπτεται ως απα¬ 
ράδεκτη. 

3. Η ισχύς της προσφοράς μπορεί να παρατείνεται, εφό¬ 
σον ζητηθεί από την αρμόδια Υπηρεσία πριν από τη λήξη 
της, κατ’ ανώτατο όριο για χρονικό διάστημα ίσο με το 
προβλεπόμενο από τη διακήρυξη. Μετά τη λήξη και του 
παραπάνω ανωτάτου ορίου χρόνου παράτασης ισχύος 
της προσφοράς, ματαιώνονται τα αποτελέσματα του δια¬ 
γωνισμού. 

ΑΡΘΡΟ 16 
ΑΝΤΙΠΡΟΣΦΟΡΕΣ 

Στους διαγωνισμούς δεν γίνονται δεκτές αντιπροσφο¬ 
ρές. Σε περίπτωση υποβολής τους απορρίπτονται, ως 
απαράδεκτες. 

ΑΡΘΡΟ 17 

ΔΙΟΙΚΗΤΙΚΕΣ ΠΡΟΣΦΥΓΕΣ 

1. Κατά της διακήρυξης του διαγωνισμού, της συμμετο¬ 
χής προμηθευτών σ’ αυτόν και της νομιμότητας της διε¬ 
νέργειάς του έως και την κατακυρωτική απόφαση επιτρέ¬ 
πεται ένσταση. 

2. Η ένσταση υποβάλλεται εγγράφως στην αρμόδια 
Επιτροπή Προμηθειών ως εξής: 

α) Κατά της διακήρυξης του διαγωνισμού 

(1) Στον ανοικτό διαγωνισμό μέσα στο μισό του χρονι¬ 
κού διαστήματος από τη δημοσίευση της διακήρυξης μέ¬ 
χρι την ημερομηνία λήξεως της προθεσμίας υποβολής 
προσφορών. Για τον καθορισμό της προθεσμίας αυτής 
συνυπολογίζονται και οι ημερομηνίες της δημοσίευσης 
και της υποβολής προσφορών. 

(2) Στον κλειστό διαγωνισμό μόνο από εκείνους που επι- 
λέχθηκαν να υποβάλλουν προσφορά μέσα στο μισό του 


χρονικού διαστήματος από την ημερομηνία αποστολής σ’ 
αυτούς της πρόσκλησης για κατάθεση προσφοράς μέχρι 
την ημερομηνία λήξεως της προθεσμίας υποβολής προ¬ 
σφορών. Γ ια τον καθορισμό της προθεσμίας αυτής συνυ¬ 
πολογίζονται και οι ημερομηνίες αποστολής της πρό¬ 
σκλησης και της διενέργειας του διαγωνισμού. 

Η ένσταση εξετάζεται από την αρμόδια Επιτροπή Προ¬ 
μηθειών, που διενήργησε το διαγωνισμό και η σχετική 
απόφαση εκδίδεται το αργότερο (5) εργάσιμες ημέρες 
πριν από τη διενέργεια του διαγωνισμού. 

β) Κατά της συμμετοχής προμηθευτή σ’ αυτόν ή της νο¬ 
μιμότητας της διενέργειας ως προς τη διαδικασία παρα¬ 
λαβής και αποσφράγισης των προσφορών κατά τη διάρ¬ 
κεια διεξαγωγής του ίδιου του διαγωνισμού και μέχρι την 
επόμενη εργάσιμη ημέρα. 

Στον κλειστό διαγωνισμό δικαίωμα ένστασης στην περί¬ 
πτωση αυτή έχουν μόνον όσοι επιλέχθηκαν να υποβάλ¬ 
λουν προσφορά. 

Η ένσταση αυτή δεν επιφέρει αναβολή ή διακοπή του 
διαγωνισμού, αλλά εξετάζεται κατά την αξιολόγηση των 
αποτελεσμάτων του διαγωνισμού από την αρμόδια Επι¬ 
τροπή Προμηθειών και εκδίδεται η σχετική απόφαση με¬ 
τά από γνωμοδότησή της. 

Η ένσταση κατά της συμμετοχής προμηθευτή σε δια¬ 
γωνισμό κοινοποιείται από τον ενιστάμενο υποχρεωτικά 
σ’ αυτόν, κατά του οποίου στρέφεται. 

γ) Κατά της νομιμότητας διενέργειας του διαγωνισμού 
(ανοικτού και κλειστού) έως και την κατακυρωτική από¬ 
φαση μέσα σε χρονικό διάστημα τριών (3) εργασίμων 
ημερών από της καταχώρησης των σχετικών αποφάσεων 
στο βιβλίο, που τηρείται για τον σκοπό αυτό από την Υπη¬ 
ρεσία που διενεργεί το διαγωνισμό. 

Στον κλειστό διαγωνισμό δικαίωμα ένστασης στην πε¬ 
ρίπτωση αυτή έχουν μόνο όσοι επιλέχθηκαν να υποβά¬ 
λουν προσφορά. Η ένσταση αυτή εξετάζεται από την αρ¬ 
μόδια Επιτροπή Προμηθειών, ή οποία την υποβάλλει με 
αιτιολογημένη γνωμοδότησή της στο αρμόδιο για την κα- 
τακύρωση όργανο. Η σχετική απόφαση εκδίδεται το αρ¬ 
γότερο σε δέκα (10) εργάσιμες ημέρες από τη λήξη της 
προθεσμίας υποβολής ενστάσεων. Σε εξαιρετικές περι¬ 
πτώσεις η προθεσμία των δέκα (10) εργασίμων ημερών 
μπορεί να παραταθεί με απόφαση του έχοντος την απο¬ 
φασιστική αρμοδιότητα οργάνου. 

3. Ενστάσεις, που υποβάλλονται για οποιουσδήποτε άλ¬ 
λους εκτός από τους προαναφερόμενους λόγους, δεν γί¬ 
νονται δεκτές. 

4. Οι ενιστάμενοι λαμβάνουν γνώση των σχετικών απο¬ 
φάσεων με δική τους φροντίδα. 

5. Ο προμηθευτής μπορεί κατά των αποφάσεων, που 
επιβάλλουν οιασδήποτε μορφής κυρώσεις σε βάρος του, 
να υποβάλει προσφυγή μέσα σε ανατρεπτική προθεσμία 
τριάντα (30) ημερών από την ημερομηνία καταχώρησης 
της σχετικής απόφασης στο βιβλίο, που τηρείται για το 
σκοπό αυτό από τον ΕΛΤΑ. Επί της προσφυγής αποφασί¬ 
ζει το έχον την αποφασιστική αρμοδιότητα όργανο μετά 
από γνωμοδότηση του αρμοδίου οργάνου. Η εν λόγω 
απόφαση δεν επιδέχεται προσβολή με άλλη οιασδήποτε 
φύσεως διοικητική προσφυγή. 

6. Οι διαφορές που αναφύονται κατά την διαδικασία 
που προηγείται της σύναψης προμηθειών του ΕΛΤΑ διέ- 
πονται από τις διατάξεις του Ν. 2522/97 εφόσον η σύμβα¬ 
ση εμπίπτει στο πεδίο εφαρμογής του νόμου αυτού. 

ΑΡΘΡΟ 18 

ΠΡΟΣΦΕΡΟΜΕΝΗ ΤΙΜΗ 

1. Με την προσφορά η τιμή του προς προμήθεια υλικού 
δίνεται ανά μονάδα, όπως καθορίζεται στη διακήρυξη. 
Στην τιμή περιλαμβάνονται οι τυχόν υπέρ τρίτων κρατή¬ 
σεις, ως και κάθε άλλη επιβάρυνση, εκτός από τον Φ.Π.Α., 
για παράδοση υλικού στον τόπο και με τον τρόπο που 
προβλέπεται στη διακήρυξη. 

2. Η προσφερόμενη τιμή δίνεται σε δραχμές ή σε συ¬ 
νάλλαγμα σύμφωνα με τα καθοριζόμενα στη διακήρυξη. 
Εφόσον από τη διακήρυξη προβλέπεται δυνατότητα προ¬ 
σφορών σε συνάλλαγμα, τότε η προσφερόμενη τιμή εκ¬ 
φράζεται στο νόμισμα, που επιθυμεί ο προμηθευτής. Ο 
ΕΛΤΑ δεν υποχρεούται να προβεί στην πληρωμή με το νό¬ 
μισμα της προσφοράς, αλλά με το νόμισμα στο οποίο 
πραγματοποιούνται οι πληρωμές από την Τράπεζα της 
Ελλάδας προς την Χώρα προέλευσης του υλικού. 

3. Για τη σύγκριση των προσφορών οι τιμές σε συνάλ¬ 
λαγμα μετατρέπονται σε δραχμές με βάση την ισχύουσα 
τιμή ΡΙΧΙΝΟ του Επίσημου Δελτίου Συναλλαγμάτων ένα¬ 
ντι δραχμής (Ελεύθερη σύγκριση ΡΙΧΙΝΟ της Διατραπεζι¬ 
κής Αγοράς) κατά την ημερομηνία διενέργειας του δια¬ 
γωνισμού. 

4. Προσφορά για εγχώριο προϊόν που περιέχει τιμή σε 
συνάλλαγμα ή με ρήτρα συναλλάγματος απορρίπτεται 
ως απαράδεκτη. 

5. Προσφορά, που θέτει όρο αναπροσαρμογής, χωρίς 
αυτό να προβλέπεται απάτη διακήρυξη, απορρίπτεται ως 
απαράδεκτη. 

6. Εφόσον από την προσφορά δεν προκύπτει με σαφή¬ 
νεια η προσφερόμενη τιμή ή δεν δίδεται ενιαία τιμή για 
ολόκληρη την ποσότητα που προκηρύχθηκε, η προσφο¬ 
ρά απορρίπτεται ως απαράδεκτη. 

ΑΡΘΡΟ 19 

ΑΝΑΠΡΟΣΑΡΜΟΓΗ ΤΙΜΩΝ 

1. Όταν από τη διακήρυξη προβλέπεται χρόνος παρά¬ 
δοσης των υλικών μεγαλύτερος των δώδεκα μηνών, τότε 
ορίζεται στη διακήρυξη όρος περί αναπροσαρμογής της 
τιμής. 

Στην περίπτωση αυτή πρέπει υποχρεωτικά να καθορίζε¬ 
ται στη διακήρυξη ο τύπος, ο τρόπος και οι προϋποθέσεις 
αναπροσαρμογής. Μεταξύ αυτών που θα λαμβάνονται 
υπόψη για την αναπροσαρμογή των τιμών είναι και τα 
εξής: 

α) Χρόνος εκκίνησης της αναπροσαρμογής είναι η ημε¬ 
ρομηνία υποβολής των προσφορών που καθορίζεται από 
τη διακήρυξη ή την πρόσκληση και υπολογίζεται μέχρι και 
την ημερομηνία παράδοσης των υλικών. 

β) Αναπροσαρμογή σε περιπτώσεις τμηματικών παρα¬ 
δόσεων χορηγείται για τις ποσότητες που ορίζονται από 
τη διακήρυξη να παραδοθούν μετά την παρέλευση των 
δώδεκα (12) μηνών. 

γ) Σε περίπτωση εκπρόθεσμης παράδοσης, με υπαιτιό¬ 
τητα του προμηθευτή, ο χρόνος του εκπρόθεσμου δεν 
υπολογίζεται για την αναπροσαρμογή. 

δ) Η τυχόν προκαταβολή που χορηγήθηκε αφαιρείται 
από την προς αναπροσαρμογή συμβατική αξία. 

2. Σε ειδικές περιπτώσεις με απόφαση του Διοικητικού 
Συμβουλίου μπορεί να ορίζεται στη διακήρυξη όρος περί 
αναπροσαρμογής της τιμής ακόμη και αν το προβλεπό- 
μενο χρονικό διάστημα παράδοσης των ειδών είναι μι¬ 
κρότερο των δώδεκα (12) μηνών. 


3. Γ ια την πληρωμή του επιπλέον ποσού, που προκύπτει 
μετά την αναπροσαρμογή, δεν απαιτείται σύναψη συ¬ 
μπληρωματικής σύμβασης. 

4. Όταν από τη διακήρυξη προβλέπεται αναπροσαρμο¬ 
γή τιμών, προσφορά με σταθερές τιμές απορρίπτεται. 

ΑΡΘΡΟ 20 

ΚΑΤΑΓΩΓΗ ΤΩΝ ΠΡΟΣΦΕΡΟΜΕΝΩΝ ΥΛΙΚΩΝ 

1. Οι προμηθευτές υποχρεούνται ανάλογα με την μορ¬ 
φή του διαγωνισμού να αναφέρουν στις αιτήσεις συμμε¬ 
τοχής ή στις προσφορές τους τη χώρα καταγωγής και κα¬ 
τασκευής των υλικών, που προσφέρουν. 

2. Ο συμμετέχων δηλώνει στην προσφορά του το εργο¬ 
στάσιο, στο οποίο θα κατασκευάσει τα προσφερόμενα 
υλικά καθώς καιτοντόπο εγκατάστασής του. Εφόσον για 
την παραγωγή του τελικού προϊόντος μεσολαβούν διά¬ 
φορες φάσεις βιομηχανοποίησης, μπορεί από τη σχετική 
διακήρυξη να επιβάλλεται να δηλώνεται στην προσφορά 
το κατά περίπτωση εργοστάσιο και ο τόπος εγκατάστα¬ 
σής του. 

Προσφορά στην οποία δεν θα υπάρχει η παραπάνω δή¬ 
λωση, θα απορρίπτεται ως απαράδεκτη. Εάν διαπιστωθεί 
από την αρμόδια Επιτροπή Προμηθειών ανυπαρξία του 
εργοστασίου που δηλώθηκε με την προσφορά κατά την 
ημερομηνία διενέργειας του διαγωνισμού, η προσφορά 
απορρίπτεται και στον προσφέροντα επιβάλλεται με από¬ 
φαση του Διοικητικού Συμβουλίου ΕΛΤΑ ποινή προσωρι¬ 
νού αποκλεισμού τριών (3) μηνών έως και τριών (3) ετών ή 
οριστικού αποκλεισμού απότουςδιαγωνισμούςτου ΕΛΤΑ 
μετά από γνώμη της αρμόδιας Επιτροπής Προμηθειών, η 
οποία υποχρεωτικά καλείτον ενδιαφερόμενο προς παρο¬ 
χή εξηγήσεων κατά το άρθρο 20 του ισχύοντος Συντάγ¬ 
ματος. Η προσφορά απορρίπτεται ως απαράδεκτη και 
όταν στο εργοστάσιο, που δηλώνεται για την κατασκευή 
μερικώς ή ολικώς των υλικών, έχει επιβληθεί ποινή απο¬ 
κλεισμού από τους διαγωνισμούς του ΕΛΤΑ ή του Δημο¬ 
σίου, που ισχύει κατά την ημερομηνία διενέργειας του 
διαγωνισμού. 

3. Όταν οι προσφέροντες δεν θα κατασκευάσουν τα 
προσφερόμενα υλικά μερικά ή ολικά σε δικό τους εργο¬ 
στάσιο, εκτός των στοιχείων της παραγράφου 2, που πρέ¬ 
πει να δηλώνονται στην προσφορά, πρέπει να επισυνά¬ 
ψουν σ’ αυτήν και υπεύθυνη δήλωση του νομίμου εκπρο¬ 
σώπου του εργοστάσιου στο οποίο θα κατασκευασθούν 
τα υλικά, με την οποία θα δηλώνεται ότι αποδέχεται την 
εκτέλεση της προμήθειας σε περίπτωση κατακύρωσης 
στον προμηθευτή υπέρ του οποίου εκδίδει την υπεύθυνη 
δήλωση, προκειμένου να συνεκτιμηθεί και το στοιχείο αυ¬ 
τό. 

4. Μετά τη σύναψη της σύμβασης, κατ’ αρχήν δεν επι¬ 
τρέπεται η αλλαγή του εργοστασίου, που δηλώθηκε με 
την προσφορά και με βάση την οποία έγινε η κατακύρω- 
ση. Μπορεί να εγκριθεί μετά από αιτιολογημένο αίτημα 
του προμηθευτή η αλλαγή του εργοστάσιου με απόφαση 
του αρμοδίου οργάνου μετά από γνώμη της αρμόδιας 
Επιτροπής Προμηθειών. 

ΑΡΘΡΟ 21 

ΣΥΓΚΡΟΤΗΣΗ ΕΠΙΤΡΟΠΩΝ 

Α. ΕΠΙΤΡΟΠΕΣ ΠΡΟΜΗΘΕΙΩΝ - ΑΡΜΟΔΙΟΤΗΤΕΣ 

1. Οι διαγωνισμοί και οι διαδικασίες διαπραγμάτευσης 
διενεργούνται από επιτροπές προμηθειών: 

Οι επιτροπές συγκροτούνται με απόφαση του Διοικητι- 




4932 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


κού Συμβουλίου ΕΛΤΑ, για χρονικό διάστημα ενός (1) 
έτους. 

Στους εν εξελίξει διαγωνισμούς οι προηγούμενες επι¬ 
τροπές ολοκληρώνουντο έργο τους και μετά την λήξη της 
θητείας τους (εν εξελίξει διαγωνισμός θεωρείται αυτός 
στον οποίο έχουν ήδη αποσφραγιστεί οι προσφορές). 

Έκδοση νέας απόφασης σε άλλα χρονικά διαστήματα 
εντός του έτους δεν αποκλείεται εάν τούτο επιβάλλεται 
από υπηρεσιακές ανάγκες. 

Οι επιτροπές είναι πενταμελείς, συγκροτούνται από 
υπαλλήλους του ΕΛΤΑ που υπηρετούν με οποιαδήποτε 
σχέση εργασίας και λειτουργούν σύμφωνα με τις ισχύου- 
σες κάθε φορά γενικές διατάξεις περί συλλογικών οργά¬ 
νων. 

Σε εξαιρετικά ειδικές περιπτώσεις με απόφαση του Δ.Σ 
ΕΛΤΑ μπορούν να διευρύνονται σε επταμελείς. 

Στις επιτροπές προμηθειών θα πρέπει να συμμετέχουν 
και μέλη με ειδικές γνώσεις σχετικές με τα υπό προμήθεια 
είδη. 

Στην απόφαση συγκρότησης των επιτροπών θα καθορί¬ 
ζεται και η τυχόν αποζημίωση του προέδρου των μελών 
και του γραμματέα της επιτροπής. 

Τα μέλη των επιτροπών προμηθειών δεν μπορεί να είναι 
και μέλη επιτροπής προδιαγραφών ή επιτροπής παραλα¬ 
βής υλικών. 

Όταν πρόκειται για πρόχειρο διαγωνισμό, οι επιτροπές 
είναι τριμελείς και συγκροτούνται όπως και οι πενταμε¬ 
λείς. 

Με απόφαση του αρμόδιου οργάνου μπορούν να συ¬ 
γκροτούνται έκτακτες επιτροπές ή ομάδες εργασίας για 
την αντιμετώπιση ειδικών θεμάτων προμηθειών. Με την 
απόφαση αυτή καθορίζονται το έργο της έκτακτης επι¬ 
τροπής ή ομάδας εργασίας καθώς και ο χρόνος και τρό¬ 
πος λειτουργίας της. Η δαπάνη για τυχόν αποζημίωση των 
μελών καθορίζεται με απόφαση του αρμόδιου οργάνου. 

2. Οι αρμοδιότητες των Επιτροπών προμηθειών συνί- 
στανται: 

α) Στην παραλαβή των αιτήσεων συμμετοχής και των 
προσφορών την καθοριζόμενη απάτην διακήρυξη ημέρα 
και ώρα λαμβάνοντας κάθε μέτρο για την αδιάβλητη διε¬ 
ξαγωγή του διαγωνισμού. 

Οι Επιτροπές δεν υποχρεώνονται να ελέγχουν κατά την 
παραλαβή των αιτήσεων συμμετοχής, των προσφορών 
και των λοιπών συναφών εγγράφων την πλήρη συμμόρ¬ 
φωση ή μη των μετεχόντων προς τους όρους της διακή¬ 
ρυξης. 

β) Στη αρίθμηση και μονογράφηση των φακέλων καιτων 
εντός αυτών περιεχομένων προσφορών και λοιπών συνα¬ 
φών εγγράφων, στην ανακοίνωση των συμμετασχόντων 
στον διαγωνισμό καθώς και των τιμών κατά το άνοιγμα 
των οικονομικών προσφορών και στη σύνταξη σχετικού 
πρακτικού παραλαβής των προσφορών. 

Σε περιπτώσεις ενστάσεων η Επιτροπή Προμηθειών ει- 
σηγείται αρμοδίως επί των ενστάσεων, που περιγράφο- 
νται στο άρθρο 17 του παρόντος. 

γ) Στην αξιολόγηση των αιτήσεων συμμετοχής καθώς 
και των προσφορών από οικονομικής και τεχνικής άπο- 
ψης. 

δ)Στην πρόσκληση των συμμετασχόντων στο διαγωνι¬ 
σμό για παροχή διευκρινήσεων. 

ε) Στη σύνταξη πρακτικού που να περιλαμβάνει την κρί¬ 
ση και τις προτάσεις της επί της αξιολόγησης των αιτήσε¬ 
ων συμμετοχής και των προσφορών. 


στ) Οι Επιτροπές προμηθειών, εφόσον κρίνεται ανα¬ 
γκαίο, γνωμοδοτούν πέραντων θεμάτων αξιολόγησης και 
για κάθε θέμα, που προκύπτει κατά την εκτέλεση των συμ¬ 
βάσεων. 

Β. ΕΠΙΤΡΟΠΕΣ ΠΑΡΑΛΑΒΗΣ-ΑΡΜΟΔΙΟΤΗΤΕΣ 

1. Οι Επιτροπές παραλαβής των υλικών (πρωτοβάθμιες 
και δευτεροβάθμιες ) είναι τριμελείς και αποτελούνται 
από δύο (2) τεχνικούς και ένα (1) διοικητικό μέλος. Στις 
Επιτροπές αυτές δεν μπορούν να συμμετάσχουν υπάλλη¬ 
λοι της Διεύθυνσης Προμηθειών και υπάλληλοι που συμ¬ 
μετείχαν στην επιτροπή που αξιολόγησε την προμήθεια 
του συγκεκριμένου υλικού. 

2. Η Πρωτοβάθμια Επιτροπή παραλαβής συστήνεται 
για κάθε προμήθεια ξεχωριστά από το έχον την αποφασι¬ 
στική επί των αποτελεσμάτων του διαγωνισμού αρμοδιό¬ 
τητα όργανο. 

3. Η δευτεροβάθμια Επιτροπή συστήνεται από το ίδιο 
όργανο όταν συντρέχουν οι λόγοι του αρθ. 32 παρ. 6 του 
παρόντος. 

Οι αρμοδιότητες των Επιτροπών παραλαβής καθορίζο¬ 
νται στο άρθρο 32 του παρόντος. 

Γ. Δεν απαιτείται δημοσίευση της συγκρότησης των 
Επιτροπών στην Εφημερίδα της Κυβερνήσεως. 

ΑΡΘΡΟ 22 

ΑΠΟΣΦΡΑΓΙΣΗ ΤΩΝ ΠΡΟΣΦΟΡΩΝ ΚΑΙ 
ΑΝΑΚΟΙΝΩΣΗ ΤΙΜΩΝ 

1. Ο διαγωνισμός διενεργείται την ημερομηνία και ώρα 
που ορίζεται στη διακήρυξη ή την πρόσκληση. 

Η αρμόδια επιτροπή δέχεται τις προσφορές και κάθε 
έγγραφο που έχει σχέση με το διαγωνισμό μέχρι και 15 λε¬ 
πτά μετά την ώρα που ορίζεται από τη σχετική διακήρυξη 
ή την πρόσκληση. Μετά την παρέλευση των 15 λεπτών 
προβαίνει στο κλείσιμο του διαγωνισμού και στην έναρξη 
της διαδικασίας αποσφράγισης των προσφορών. 

Κατά την αποσφράγιση των προσφορών η αρμόδια Επι¬ 
τροπή προμηθειών, δεν είναι υποχρεωμένη να ελέγχει τη 
συμμόρφωση των διαγωνιζομένων ή των προσφορών 
τους προς τους όρους της διακήρυξης. Προσφορές, που 
υποβάλλονται το παραπάνω όργανο μετά την έναρξη της 
διαδικασίας αποσφράγισης, δεν αποσφραγίζονται, αλλά 
επιστρέφονται ως εκπρόθεσμες. Η αποσφράγιση γίνεται 
με την παρακάτω διαδικασία: 

α) Σε περίπτωση που ο διαγωνισμός γίνεται με κριτήριο τη 
χαμηλότερη μόνο τιμή, αποσφραγίζεται ο κυρίως φάκελος 
καθώς και ο φάκελος της τεχνικής προσφοράς. Στη συνέ¬ 
χεια μονογράφονται από την αρμόδια επιτροπή προμηθει¬ 
ών όλα τα δικαιολογητικά και η τεχνική προσφορά κατά 
φύλλο.Ο φάκελος της οικονομικής προσφοράς δεν απο¬ 
σφραγίζεται, αλλά αριθμείται και μονογράφεται απάτην πα¬ 
ραπάνω επιτροπή, προκειμένου να αποσφραγιστείτηνημε- 
ρομηνία και ώρα, που θα ορισθεί στη σχετική πρόσκληση. 

β) Σε περίπτωση που ο διαγωνισμός γίνεται με κριτήριο 
τη συμφερότερη προσφορά, αποσφραγίζεται ο κυρίως 
φάκελος καθώς και ο φάκελος της τεχνικής προσφοράς 
και στη συνέχεια μονογράφονται από το ανωτέρω όργα¬ 
νο όλα τα δικαιολογητικά και τα στοιχεία της τεχνικής 
προσφοράς κατά φύλλο. Για την οικονομική προσφορά 
ακολουθείται η ίδια παραπάνω διαδικασία. 

2. Κατά την αποσφράγιση των προσφορών το παραπά¬ 
νω όργανο προβαίνει στην καταχώρηση αυτών, που υπο¬ 
βάλλουν προσφορές, σε πρακτικό το οποίο υπογράφει. 

3. Αποσφράγιση προσφορών γίνεται στην περίπτωση 
ανοικτού διαγωνισμού δημόσια, στην περίπτωση δε του 
κλειστού διαγωνισμού παρουσία μόνο αυτών που κλήθη¬ 
καν από την αρμόδια Επιτροπή Προμηθειών και υπέβαλαν 
προσφορά ή εξουσιοδοτημένων εκπροσώπωντους. Προ¬ 
σφορά, που υποβλήθηκε από προμηθευτή που δεν κλή¬ 
θηκε, δεν αποσφραγίζεται, αλλά επιστρέφεται. 

4. Μετά την παραπάνω διαδικασία ο σχετικός φάκελος 
του διαγωνισμού, μαζί με τους σφραγισμένους φακέλους 
που περιέχουν τα οικονομικά στοιχεία των προσφορών, 
παραμένει στην αρμόδια Επιτροπή Προμηθειών. Οι 
σφραγισμένοι φάκελοι με τα οικονομικά στοιχεία των 
προσφορών μετά την ολοκλήρωση της αξιολόγησης των 
λοιπών στοιχείων αυτών, για όσες προσφορές κρίθηκαν 
αποδεκτές με απόφαση του αρμοδίου οργάνου, απο¬ 
σφραγίζονται από την παραπάνω αρμόδια Επιτροπή Π ρο- 
μηθειών κατά την ημερομηνία και ώρα που ορίζεται από 
τη σχετική πρόσκληση και ακολουθεί σχετική ανακοίνωση 
τιμών. Για όσες προσφορές δεν κρίθηκαν αποδεκτές οι 
φάκελοι με τα οικονομικά στοιχεία δεν αποσφραγίζονται 
αλλά επιστρέφονται. 

Οι φάκελοι με όλα τα στοιχεία των προσφορών παρα¬ 
μένουν στην αρμόδια Επιτροπή Προμηθειών. 

5. Αυτοί, που δικαιούνται σύμφωνα με τα παραπάνω να 
παρευρίσκονται στη διαδικασία αποσφράγισης των προ¬ 
σφορών, λαμβάνουν γνώση των συμμετασχόντων στον 
διαγωνισμό καθώς και επίσης των τιμών, που προσφέρ- 
θηκαν. 

ΑΡΘΡΟ 23 

ΔΕΙΓΜΑΤΑ - ΔΕΙΓΜΑΤΟΛΗΨΙΑ - 
ΕΡΓΑΣΤΗΡΙΑΚΕΣ ΕΞΕΤΑΣΕΙΣ 

1. Τα δείγματα, που χρησιμοποιούνται κατά τη διενέρ¬ 
γεια των προμηθειών, υπάγονται στις παρακάτω κατηγο¬ 
ρίες: 

α) Δείγματα ΕΛΤΑ. Στην κατηγορία αυτή υπάγονται τα 
δείγματα του ΕΛΤΑ βάσει και των οποίων πραγματοποιεί¬ 
ται η προμήθεια. 

β) Δείγματα προμηθευτών. Στην κατηγορία αυτή υπά¬ 
γονται τα δείγματα: 

(1) που καταθέτουν οι προμηθευτές, όταν απαιτείται κα¬ 
τά τη διενέργεια του διαγωνισμού και 

(2) που καταθέτουν οι προμηθευτές πριν τη μαζική πα¬ 
ραγωγή, όταν ζητείται από τη διακήρυξη ή τη σύμβαση. 

γ) Δείγματα από τα προς παραλαβή συμβατικά υλικά. 
Στην κατηγορία αυτή υπάγονται τα δείγματα, που λαμβά- 
νονται από τις Επιτροπές παραλαβής προς δειγμάτιση 
των υλικών, που παραδίδουν οι προμηθευτές σε εκτέλε¬ 
ση συμβάσεων. 

2. Κάθε δείγμα ανάλογα με τη φύση του προς προμή¬ 
θεια υλικού πρέπει να είναι σε ποσότητα ή μέγεθος από¬ 
λυτα επαρκές για τη σχετική μηχανική, χημική ή μακρο¬ 
σκοπική εξέταση ή πρακτική δοκιμασία. 

Η ποσότητα ή το μέγεθος των δειγμάτων μπορεί να ορί¬ 
ζονται: 

α) από την Υπηρεσιακή Λειτουργία του ΕΛΤΑ που ζητεί 
την προμήθεια του υλικού ή την Υπηρεσιακή Λειτουργία 
που διενεργεί την προμήθεια (κατηγορία α). 

β) με τη διακήρυξη ή τη σύμβαση προκειμένου για δείγ¬ 
ματα προμηθευτών (κατηγορία β). 

γ) απάτη σύμβαση προκειμένου για δείγματα των προς 
παραλαβή συμβατικών υλικών (κατηγορία γ). 


Εφόσον στη σχετική σύμβαση δεν αναφέρονται η πο¬ 
σότητα και το μέγεθος των δειγμάτων, ισχύουν οι διατά¬ 
ξεις για τις δειγματοληψίες του Γ ενικού Χημείου του Κρά¬ 
τους (Γ.Χ.Κ.) 

3. Τα δείγματα όλων των κατηγοριών κατατίθενται στην 
αρμόδια Υπηρεσία εις διπλούν (δείγμα-αντιδείγμα) με 
εξαίρεση: 

α) Τα δείγματα ΕΛΤΑ, εφόσον ο ΕΛΤΑ έχει ορίσει δια¬ 
φορετικά. 

β) Τα δείγματα, τα οποία λόγω της φύσης τους ή της 
αξίας τους, δεν μπορούν να σταλούν ή να υποβληθούν εις 
διπλούν. 

γ) Τα δείγματα, που λαμβάνουν οι επιτροπές παραλα¬ 
βής κατά τη διαδικασία ελέγχου των προς παραλαβή συμ¬ 
βατικών υλικών, τα οποία λαμβάνονται μεν εις διπλούν, 
πλην όμως το ένα απ’ αυτά αποστέλλεται απευθείας από 
την επιτροπή για εργαστηριακή ή μηχανική εξέταση ή 
χρησιμοποιείται για πρακτική δοκιμασία. 

Ανάλογα με τη φύση του υλικού είναι δυνατόν να λη- 
φθούν για σχετικές εξετάσεις περισσότερα δείγματα. 

4. Εφόσον από τη διακήρυξη δεν προβλέπεται κατάθε¬ 
ση δειγμάτων, τυχόν προσκομιζόμενα από τους προμη¬ 
θευτές δεν γίνονται δεκτά. 

5. Δείγματα, που δεν είναι κατά τρόπο εμφανή σύμφω¬ 
να με τα προβλεπόμενα από τη διακήρυξη, δεν γίνονται 
δεκτά. 

6. Εφόσον τα δείγματα ανήκουν σε ευπαθή ή επικίνδυ¬ 
να υλικά, ο προμηθευτής υποχρεούται να αναφέρει τού¬ 
το εγγράφως επί του δείγματος στην ελληνική γλώσσα 
καθορίζοντας συγχρόνως τον τρόπο φύλαξης και συντή¬ 
ρησής τους. Γ ια δείγματα του ΕΛΤΑ καθώς και για δείγ¬ 
ματα από τα προς παραλαβή συμβατικά υλικά, που ανή¬ 
κουν στην κατηγορία αυτή, την παραπάνω υποχρέωση 
έχουν ο ΕΛΤΑ και ο Πρόεδρος της Επιτροπής παραλαβής 
αντίστοιχα. 

7. Εφόσον η προμήθεια του υλικού γίνεται με βάση δείγ¬ 
ματα του ΕΛΤΑ, οι ενδιαφερόμενοι μπορούν να λαμβά¬ 
νουν γνώση του δείγματος αυτού κατά το διάστημα της 
προθεσμίας που ορίζεται από τη διακήρυξη είτε με απλή 
μακροσκοπική εξέταση αυτού , είτε με λήψη αντίγραφου 
ή απεικόνισης αυτού με δική τους μέριμνα και ευθύνη. 

8. Κατά την αξιολόγηση των προσφορών η αρμόδια επι¬ 
τροπή προμηθειών λαμβάνει υπόψη της και τα σχετικά 
δείγματα. 

9. Η επισημοποίηση των δειγμάτων και των αντιδειγμά- 
των γίνεται ως εξής: 

α. Των δειγμάτων του ΕΛΤΑ από την Υπηρεσία που ζη¬ 
τάει το υλικό. Σε περίπτωση που τροποποιηθούν οι τεχνι¬ 
κές προδιαγραφές κατά τη διαδικασία κατάρτισής τους, 
το επισημοποιούμενο δείγμα του ΕΛΤΑ δεν θα ισχύει κα¬ 
τά το μέρος στο οποίο τυχόν αναφέρονται οι τροποποιή¬ 
σεις. 

β. Τωνδειγμάτωνπου καταθέτουν οι προμηθευτές κατά 
τη διενέργεια των διαγωνισμών, από την αρμόδια Επιτρο¬ 
πή Προμηθειών. 

γ. Των δειγμάτων που κατατίθενται από τους προμη¬ 
θευτές πριν τη μαζική παραγωγή ,από την Υπηρεσία που 
έχει παραγγείλει το υλικό και τον επιβλέποντα μηχανικό - 
όπου αυτός απαιτείται. 

δ. Των δειγμάτων από τα προς παραλαβή συμβατικά 
υλικά από την Επιτροπή παραλαβής. 

Τα επισημοποιηθένταδείγματατωνπαραπάνωα,β,γπε- 
ριπτώσεων παραλαμβάνονται από την επιτροπή παραλα- 

βής, για να χρησιμοποιηθούν κατά το στάδιο των ελέγχων 
και επιστρέφονται μετά το τέλος της παραλαβής υλικών, 
εφόσον λόγω της φύσης τους δεν καταστρέφονται κατά 
τη διαδικασία των ελέγχων. 

10. Στον συμβασιούχο προμηθευτή παραδίδεται ύστε¬ 
ρα από αίτημά του το επίσημο δείγμα του ΕΛΤΑ ή μέρος 
αυτού, ανάλογα με τη φύση του υλικού, για νατού χρησι¬ 
μεύσει κατά την κατασκευή του και υποχρεούται να το 
επιστρέφει το αργότερο με την παράδοση του υλικού. 

11. Η επιστροφή των δειγμάτων γίνεται ως εξής: 

α) Των προμηθευτών στους οποίους δεν κατακυρώθη¬ 
καν ή δεν ανατέθηκε η προμήθεια μέσα σε είκοσι (20) ημέ¬ 
ρες από την ημερομηνία της ανακοίνωσης κατακύρωσης 
ή ανάθεσης με μέριμνα και ευθύνη τούτων. 

β) Των συμβασιούχων προμηθευτών, οι οποίοι κατάθε- 
σαν με την προσφορά τους δείγματα και δεν καταστρά¬ 
φηκαν μερικώς ή ολικώς κατά τη διαδικασία των ελέγχων, 
μέσα σε τριάντα ημέρες από την επιστροφή τους από την 
επιτροπή παραλαβής και εφόσον έχει συντελεσθεί η ορι¬ 
στική παραλαβή, με μέριμνα και ευθύνη δική τους. 

γ) Τα δείγματα, που δενχρησιμοποιήθηκαν για κατ’ έφε¬ 
ση εξέταση, επιστρέφονται μέσα σε τριάντα ημέρες από 
την οριστική παραλαβή των συμβατικών υλικών με μέρι¬ 
μνα και ευθύνη του προμηθευτή. 

12. Αν η παραλαβή των δειγμάτων δεν πραγματοποιηθεί 
από τους προμηθευτές εντός δύο μηνών από την έγγρα¬ 
φη ειδοποίηση τους, τα δείγματα αυτά περιέρχονται στην 
κυριότητα του ΕΛΤΑ και εισάγονται στη διαχείρισή του. 

13. Η αξία των δειγμάτων και αντιδειγμάτων, που λαμ- 
βάνονται από τις επιτροπές παραλαβής, βαρύνει τους 
προμηθευτές και δεν καταβάλλεται. 

14. Εφόσον από τη σύμβαση προβλέπονται και εργα¬ 
στηριακοί έλεγχοι, αυτοί διενεργούνται από το Γ.Χ.Κ. ή 
από οποιοδήποτε άλλο εργαστήριο, που ανήκει στο δη¬ 
μόσιο τομέα, ανάλογα με τη φύση του προς προμήθεια 
υλικού και την μορφή του ελέγχου. 

15. Σε περίπτωση που ο προμηθευτής διαφωνεί με το 
αποτέλεσμα των εργαστηριακών εξετάσεων, μπορεί να 
ζητήσει εγγράφως κατ’ έφεση εξέταση των οικείων αντι- 
δειγμάτων. Η κατ’ έφεση εξέταση γίνεται ύστερα από έγ¬ 
γραφο της υπηρεσίας διενέργειας του διαγωνισμού από 
το Γ.Χ.Κ. ή σε περίπτωση που λόγω της φύσεως του υλι¬ 
κού ή της μορφής του ελέγχου το Γ.Χ.Κ. δεν μπορεί να 
ανταποκριθεί στον έλεγχο, η κατ’ έφεση εξέταση γίνεται 
από οποιοδήποτε άλλο εργαστήριο του δημόσιου τομέα, 
εκτός από το εργαστήριο που διενήργησετην αρχική εξέ¬ 
ταση. Στην περίπτωση που δεν υπάρχει άλλο κατάλληλο 
εργαστήριο από αυτό που διενήργησετον αρχικό έλεγχο, 
η κατ’ έφεση εξέταση γίνεται σε αυτό, αλλά με εξεταστή 
του Γ.Χ.Κ. ή άλλου φορέα. Ο προμηθευτής υποχρεούται 
να καταθέσει το προβλεπόμενο για την περίπτωση παρά¬ 
βολο. Το αίτημα του προμηθευτή για την κατ’ έφεση εξέ¬ 
ταση πρέπει να υποβάλλεται μέσα σε ανατρεπτική προ¬ 
θεσμία είκοσι ημερών (20) από τη γνωστοποίηση σ’ αυτόν 
των αποτελεσμάτων της αρχικής εξέτασης. Κατ’ έφεση 
εξέταση μπορεί να γίνει και αυτεπάγγελτα με απόφαση 
της αρμόδιας Υπηρεσίας διενέργειας του διαγωνισμού 
μέσα σε είκοσι ημέρες από τη λήψη του πρωτοκόλλου της 
επιτροπής παραλαβής. Κατά την κατ’ έφεση εξέταση πα- 
ρίσταται εκπρόσωπος του ΕΛΤΑ, υποχρεωτικά δε καλεί¬ 
ται να παραστεί, εφόσοντο επιθυμεί και ο προμηθευτής. 

Εάν κατά τη διενέργεια της κατ’ έφεση εξέτασης υπάρ¬ 
χει διαφωνία από τον εκπρόσωπο του ΕΛΤΑ ή του Προμη¬ 


θευτή σε τεχνικό θέμα (όπως εφαρμοζόμενη μέθοδος 
εξέτασης, χρήση οργάνων), αυτή διατυπώνεται με σαφή¬ 
νεια σε σχετικό πρωτόκολλο, η δε υπόθεση παραπέμπε- 
ται στο Ανώτατο Χημικό Συμβούλιο για γνωμάτευση. Το 
αποτέλεσμα της κατ’ έφεση εξέτασης είναι υποχρεωτικό 
και τελεσίδικο και για τα δύο μέρη. 

ΑΡΘΡΟ 24 

ΑΞΙΟΛΟΓΗΣΗ ΠΡΟΣΦΟΡΩΝ 

1. Το κριτήριο για την κατακύρωση της προμήθειας και 
την τελική επιλογή του προμηθευτή (μόνο χαμηλότερη τι¬ 
μή ή συμφερότερη προσφορά) καθορίζεται στην απόφα¬ 
ση εφαρμογής του Ε.Π.Π. 

2. Για την αξιολόγηση των προσφορών λαμβάνονται 
υπόψη κυρίως τα παρακάτω στοιχεία: 

α. Όταν για την τελική επιλογή του προμηθευτή κριτή¬ 
ριο είναι μόνο η χαμηλότερη τιμή: 

(1) Η συμφωνία της προσφοράς προς τους όρους και 
τις τεχνικές προδιαγραφές της διακήρυξης. 

(2) Ο ανταγωνισμός που αναπτύχθηκε 

(3) Η προσφερόμενη τιμή σε σχέση με τιμές που προ- 
σφέρθηκαν σε προηγούμενους διαγωνισμούς και την 
τρέχουσα στην αγορά τιμή για όμοιο ή παρεμφερές υλι¬ 
κό. 

Η κατακύρωση τελικά γίνεται στον προμηθευτή με τη 
χαμηλότερη τιμή, εκ των προμηθευτών των οποίων οι 
προσφορές έχουν κριθεί ως αποδεκτές με βάση τις τεχνι¬ 
κές προδιαγραφές και τους όρους της διακήρυξης. 

Ισότιμες θεωρούνται οι προσφορές με την αυτή ακρι¬ 
βώς τιμή και που είναι σύμφωνες με τους όρους καιτις τε¬ 
χνικές προδιαγραφές της διακήρυξης. 

β. Όταν για την τελική επιλογή του προμηθευτή κριτή¬ 
ριο είναι η συμφερότερη προσφορά: 

1. Η τιμή 

2. Οι όροι πληρωμής 

3. Το κόστος εγκατάστασης, λειτουργίας και συντήρη¬ 
σης, όταν και όπως αυτά καθορίζονται συγκεκριμένα στη 
διακήρυξη. 

4. Η συμφωνία των προσφερομένων υλικών με συγκε¬ 
κριμένα ουσιώδη τεχνικά χαρακτηριστικά των προδια¬ 
γραφών, που καθορίζονται στη διακήρυξη. 

5. Η λειτουργικότητα και η αποδοτικότητα των υλικών 
με βάση τις τεχνικές απαιτήσεις της διακήρυξης. 

6. Η καταλληλότητα των προσφερομένων υλικών για 
την εξυπηρέτηση του σκοπού γιατον οποίο προορίζονται. 

7. Η τυχόν απαιτούμενη ομοιογένεια του υλικού προς 
άλλο, που ήδη χρησιμοποιείται από τον ΕΛΤΑ. 

8. Η παρεχόμενη εγγύηση καλής λειτουργίας ή διατή- 
ρησης. 

9. Η ποιότητα της εξυπηρέτησης (3ΕΒΝ/Ι0Ε) μετά την 
πώληση και της τεχνικής βοήθειας εκ μέρους του προμη¬ 
θευτή καθώς και η εξασφάλιση ύπαρξης ανταλλακτικών. 

10. Η τυχόν απαιτούμενη ιδιαίτερη ικανότητα, πείρα, ει¬ 
δίκευση και ο διατιθέμενος εξοπλισμός εκ μέρους του 
προμηθευτή για την τεχνική υποστήριξη των ειδών. 

11.0 χρόνος παράδοσης των υλικών, εφόσον η Υπηρε¬ 
σιακή Λειτουργία, που παράγγειλετο υλικό, αποφαίνεται 
αιτιολογημένα ότι τούτο ασκεί επιρροή στην προμήθεια. 

12. Κάθε άλλο στοιχείο ανάλογα με τη φύση των υπό 
προμήθεια υλικών ή και των ιδιαιτέρων αναγκών του ΕΛ¬ 
ΤΑ. 

Γιατην επιλογή της συμφερότερης προσφοράς αξιολο¬ 
γούνται μόνο οι προσφορές που έχουν κριθεί ως τεχνικά 

αποδεκτές και σύμφωνες με τους λοιπούς όρους της δια¬ 
κήρυξης. 

Η κατακύρωση γίνεται τελικά στον εντός όρων και τε¬ 
χνικών προδιαγραφών της διακήρυξης προμηθευτή, του 
οποίου η προσφορά κρίθηκε οικονομοτεχνικά ως η πλέον 
συμφέρουσα. Η διαδικασία της οικονομοτεχνικής αξιολό¬ 
γησης είναι η παρακάτω: 

Τα προαναφερόμενα στοιχεία αξιολόγησης πλην των 
οικονομικών (τιμή, όροι πληρωμής και κόστος εγκατά¬ 
στασης, λειτουργίας και συντήρησης, ήτοι στοιχεία 
β1,β2,β3) κατατάσσονται σε δύο ομάδες. 

(1) Ομάδα Τεχνικών Προδιαγραφών, Ποιότητας και 
Απόδοσης όπου περιλαμβάνονται τα στοιχεία β4, β5, β6, 
β7. 

(2) Ομάδα Τεχνικής Υποστήριξης και Κάλυψης όπου πε¬ 
ριλαμβάνονται τα στοιχείαβ8, β9, βΙΟ, βΐΐ. 

Γιατις παραπάνω δύο ομάδες ορίζεται συντελεστής βα¬ 
ρύτητας, που μπορεί να ανέρχεται μέχρι ποσοστό επί τοις 
εκατόν 80 και 30 για κάθε ομάδα αντίστοιχα. 

Το άθροισμα των ποσοστών αυτών ανέρχεται σε 100. 

Για κάθε στοιχείο των ομάδων καθορίζεται από τη δια¬ 
κήρυξη ο επί μέρους συντελεστής βαρύτητας, ώστε το 
άθροισμά τους για κάθε ομάδα να ισούται με τον καθορι- 
σθέντα συντελεστή βαρύτητας της ομάδας. 

Όλα τα επί μέρους στοιχεία των ομάδων βαθμολογού¬ 
νται αυτόνομα με βάση τους 100 βαθμούς. 

Η βαθμολογία των επί μέρους στοιχείων των προσφο¬ 
ρών είναι 100 για τις περιπτώσεις, που καλύπτονται ακρι¬ 
βώς οι τεχνικές προδιαγραφές. Η βαθμολογία αυτή αυ¬ 
ξάνεται μέχρι 120 βαθμούς για τις περιπτώσεις που υπερ¬ 
καλύπτονται οιτεχνικές προδιαγραφές. Επίσης μειώνεται 
μέχρι 80 βαθμούς για τις περιπτώσεις που δεν καλύπτο¬ 
νται πλήρως οιτεχνικές προδιαγραφές, υπό την προϋπό¬ 
θεση ότι οι αποκλίσεις των προδιαγραφών έχουν κριθεί 
ως επουσιώδεις και η προσφορά ως τεχνικά αποδεκτή. 

Η σταθμισμένη βαθμολογία του κάθε στοιχείου των 
ομάδων είναι το γινόμενο του επί μέρους συντελεστή βα¬ 
ρύτητας του στοιχείου επί τη βαθμολογία του και η συνο¬ 
λική βαθμολογία της κάθε προσφοράς είναι το άθροισμα 
των σταθμισμένων βαθμολογιών όλων των στοιχείων και 
των δύο ομάδων. 

Η τελική βαθμολογία με βάση τα παραπάνω κυμαίνεται 
από 80 έως 120 βαθμούς. 

Γ ια τη διαμόρφωση της συγκριτικής τιμής λαμβάνονται 
υπόψη η τιμή της προσφοράς, οι όροι πληρωμής και - 
όταν από τη διακήρυξη προβλέπεται - το κόστος εγκατά¬ 
στασης, λειτουργίας και συντήρησης. 

Συμφερότερη προσφορά είναι εκείνη, που παρουσιάζει 
το μικρότερο λόγο της τιμής προσφοράς (συγκριτικής) 
προς τη βαθμολογία της. 

Στις τεχνικές προδιαγραφές καθορίζονται τα στοιχεία 
που απαρτίζουν τις δύο ομάδες, οι συντελεστές βαρύτη¬ 
τας τόσον της κάθε ομάδας συνολικά όσον και των στοι¬ 
χείων της κάθε ομάδας ξεχωριστά και αυτά αναφέρονται 
απαραίτητα στη διακήρυξη. 

3. Προσφορά, που είναι αόριστη και ανεπίδεκτη εκτίμη¬ 
σης ή είναι υπό αίρεση, απορρίπτεται ως απαράδεκτη με¬ 
τά από προηγούμενη γνωμοδότηση της αρμόδιας Επι¬ 
τροπής προμηθειών. 

4. Προσφορές, που παρουσιάζουν κατά την κρίση της 
αρμόδιας Επιτροπής προμηθειών ουσιώδεις αποκλίσεις 
από τους όρους και τις τεχνικές προδιαγραφές της δια¬ 
κήρυξης , απορρίπτονται ως απαράδεκτες. Αντίθετα δεν 


απορρίπτονται προσφορές, εάν οι παρουσιαζόμενες 
αποκλίσεις κρίνονται ως επουσιώδεις, οπότε θεωρούνται 
αποδεκτές. 

5. Αποκλίσεις από τους όρους της διακήρυξης ή από τα 
σημεία των τεχνικών προδιαγραφών που έχουν χαρακτη- 
ρισθεί ως απαράβατοι όροι, είναι οπωσδήποτε ουσιώδεις 
και συνιστούν απόρριψη των προσφορών. 

6. Εάν σε ορισμένο διαγωνισμό οι προσφορές είναι προ¬ 
φανώς υπερβολικά χαμηλές για τα προς προμήθεια προϊ¬ 
όντα, η αναθέτουσα αρχή εξετάζει τις λεπτομέρειες των 
προσφορών πριν αποφασίσει την κατακύρωση του δια¬ 
γωνισμού. Γιατο σκοπό αυτό ζητεί απότονπροσφέροντα 
να παράσχει εγγράφως τις αναγκαίες διευκρινίσεις σχε¬ 
τικά με τον οικονομικό χαρακτήρα της διαδικασίας κατα¬ 
σκευής ή τις τεχνικές λύσεις που έχουν επιλεγεί ή τις εξαι¬ 
ρετικά ευνοϊκές συνθήκες που διαθέτει ο προσφέρων για 
την προμήθεια των προϊόντων ή την πρωτοτυπία των προ- 
τεινόμενων προμηθειών τις οποίες επαληθεύει πριν 
απορρίψει την προσφορά. 

ΑΡΘΡΟ 25 

ΚΡΙΣΗ ΑΠΟΤΕΛΕΣΜΑΤΩΝ ΔΙΑΓΩΝΙΣΜΟΥ 

Η αρμόδια επιτροπή προμηθειών με γνωμοδότησή της 
μπορεί να προτείνει: 

α) Κατακύρωση της προμήθειας για ολόκληρη ή μεγα¬ 
λύτερη ή μικρότερη ποσότητα κατά ποσοστό στα εκατό, 
που θα καθορίζεται στη διακήρυξη. Το ποσοστό αυτό δεν 
μπορεί να υπερβαίνει το 30% στην περίπτωση μεγαλύτε¬ 
ρης ποσότητας ή το 50 % στην περίπτωση μικρότερης πο¬ 
σότητας. Για κατακύρωση μέρους της ποσότητας κάτω 
του καθοριζομένου από τη διακήρυξη ποσοστού απαιτεί¬ 
ται προηγούμενη αποδοχή από τον προμηθευτή. 

β) Την κατανομή της προς προμήθεια ποσότητας, εφό¬ 
σον πρόκειται για διαιρετό υλικό μεταξύ περισσοτέρων 
μειοδοτών με ισότιμες ή ισοδύναμες προσφορές ή τη διε¬ 
νέργεια κλήρωσης μεταξύ αυτών για την επιλογή του 
προμηθευτή. Εφόσον το υλικό δεν είναι διαιρετό ο προ¬ 
μηθευτής επιλέγεται με κλήρωση. 

γ) Ματαίωση των αποτελεσμάτων του διαγωνισμού και 
επανάληψή του με τροποποίηση ή μη των όρων καιτωντε- 
χνικών προδιαγραφών. 

δ) Ματαίωση των αποτελεσμάτων του διαγωνισμού και 
προσφυγή στη διαδικασία διαπραγμάτευσης. 

ε) Ματαίωση της προμήθειας. 

ΑΡΘΡΟ 26 

ΔΙΑΔΙΚΑΣΙΑ ΜΕ ΔΙΑΠΡΑΓΜΑΤΕΥΣΗ 

1. Προμήθεια με διαδικασία διαπραγματεύσεων (εξαι¬ 
ρετική ή απευθείας ανάθεση) με ή χωρίς προηγούμενη 
δημοσίευση προκήρυξης, μπορεί να γίνει εάν συντρέχει 
μία από τις παρακάτω περιπτώσεις: 

I. Εφόσον κατά τη διενέργεια ανοικτής ή κλειστής διαδι¬ 
κασίας : 

α) Υποβλήθηκαν προσφορές μη κανονικές και υπάτους 
όρους ότι: 

αα) κλήθηκαν για διαπραγμάτευση όσοι υπέβαλαν προ¬ 
σφορές και αξιολογήθηκαν κατά την προηγηθείσα διαδι¬ 
κασία, και 

αβ) δεν έχουν μεταβληθεί ουσιωδώς οι αρχικοί όροι της 
διακήρυξης. 

β) Δεν υποβλήθηκαν προσφορές ή οι υποβληθείσες κρί- 
νονται απαράδεκτες, και υπό τις προϋποθέσεις ότι: 

βα) δεν μεταβλήθηκαν ουσιωδώς οι αρχικοί όροι της 
διακήρυξης και 

ββ) διαβιβάζεται σχετική έκθεση στην Επιτροπή της Ευ¬ 
ρωπαϊκής Ένωσης. 

II) Ότανγια τεχνικούς ή καλλιτεχνικούς λόγουςήγιαλό- 
γους, που σχετίζονται με την προστασία δικαιωμάτων 
αποκλειστικότητας, τα προς προμήθεια αγαθά κατασκευ¬ 
άζονται ή παραδίδονται μόνο από ορισμένο προμηθευτή. 

III) Όταν τα είδη κατασκευάζονται αποκλειστικά για 
σκοπούς έρευνας, πειραμάτων, μελετών και προτύπων 
εφαρμογής. 

IV) Όταν στα πλαίσια ερευνητικών κατασκευών κριθεί 
σκόπιμο με απόφαση του ΕΛΤΑ, ότι αγαθά που παράγο- 
νται σε πειραματικό στάδιο, πρέπει να ανατεθούν στις 
συμμετέχουσες στην πειραματική κατασκευή επιχειρή¬ 
σεις. 

V) Όταν για λόγους επείγουσας ανάγκης που οφείλο¬ 
νται σε αυταπόδεικτα απρόβλεπτες καταστάσεις, δεν εί¬ 
ναι δυνατό να τηρηθούν οι προθεσμίες που προβλέπονται 
από τον παρόντα κανονισμό. 

VI) Για συμπληρωματικές προμήθειες αγαθών από τον 
αρχικό προμηθευτή, εφόσον η αλλαγή του θα υποχρέωνε 
τον ΕΛΤΑ να αγοράσει αγαθά με διαφορετικά τεχνικά χα¬ 
ρακτηριστικά, που θα ήταν ασυμβίβαστα ή θα προκαλού- 
σαν δυσανάλογες τεχνικές δυσχέρειες ή οικονομικές επι¬ 
βαρύνσεις στη λειτουργία ή τη συντήρησή τους. 

VII) Όταν η προμήθεια αγαθών κρίνεται σκόπιμο από 
τον ΕΛΤΑ, να ανατεθεί σε σωφρονιστικά ιδρύματα, ιδρύ¬ 
ματα νεότητας, εκπαιδευτικά, ερευνητικά ή παρόμοια 
ιδρύματα για ερευνητικούς, πειραματικούς, μελετητι¬ 
κούς ή αναπτυξιακούς σκοπούς και 

VIII) Για την προμήθεια αγαθών, αξίας κάτω των εκατόν 
τριάντα χιλιάδων (130.000) ϋΤ3, η δαπάνη των οποίων 
δεν υπερβαίνει κατ' είδος σε ετήσια βάση το ποσό που κα¬ 
θορίζεται εκάστοτε από τον Υπουργό Ανάπτυξης. 

2. Η περίπτωση του εδαφίου VII δεν εφαρμόζεται προ- 
κειμένου για προμήθειες των οποίων η αξία είναι ίση ή με¬ 
γαλύτερη των 130.000 ϋΤ3 και η περίπτωση του εδαφίου 
1,β(β) της παραπάνω παραγράφου δεν εφαρμόζεται για 
προμήθειες των οποίων η αξία είναι μικρότερη των 
130.000 ΩΤ3. 

3. Προκειμένου να ακολουθηθεί η διαδικασία με δια¬ 
πραγμάτευση απαιτείται απόφαση του Διοικητικού Συμ¬ 
βουλίου ΕΛΤΑ, ή του εξουσιοδοτημένου απ’ αυτό οργά¬ 
νου ύστερα από εισήγηση της αρμόδιας Υπηρεσίας. Η 
απόφαση αυτή δεν απαιτείται για τη περίπτωση του εδα¬ 
φίου VIII της παραπάνω παραγράφου. 

4. Σε περίπτωση που της διαπραγμάτευσης προηγείται 
διαγωνισμός, η παραπάνω απόφαση υποκαθίσταται από 
την απόφαση κρίσεως των αποτελεσμάτων του διαγωνι¬ 
σμού. 

ΑΡΘΡΟ 27 

ΑΠΟΚΛΕΙΣΜΟΣ ΠΡΟΜΗΘΕΥΤΟΥ 

Με απόφαση του Υπουργού Ανάπτυξης που λαμβάνεται 
ύστερα από γνωμοδότηση της Επιτροπής Πολιτικής Προ¬ 
γραμματισμού Προμηθειών, η οποία υποχρεωτικά καλεί 
τον ενδιαφερόμενο για παροχή εξηγήσεων κατά το άρ¬ 
θρο 20 του Συντάγματος και μετά από αιτιολογημένη ει¬ 
σήγηση του φορέα που διενεργεί το διαγωνισμό, μπορεί 
να αποκλεισθεί από τις προμήθειες του ΕΛΤΑ , για ορι¬ 
σμένο ή αόριστο χρονικό διάστημα προμηθευτής, λόγω 
ανάρμοστης συμπεριφοράς σε διαδικασία προμήθειας. 


ΑΡΘΡΟ 28 

ΑΝΑΚΟΙΝΩΣΗ ΚΑΤΑΚΥΡΩΣΗΣ - ΑΝΑΘΕΣΗΣ 

1. Στον προμηθευτή στον οποίο έγινε κατακύρωση ή 
ανάθεση της προμήθειας, αποστέλλεται σχετική ανακοί¬ 
νωση, που περιλαμβάνει τουλάχιστον τα παρακάτω στοι¬ 
χεία: 

α) το είδος 

β) την ποσότητα 

Υ) την τιμή 

δ) τη συμφωνία της κατακύρωσης ή της ανάθεσης με 
τους όρους της διακήρυξης και τις τυχόν αποδεκτές τρο¬ 
ποποιήσεις των όρων αυτών. 

ε) την προθεσμία υπογραφής της σύμβασης. 

2. Με την ανακοίνωση η σύμβαση θεωρείται ως συνα- 
φθείσα, το δε έγγραφο της σύμβασης που ακολουθεί έχει 
αποδεικτικό μόνο χαρακτήρα. 

3. Ο προμηθευτής, στον οποίο κατακυρώθηκε ή ανατέ¬ 
θηκε η προμήθεια, υποχρεούται να προσέλθει μέσα σε 
δέκα (10) ημέρες από την ημερομηνία κοινοποίησης της 
ανακοίνωσης για την υπογραφή της σχετικής σύμβασης 
προσκομίζοντας και την προβλεπόμενη εγγύηση καλής 
εκτέλεσης αυτής. Ο προμηθευτής μπορεί να προσέλθει 
για την υπογραφή της σύμβασης το αργότερο μέσα σε 
δεκαπέντε (15) ημέρες από την ημερομηνία κοινοποίησης 
της ανακοίνωσης. Στην περίπτωση όμως αυτή ο χρόνος 
παράδοσης των υλικών αρχίζει να υπολογίζεται μετά από 
δέκα (10 )ημέρες από την ημερομηνία κοινοποίησης της 
ανακοίνωσης. 

Τούτο δεν ισχύει στην περίπτωση που ο χρόνος παρά¬ 
δοσης των υλικών αρχίζει να υπολογίζεται από την ημε¬ 
ρομηνία αναγγελίας της σχετικής πίστωσης. 

Εφόσον η σύμβαση υπογράφεται πριν από τη λήξη της 
προθεσμίας των 10 ημερών, που αναφέρεται παραπάνω, 
ο χρόνος παράδοσης των υλικών υπολογίζεται από την 
ημερομηνία υπογραφής της σύμβασης. 

4. Εάν η κατακύρωση ή η ανάθεση γίνεται σε αλλοδαπό 
προμηθευτή, η ανακοίνωση απευθύνεται στον εκπρόσω¬ 
πό του στην Ελλάδα, εάν υπάρχει, σε αντίθετη δε περί¬ 
πτωση στέλνεται σχετικό τηλεγράφημα ή τηλετύπημα 
στον αλλοδαπό προμηθευτή. Στην περίπτωση που η πλη¬ 
ρωμή στον προμηθευτή προβλέπεται να γίνει με άνοιγμα 
πίστωσης, η εγγύηση καλής εκτέλεσης μπορεί να κατατε¬ 
θεί στον ανταποκριτή της Τράπεζας της Ελλάδας στο 
εξωτερικό, η δε εγγύηση συμμετοχής παραμένει σε ισχύ 
και αποδεσμεύεται μετά την κατάθεση και αποδοχή της 
εγγύησης καλής εκτέλεσης. 

5. Εάν ο προμηθευτής στον οποίο έγινε η ανακοίνωση 
δεν προσήλθε εμπρόθεσμα να υπογράψει τη σύμβαση, 
κηρύσσεται έκπτωτος με απόφαση του Διοικητικού Συμ¬ 
βουλίου ΕΛΤΑ ύστερα από γνωμοδότηση του αρμόδιου 
οργάνου σύμφωνα με τα οριζόμενα στο άρθρο 39 του πα¬ 
ρόντος. 

ΑΡΘΡΟ 29 
ΣΥΜΒΑΣΕΙΣ 

1. Μετά την ανακοίνωση ανάθεσης της προμήθειας κα¬ 
ταρτίζεται απότηναρμόδια Υπηρεσίαη σχετική σύμβαση, 
που υπογράφεται και από τα δύο συμβαλλόμενα μέρη. 

2. Η σύμβαση περιλαμβάνει όλα τα στοιχεία της προμή¬ 
θειας και τουλάχιστον τα εξής: 

α) Τον τόπο και χρόνο υπογραφής της σύμβασης. 

β) Τα συμβαλλόμενα μέρη. 

γ) Τα προς προμήθεια υλικά και την ποσότητα, 
δ) Τηντιμή. 

ε) Τοντόπο, τρόπο και χρόνο παράδοσης των υλικών. 

στ) Τις τεχνικές προδιαγραφές των υλικών. 

ζ) Τις προβλεπόμενες εγγυήσεις. 

η) Τις προβλεπόμενες ρήτρες. 

θ) Τον τρόπο επίλυσης των τυχόν διαφορών. 

ι) Τον τρόπο πληρωμής. 

ια) Τον τρόπο αναπροσαρμογής του συμβατικού τιμή¬ 
ματος, εφόσον προβλέπεται η αναπροσαρμογή. 

3. Το κείμενο της σύμβασης κατισχύει κάθε άλλου κει¬ 
μένου, στο οποίο τούτο στηρίζεται, όπως προσφορά, δια¬ 
κήρυξη και απόφαση κατακύρωσης ή ανάθεσης εκτός κα¬ 
ταδήλων σφαλμάτων ή παραδρομών. 

4. Η σύμβαση τροποποιείται, όταν τούτο προβλέπεται 
από συμβατικό όρο ή όταν συμφωνήσουν προς τούτο και 
τα δύο συμβαλλόμενα μέρη ύστερα από σχετική εισήγη¬ 
ση της αρμόδιας Υπηρεσίας. 

5. Η σύμβαση θεωρείται ότι εκτελέστηκε όταν: 

α) Παραδόθηκε ολόκληρη η ποσότητα ή εάν αυτή που 
παραδόθηκε σε περίπτωση διαιρετού υλικού υπολείπεται 
της συμβατικής κατά μέρος που κρίνεται από το αρμόδιο 
όργανο ως ασήμαντο. 

β) Παραλήφθηκε οριστικά (ποσοτικά και ποιοτικά) η πο¬ 
σότητα που παραδόθηκε. 

γ) Έγινε η αποπληρωμή του συμβατικού τιμήματος, 
αφού προηγουμένως επιβλήθηκαν τυχόν κυρώσεις ή εκ¬ 
πτώσεις. 

δ) Εκπληρώθηκαν και οι τυχόν λοιπές συμβατικές υπο¬ 
χρεώσεις και από τα δύο συμβαλλόμενα μέρη και αποδε- 
σμεύθηκαν οι σχετικές εγγυήσεις κατά τα προβλεπόμενα 
απάτη σύμβαση. 

6. Η σύμβαση χαρτοσημαίνεται με το τέλος χαρτοσή¬ 
μου, που προβλέπεται από τη διάταξη του άρθρου 15δ, 
παράγρ. 3 του Κώδικα περί τελών Χαρτοσήμου. 

ΑΡΘΡΟ 30 
ΕΓΓΥΗΣΕΙΣ 

1. Οι εγγυήσεις εκδίδονται από πιστωτικά ιδρύματα ή 
άλλα νομικά πρόσωπα που λειτουργούν νόμιμα στα κρά¬ 
τη μέλη της Ευρωπαϊκής Ένωσης και έχουν σύμφωνα με 
τα ισχύοντα το δικαίωμα αυτό. 

Τα αντίστοιχα έγγραφα των εγγυήσεων, αν δεν είναι 
διατυπωμένα στην Ελληνική, θα συνοδεύονται από επί¬ 
σημη μετάφραση. 

2. Με την εγγυητική επιστολή - που αποτελεί αυτοτελή 
σύμβαση -το πιστωτικό ίδρυμα αναλαμβάνει την υποχρέ¬ 
ωση να καταβάλλει ορισμένο ποσό με μόνη τη δήλωση 
εκείνου, προς τον οποίο απευθύνεται, χωρίς να μπορεί να 
ερευνά, ούτε αν πράγματι υπάρχει ή αν είναι νόμιμη η 
απαίτηση (κυρία οφειλή). 

3. Οι κατωτέρω αναφερόμενες εγγυήσεις πρέπει να πε¬ 
ριλαμβάνουν καταρχήν: 

α) Την ημερομηνία έκδοσης 
β) Τον εκδότη 

γ) Την υπηρεσία προς την οποία απευθύνεται, 
δ) Τον αριθμό της εγγύησης, 
ε) Το ποσό που καλύπτει η εγγύηση 
στ) Την πλήρη επωνυμία και τη διεύθυνση του προμη¬ 
θευτή υπέρ του οποίου εκδίδεται η εγγύηση, 
ζ) Τους όρους ότι: 

I) η εγγύηση παρέχεται ανέκκλητα και ανεπιφύλακτα, ο 
δε εκδότης παραιτείται της ένστασης της διζήσεως. 


II) το ποσόν της εγγύησης τηρείται στη διάθεση της 
Υπηρεσίας που διενεργεί το διαγωνισμό και θα καταβλη¬ 
θεί ολικά ή μερικά μέσα σε τρεις (3) ημέρες από απλή έγ¬ 
γραφη ειδοποίηση. 

III) σε περίπτωση κατάπτωσης της εγγύησης το ποσόν 
της κατάπτωσης υπόκειται σε πάγιο τέλος χαρτοσήμου. 

IV) ο εκδότης της εγγύησης υποχρεούται να προβεί 
στην παράταση της ισχύος της εγγύησης ύστερα από έγ¬ 
γραφο της αρμόδιας Υπηρεσίας που διενεργεί το διαγω¬ 
νισμό που θα υποβληθεί πριν από την ημερομηνία λήξης 
της εγγύησης. 

4. Εγγύηση συμμετοχής στο διαγωνισμό. 

α. Η εγγύηση αυτή εκδίδεται υπέρ του συμμετέχοντος 
για ποσό που αντιστοιχεί σε ποσοστό 5% επί της συνολι¬ 
κής προϋπολογισθείσης δαπάνης με ΦΠΑ, εκτός αν ορί¬ 
ζεται διαφορετικό ποσοστό στη διακήρυξη. 

β. Όταν από τη διακήρυξη προβλέπεται κατάθεση προ¬ 
σφοράς για το σύνολο της κατ’ είδος ποσότητας, στην πε¬ 
ρίπτωση που ο διαγωνισμός γίνεται για περισσότερα του 
ενός είδη και εφόσον δεν υπάρχει προϋπολογισμένη δα¬ 
πάνη ξεχωριστά για κάθε είδος, η εγγύηση συμμετοχής 
πρέπει να καλύπτει το προβλεπόμενο από τη διακήρυξη 
ποσοστό που αναλογεί στην αξία της προσφοράς χωρίς 
Φ.Π.Α. 

γ. Προσφορά, της οποίας η εγγύηση δεν καλύπτει την 
προβλεπόμενη κατά τα ανωτέρω αξία, μπορεί να γίνει δε¬ 
κτή, εφόσον η εγγύηση υπολείπεται μέχρι ποσοστό 5%. 

δ. Η εγγύηση συμμετοχής περιλαμβάνει εκτός των προ¬ 
ϋποθέσεων της παρ.3 και τα ακόλουθα: 

I) Τη σχετική διακήρυξη, την ημερομηνία διαγωνισμού 
και τα προς προμήθεια υλικά. 

II) Την ημερομηνία λήξης της ισχύος της εγγύησης (Η 
εγγύηση πρέπει να ισχύει τουλάχιστον επί ένα μήνα μετά 
τη λήξη του χρόνου της προσφοράς, που ζητά η διακήρυ¬ 
ξη). 

ε. Αναγκαία στοιχεία εγγύησης συμμετοχής κατά την 
υποβολή της με την προσφορά είναι: 

(1) η ανάληψη υποχρέωσης από το πιστωτικό ίδρυμα να 
καταβάλλει ορισμένο ποσό με μόνη τη δήλωση εκείνου, 
προς τον οποίο απευθύνεται. 

(2) ο αριθμός της διακήρυξης. 

(3) το ποσό που καλύπτει η εγγύηση 

(4) η ημερομηνία έκδοσής της. 

(5) τα στοιχεία του προμηθευτή υπέρ του οποίου εκδί- 
δεται. 

Τυχόν ελλείψεις της εγγύησης συμμετοχής πέραν των 
αναγκαίων στοιχείων μπορούν να καλύπτονται εκ των 
υστέρων. 

5. Εγγύηση συμμετοχής, που αφορά προμηθευτή στον 
οποίο κατακυρώθηκε ή ανατέθηκε η προμήθεια, επιστρέ- 
φεται μετά την κατάθεση της προβλεπόμενης εγγύησης 
καλής εκτέλεσης και μέσα σε πέντε (5) ημέρες από την 
υπογραφή της σύμβασης. Οι εγγυήσεις των λοιπών προ¬ 
μηθευτών, που έλαβαν μέρος στο διαγωνισμό, επιστρέ- 
φονται μέσα σε πέντε (5) ημέρες απότηνημερομηνία ανα¬ 
κοίνωσης της κατακύρωσης ή της ανάθεσης. 

6. Εγγύηση καλής εκτέλεσης της σύμβασης. 

α. Ο προμηθευτής, στον οποίο έγινε η ανάθεση της προ¬ 
μήθειας, υποχρεούται να καταθέσει εγγύηση καλής εκτέ¬ 
λεσης των όρων της σύμβασης, το ύψος της οποίας αντι¬ 
στοιχεί σε ποσοστό 10% της συνολικής συμβατικής αξίας 
χωρίς τον ΦΠΑ, εκτός αν ορίζεται διαφορετικά στη διακή¬ 
ρυξη. 

β. Η εγγύηση κατατίθεται πρό ή κατά την υπογραφή της 
σύμβασης. 

γ. Η εγγύηση καλής εκτέλεσης περιλαμβάνει εκτός των 
προϋποθέσεων της παρ. 3 και τα ακόλουθα: 

I) Τον αριθμό της σχετικής σύμβασης και τα προς προ¬ 
μήθεια υλικά. 

II) Την ημερομηνία λήξεως της ισχύος της εγγύησης. Ο 
χρόνος ισχύος της εγγύησης πρέπει να είναι μεγαλύτε¬ 
ρος από το συμβατικό χρόνο φόρτωσης ή παράδοσης κα¬ 
τά το χρόνο που με βάση τη σύμβαση ο ΕΛΤΑ υποχρεού- 
ται να παραλάβει τα υλικά πλέον δύο (2) μήνες ή μεγαλύ¬ 
τερος, εφόσον αυτό ορίζεται από τη διακήρυξη. 

7. Εγγύηση προκαταβολής. 

α. Με την υπογραφή της σύμβασης και εφόσον προ- 
βλέπεται απ’ αυτή, χορηγείται στον προμηθευτή προκα¬ 
ταβολή σε ποσοστό μέχρι 50% της συνολικής συμβατικής 
αξίας χωρίς ΦΠΑ. Η προκαταβολή είναι έντοκη από της 
καταβολής επιβαρυνόμενη με το ύψος του επιτοκίου που 
καθορίζεται με απόφαση του Υπουργού Οικονομικών βά¬ 
σει των διατάξεων του άρθρου 84 του Ν. 2362/95 και χο¬ 
ρηγείται με κατάθεση ισόποσης εγγύησης. Το ποσό της 
προκαταβολής που χορηγείται και ο τόκος που αντιστοι¬ 
χεί σ’ αυτή μέχρι την οριστική ποσοτική και ποιοτική πα¬ 
ραλαβή του υλικού συμψηφίζεται κατά την εξόφληση της 
συμβατικής αξίας ή της αξίας κάθε τμηματικής παράδο¬ 
σης. 

β. Η εγγύηση προκαταβολής περιλαμβάνει και τις προ¬ 
ϋποθέσεις που αναφέρονται στις παραγράφους 3 και 6γ. 

8. Οι εγγυήσεις καλής εκτέλεσης της σύμβασης και 
προκαταβολής επιστρέφονται μετά την οριστική ποσοτι¬ 
κή και ποιοτική παραλαβή του υλικού και ύστερα από την 
εκκαθάριση τυχόν απαιτήσεων από τους δύο συμβαλλό¬ 
μενους. Σε περίπτωση που το υλικό είναι διαιρετό και η 
παράδοση γίνεται σύμφωνα με τη σύμβαση τμηματικά, οι 
εγγυήσεις αποδεσμεύονται σταδιακά κατά ποσό, που 
αναλογεί στην αξία του μέρους της ποσότητας, που πα- 
ραλήφθηκε οριστικά. Για τη σταδιακή αποδέσμευση των 
εγγυητικών επιστολών καλής εκτέλεσης και προκαταβο¬ 
λής αποφασίζει η Υπηρεσία διενέργειας του διαγωνι¬ 
σμού. Εάν στο πρωτόκολλο παραλαβής αναφέρονται πα¬ 
ρατηρήσεις ή υπάρχει εκπρόθεσμη παράδοση, η παρα¬ 
πάνω σταδιακή αποδέσμευση γίνεται μετά την 
αντιμετώπιση κατάταπροβλεπόμενατωνπαρατηρήσεων 
και του εκπροθέσμου. 

9. Εγγύηση συμμετοχής και καλής εκτέλεσης δεν απαι¬ 
τείται στον πρόχειρο διαγωνισμό. 

10. Εγγύηση συμμετοχής μπορεί να ζητηθεί και στις 
προμήθειες με τις διαδικασίες της διαπραγμάτευσης 
(απευθείας ανάθεση). 

11. Στην περίπτωση ένωσης προμηθευτών οι εγγυήσεις 
περιλαμβάνουν και τον όρο ότι η εγγύηση καλύπτει τις 
υποχρεώσεις όλων των μελών της ένωσης. 

12. Εφόσον από τη διακήρυξη προβλέπεται εγγύηση 
καλής λειτουργίας ή διατήρησης, ο προμηθευτής υπο- 
χρεούται να καταθέσει χρηματική εγγύηση πριν από την 
έναρξη του χρόνου καλής λειτουργίας ή διατήρησης. Η 
αξία, ο χρόνος ισχύος και κάθε ειδικότερος όρος της εγ¬ 
γύησης καθορίζονται στη διακήρυξη. 

13. Έντοκα γραμμάτια Δημοσίου. 

α .Οι τίτλοι των εντόκων γραμματίων ή των ομολόγων 
του Δημοσίου γίνονται δεκτοί στην ονομαστική τους αξία 
ως εγγύηση συμμετοχής στους διαγωνισμούς. 

β. Σε περίπτωση που συντρέχουν οι οριζόμενες από τον 


παρόντα Κανονισμό περιπτώσεις κατάπτωσης της εγγύη¬ 
σης συμμετοχής, γίνεται εκποίηση των εντόκων γραμμα¬ 
τίων του Δημοσίου στην αξία, που αντιπροσωπεύουν κα¬ 
τά το χρόνο της εκποίησής τους. 

γ. Η επιστροφή των εντόκων γραμματίων ή των ομολό¬ 
γων του Δημοσίου γίνεται με παραλαβή τούτων από το δι¬ 
καιούχο ή εξουσιοδοτημένο εκπρόσωπό του με την υπο¬ 
γραφή σχετικού αποδεικτικού παραλαβής. 

ΑΡΘΡΟ 31 

ΧΡΟΝΟΣ ΦΟΡΤΩΣΗΣ Η ΠΑΡΑΔΟΣΗΣ ΥΛΙΚΩΝ 

1. Ο προμηθευτής υποχρεούται να παραδίδει το υλικό 
μέσα στα χρονικά όρια και μετοντρόπο, που ορίζει η σύμ¬ 
βαση. 

2. Ο συμβατικός χρόνος φόρτωσης - παράδοσης μπο¬ 
ρεί με απόφαση του έχοντος την αποφασιστική αρμοδιό¬ 
τητα οργάνου, να παρατείνεται μέχρι το 1/4 αυτού, ύστε¬ 
ρα από σχετικό αίτημα του προμηθευτή που υποβάλλεται 
υποχρεωτικά πριν από τη λήξη του συμβατικού χρόνου. 
Σε περίπτωση που ο συμβατικός χρόνος φόρτωσης-πα- 
ράδοσης δεν είναι μεγαλύτερος από τριάντα (30) ημερο¬ 
λογιακές ημέρες, μπορεί με απόφαση του έχοντος την 
αποφασιστική αρμοδιότητα οργάνου, να παρατείνεται 
μέχρι το Ά αυτού. Μετά τη λήξη του συμβατικού χρόνου 
φόρτωσης, παράδοσης, το υλικό δεν παραλαμβάνεται 
από την επιτροπή παραλαβής, μέχρι την έκδοση της από¬ 
φασης σχετικά με την αιτηθείσα παράταση. Ο προμηθευ¬ 
τής κηρύσσεται έκπτωτος σε περίπτωση που λήξει ο συμ¬ 
βατικός χρόνος φόρτωσης-παράδοσης και δεν υποβλή¬ 
θηκε έγκαιρα αίτημα παράτασης του ή έληξε ο 
παραταθείς κατά τα ανωτέρω χρόνος, χωρίς να παραδώ- 
σειτο υλικό. 

3. Ο προμηθευτής υποχρεούται να ειδοποιεί την Υπη¬ 
ρεσία διενέργειας του διαγωνισμού, που εκτελεί την προ¬ 
μήθεια, και την αποθήκη υποδοχής των υλικών για την 
ημερομηνία που προτίθεται να παραδώσει το υλικό του¬ 
λάχιστον 5 εργάσιμες ημέρες νωρίτερα. 

4. Μετά από κάθε προσκόμιση υλικού στην αποθήκη 
υποδοχής αυτών, το σχετικό αποδεικτικό θεωρημένο από 
τον υπεύθυνο της αποθήκης υποβάλλεται με μέριμνά του 
στην Υπηρεσία διενέργειας του διαγωνισμού. Στο απο¬ 
δεικτικό αυτό θα αναφέρονται η ημερομηνία προσκόμι¬ 
σης, το υλικό, η ποσότητα και ο αριθμός της σύμβασης σε 
εκτέλεση της οποίας προσκομίσθηκε. 

5.0 συμβατικός χρόνος φόρτωσης- παράδοσης μπορεί 
με απόφαση του έχοντος την αποφασιστική αρμοδιότητα 
οργάνου ύστερα από γνωμοδότηση της Υπηρεσίας διε¬ 
νέργειας του διαγωνισμού να μετατίθεται. Μετάθεση γί¬ 
νεται σε περίπτωση σοβαροτάτων λόγων, που συνιστούν 
αντικειμενική αδυναμία εμπρόθεσμης παράδοσης των 
συμβατικών ειδών ή σε περιπτώσεις που συντρέχουν λό¬ 
γοι που συνιστούν ανωτέρα βία. Στις περιπτώσεις μετά¬ 
θεσης του συμβατικού χρόνου φόρτωσης-παράδοσης 
δεν επιβάλλονται κυρώσεις. 

ΑΡΘΡΟ 32 
ΠΑΡΑΛΑΒΗ ΥΛΙΚΩΝ 

1. Η παραλαβή των υλικών γίνεται από Επιτροπές. 

2. Κατά τη διαδικασία παραλαβής των υλικών καλείται 
να παραστεί, εφόσον το επιθυμεί, ο προμηθευτής και διε- 
νεργείται ποσοτικός και ποιοτικός έλεγχος. Ο ποιοτικός 
έλεγχος, εφόσον δεν ορίζεται διαφορετικά στη σύμβαση 
ενεργείται: 

α) Με μακροσκοπική εξέταση 

β) Με χημική ή μηχανική εξέταση 

γ) Με πρακτική δοκιμασία 

δ) Με όλους ή με όσους από τους παραπάνω τρόπους 
χρειάζεται ανάλογα με το προς προμήθεια υλικό ή και με 
οποιοδήποτε άλλο ενδεικνυόμενο τρόπο κατά την κρίση 
της επιτροπής παραλαβής. 

3. Σε περίπτωση που η σύμβαση προβλέπει μόνο μα¬ 
κροσκοπική εξέταση, συντάσσεται από την επιτροπή πα¬ 
ραλαβής οριστικό πρωτόκολλο (παραλαβής ή απόρρι¬ 
ψης) μετά τη διενέργεια του μακροσκοπικού ελέγχου. 

Όταν η σύμβαση προβλέπει, εκτός από τη μακροσκοπι¬ 
κή εξέταση και άλλους ελέγχους (όπως χημική εξέταση, 
μηχανική εξέταση, πρακτική δοκιμασία) συντάσσεται από 
την επιτροπή παραλαβής εκτός από το πρωτόκολλο μα¬ 
κροσκοπικού ελέγχου και δειγματοληψίας και οριστικό 
πρωτόκολλο (παραλαβής ή απόρριψης) μετά τα αποτελέ¬ 
σματα των ελέγχων τούτων. Εάν λόγω της φύσης του εί¬ 
δους, όλοι οι προβλεπόμενοι από την σύμβαση έλεγχοι γί¬ 
νονται από την επιτροπή παραλαβής και δεν μεσολαβούν 
εργαστηριακοί και λοιποί έλεγχοι για την σύνταξη του ορι¬ 
στικού πρωτοκόλλου, τούτο συντάσσεται από την επιτρο¬ 
πή χωρίς να προηγηθεί σύνταξη πρωτοκόλλου μακρο¬ 
σκοπικού ελέγχου και δειγματοληψίας. 

4. Σε περίπτωση που η Επιτροπή παραλαβής απορρίψει 
το υλικό, αναφέρει στο σχετικό πρωτόκολλο τις παρεκ¬ 
κλίσεις που παρουσιάζει τούτο από τους όρους της σύμ¬ 
βασης και τους λόγους της απόρριψης και γνωματεύει αν 
το υλικό μπορεί να χρησιμοποιηθεί. Εφόσον κριθεί από 
την παραγγέλουσατο υλικό Υπηρεσία ότι οι παρεκκλίσεις 
του υλικού δεν επηρεάζουν την καταλληλότητά του και 
μπορεί να χρησιμοποιηθεί, με απόφαση του έχοντος την 
αποφασιστική αρμοδιότητα οργάνου μπορεί να εγκριθεί 
η παραλαβή του υλικού που απορρίφθηκε από την επι¬ 
τροπή παραλαβής, με ή χωρίς έκπτωση επί της συμβατι¬ 
κής τιμής. Ύστερα από την απόφαση αυτή η επιτροπή πα¬ 
ραλαβής υποχρεούται να προβεί στην παραλαβή του υλι¬ 
κού και να συντάξει σχετικό πρωτόκολλο παραλαβής 
σύμφωνα μετά αναφερόμενα στην απόφαση. Εάν το υλι¬ 
κό απορρίπτεται από την επιτροπή παραλαβής λόγω πα¬ 
ρεκκλίσεων πού διαπιστώθηκαν κατά τον μακροσκοπικό 
έλεγχο η επιτροπή δεν προβαίνει στη λήψη και αποστολή 
δειγμάτων και αντιδειγμάτων για άλλους περαιτέρω ελέγ¬ 
χους. Τα παραπάνω δείγματα λαμβάνονται και αποστέλ- 
λονται προς έλεγχο, στην περίπτωση που με απόφαση 
του έχοντος την αποφασιστική αρμοδιότητα οργάνου 
εγκρίθηκε η μακροσκοπική παραλαβή υλικού που απορ¬ 
ρίφθηκε από την επιτροπή παραλαβής, λόγω παρεκκλί- 
σεωνπου διαπιστώθηκαν κατά τον μακροσκοπικό έλεγχο. 

Στην περίπτωση αυτή το οριστικό πρωτόκολλο (παρα¬ 
λαβής ή απόρριψης) συντάσσεται μετά τα αποτελέσματα 
του ελέγχου των δειγμάτων. Με απόφαση του παραπάνω 
οργάνου, ύστερα από γνωμοδότηση της παραγγέλουσας 
το υλικό Υπηρεσίας, μπορεί να εγκριθεί η παραλαβή υλι¬ 
κού για το οποίο η επιτροπή παραλαβής εξέδωσε οριστι¬ 
κό πρωτόκολλο, στο οποίο αναφέρει παρεκκλίσεις από 
τους όρους της σύμβασης , με ή χωρίς έκπτωση. 

5. Εάν τα προς παραλαβή υλικά δεν βρεθούν από την 
Επιτροπή παραλαβής σύμφωνα με τα συμβατικά οριζό¬ 
μενα, αυτή πριν από τη σύνταξη του σχετικού πρωτοκόλ¬ 
λου καλεί εγγράφως τον προμηθευτή να εκφέρει τις από¬ 
ψεις του. 

Εάν ο προμηθευτής δεν απαντήσει μέσα σε πέντε (5) 


ημέρες από την ημερομηνία λήψης της έγγραφης ειδο¬ 
ποίησής του, η Επιτροπή προβαίνει στη σύνταξη του σχε¬ 
τικού πρωτοκόλλου της. 

6. Σε Δευτεροβάθμια Επιτροπή παραλαβής παραπέ- 
μπονται για επανεξέταση περιπτώσεις υλικών που απορ- 
ρίφθηκαν ή κρίθηκαν παραληπτέα με αποκλίσεις που δια¬ 
πιστώθηκαν κατά το μακροσκοπικό έλεγχο ή άλλους 
ελέγχους που διενήργησε η Πρωτοβάθμια Επιτροπή πα¬ 
ραλαβής. Η παραπομπή κατά τα ανωτέρω γίνεται ύστερα 
από σχετικό αίτημα προμηθευτή ή αυτεπάγγελτα από την 
Υπηρεσία. 

Η Δευτεροβάθμια Επιτροπή παραλαβής προβαίνει, κα¬ 
τά περίπτωση, στους ελέγχους που διενεργεί και η πρω¬ 
τοβάθμια επιτροπή παραλαβής και συντάσσει σχετικό 
πρωτόκολλο παραλαβής ή απόρριψης. Σε περίπτωση που 
η σύμβαση προβλέπει εκτός από τον μακροσκοπικό έλεγ¬ 
χο και άλλους ελέγχους, η επιτροπή εάν το υλικό κρίνεται 
απ’ αυτήν παραληπτέο με βάση τον μακροσκοπικό έλεγ¬ 
χο, λαμβάνει και αποστέλλει τα προβλεπόμενα δείγματα 
και αντιδείγματα. Στην περίπτωση που το υλικό κρίνεται 
από την επιτροπή παραλαβής απορριπτέο με βάση τον 
μακροσκοπικό έλεγχο, δεν προβαίνει σε δειγματοληψία 
και στους τυχόν περαιτέρω προβλεπόμενους ελέγχους. 
Εφόσον κριθεί από την παραγγέλουσατο υλικό Υπηρεσία 
ότι οι παρεκκλίσεις αυτές του υλικού δεν επηρεάζουν την 
καταλληλότητά του και μπορεί να χρησιμοποιηθεί, με 
απόφαση του έχοντος την αποφασιστική αρμοδιότητα 
οργάνου μπορεί να εγκριθεί η παραλαβή του υλικού που 
απορρίφθηκε από την επιτροπή παραλαβής, με ή χωρίς 
έκπτωση επί της συμβατικής τιμής. 

Ύστερα από την απόφαση αυτή, η δευτεροβάθμια Επι¬ 
τροπή Παραλαβής υποχρεούται να προβεί στην παραλα¬ 
βή του υλικού και να συντάξει σχετικό πρωτόκολλο ορι¬ 
στικής παραλαβής σύμφωνα με τα αναφερόμενα στην 
απόφαση. Το αίτημα για επανεξέταση υλικού, σε δευτε¬ 
ροβάθμια επιτροπή παραλαβής, υποβάλλεται από τον 
προμηθευτή, μέσα σε ανατρεπτική προθεσμία είκοσι (20) 
ημερών από την ημερομηνία κοινοποίησης της σχετικής 
απόφασης. Τα έξοδα της δευτεροβάθμιας επιτροπής πα¬ 
ραλαβής , βαρύνουν τον προμηθευτή, εφόσον τα είδη 
απορριφθούν ή παραληφθούν με έκπτωση , ανεξάρτητα 
εάν η παραπομπή για επανεξέταση γίνεται μετά από αίτη¬ 
μα του προμηθευτή ή αυταπάγγελτα. Τα έξοδα αυτά κα¬ 
ταλογίζονται με απόφαση του έχοντος την αποφασιστική 
αρμοδιότητα οργάνου και εκπίπτονται από το λαβείντου 
προμηθευτή ή εισπράττονται από την εγγύηση καλής 
εκτέλεσης της σύμβασης. 

7. Τα πρωτόκολλα που συντάσσονταιαπότις Επιτροπές 
παραλαβής (πρωτοβάθμιες ή δευτεροβάθμιες) κοινοποι¬ 
ούνται υποχρεωτικά και στους προμηθευτές. 

8. Με απόφαση του έχοντος την αποφασιστική αρμο¬ 
διότητα οργάνου μπορεί να παραπέμπεται δειγματολη¬ 
πτικά για επανεξέταση υλικών σε επιτροπή παραλαβής 
που συγκροτείται προς τούτο ακόμα και στην περίπτωση 
που παραλήφθηκε οριστικά από την πρωτοβάθμια Επι¬ 
τροπή παραλαβής. Στην περίπτωση αυτή ισχύουν για τον 
ΕΛΤΑ και για τον προμηθευτή τα αναφερόμενα στην πα¬ 
ράγραφο 6. 

9. Σε μερικές περιπτώσεις λόγω της φύσης και του εί¬ 
δους του υλικού δύναται κατά την κρίση του ΕΛΤΑ να γί¬ 
νεται και προσωρινή παραλαβή των υπό προμήθεια υλι¬ 
κών. 

Η προσωρινή παραλαβή ακολουθείται πάντοτε από ορι- 

στική ποσοτική και ποιοτική παραλαβή στο χρονικό διά¬ 
στημα που ορίζεται από τη διακήρυξη. 

ΑΡΘΡΟ 33 

ΧΡΟΝΟΣ ΠΑΡΑΛΑΒΗΣ ΥΛΙΚΩΝ 

1. Η παραλαβή των υλικών και η έκδοση των σχετικών 
πρωτοκόλλων παραλαβής πραγματοποιείται μέσα στον 
καθοριζόμενο από τη διακήρυξη χρόνο, στον οποίο η αρ¬ 
μόδια επιτροπή παραλαβής υποχρεούται να ολοκληρώ¬ 
σει τη διαδικασία παραλαβής των υλικών, εφόσον δεν 
υπάρχει υπαιτιότητα του προμηθευτή. 

2. Σε περίπτωση που η σύμβαση προβλέπει μόνο μα¬ 
κροσκοπική εξέταση ή και άλλους ελέγχους που διενερ- 
γούνται από την ίδια την επιτροπή ή και ελέγχους που διε- 
νεργούνται από άλλα όργανα (όπως εργαστήρια, δοκιμα¬ 
στήρια) που ανήκουν στον ΕΛΤΑ, ο συμβατικός χρόνος 
παραλαβής αρχίζει από την ημερομηνία πραγματικής 
προσκόμισης του υλικού. Σε περίπτωση που η σύμβαση 
προβλέπει εκτός από μακροσκοπική εξέταση και άλλους 
ελέγχους, που διενεργούνται από άλλα όργανα που δεν 
ανήκουν στον ΕΛΤΑ, ο συμβατικός χρόνος παραλαβής 
αρχίζει από την ημερομηνία πραγματικής προσκόμισης 
του υλικού χωρίς να υπολογίζεται σ’αυτόντο χρονικό διά¬ 
στημα από την αποστολή των δειγμάτων για έλεγχο μέχρι 
την κοινοποίηση των αποτελεσμάτων του ελέγχου στην 
επιτροπή. 

Εφόσον ο προμηθευτής δεν τηρήσει την υποχρέωση 
της παραγρ. 3 του άρθρου 31 του παρόντος, ο συμβατι¬ 
κός χρόνος παραλαβής αρχίζει από την ημερομηνία που 
η επιτροπή είναι σε θέση να προβεί στη διαδικασία παρα¬ 
λαβής. 

3. Εάν η παραλαβή των υλικών και η σύνταξη του σχετι¬ 
κού πρωτοκόλλου δεν πραγματοποιηθεί από την επιτρο¬ 
πή παραλαβής μέσα στον οριζόμενο από τη σύμβαση 
χρόνο, θεωρείται ότι η παραλαβή συντελέσθηκε αυτοδί¬ 
καια, με κάθε επιφύλαξη των δικαιωμάτων του ΕΛΤΑ και 
εκδίδεται προς τούτο σχετική απόφαση του έχοντος την 
αποφασιστική αρμοδιότητα οργάνου, με βάση μόνο το 
θεωρημένο από την Υπηρεσία που παραλαμβάνει τα υλι¬ 
κά αποδεικτικό προσκόμισης τούτων, σύμφωνα δε με την 
απόφαση αυτή η αποθήκη του ΕΛΤΑ εκδίδει δελτίο εισα¬ 
γωγής του υλικού και εγγραφής του στα βιβλία της, προ- 
κειμένου να πραγματοποιηθεί η πληρωμή του προμηθευ¬ 
τή . 

4. Ανεξάρτητα από την, κατά τα ανωτέρω , αυτοδίκαιη 
παραλαβή και την πληρωμή του προμηθευτή, πραγματο¬ 
ποιούνται οι προβλεπόμενοι από την σύμβαση έλεγχοι 
από επιτροπή που συγκροτείται με απόφαση του έχοντος 
την αποφασιστική αρμοδιότητα οργάνου, στην οποία δεν 
μπορεί να συμμετέχουν ο πρόεδρος και τα μέλη της επι¬ 
τροπής που δεν πραγματοποίησε την παραλαβή στον 
προβλεπόμενο από την σύμβαση χρόνο και όταν: 

α. Το υλικό κρίνεται απορριπτέο, ο προμηθευτής υπο- 
χρεούται να το αντικαταστήσει σύμφωνα με τον ισχύοντα, 
άλλως υπόκειται στις προβλεπόμενες σχετικές κυρώσεις. 

β. Το υλικό παρουσιάζει αποκλίσεις από τους όρους της 
σύμβασης, κρίνεται όμως παραληπτέο, ο προμηθευτής 
υποχρεούται ναπροβεί στην αποκατάσταση τούτων, εφό¬ 
σον είναι δυνατόν, ή στην καταβολή ποσού που αντιστοι¬ 
χεί σε έκπτωση επί της συμβατικής τιμής, εφόσον αποφα- 
σισθεί παραλαβή με έκπτωση . Και για τις δύο παραπάνω 
ρυθμίσεις εκδίδεται απόφαση του έχοντος την αποφασι¬ 
στική αρμοδιότητα οργάνου ύστερα από γνωμοδότηση 


της Υπηρεσίας διενέργειας του διαγωνισμού. Η παραπά¬ 
νω επιτροπή παραλαβής προβαίνει σε όλες τις διαδικα¬ 
σίες παραλαβής που προβλέπονται από την σύμβαση και 
συντάσσει σχετικό πρωτόκολλο. Τα τυχόν έξοδα της εν 
λόγω επιτροπής βαρύνουντον ΕΛΤΑ. Οποιαδήποτε ενέρ¬ 
γεια που τυχόν έγινε από την αρχική επιτροπή παραλα¬ 
βής, δεν λαμβάνεται υπόψη. 

ΑΡΘΡΟ 34 

ΝΑΥΛΩΣΗ - ΑΣΦΑΛΙΣΗ 

1. Στην περίπτωση που η προμήθεια πραγματοποιείται 
με τον όρο παράδοσης ΡΟΒ-ΡΟΤ, η εκλογή του μεταφο¬ 
ρικού μέσου γίνεται με μέριμνα και δαπάνη του ΕΛΤΑ. Ο 
προμηθευτής μετά την υπογραφή της σύμβασης υποχρε- 
ούται να ζητήσει από την Υπηρεσία που διενήργησε το 
διαγωνισμό έγγραφες οδηγίες σχετικά με την μεταφορά 
του υλικού. Στις άλλες περιπτώσεις η εκλογή του μετα¬ 
φορικού μέσου γίνεται με μέριμνα και δαπάνη του προμη¬ 
θευτή με τους εξής περιορισμούς: 

α) Δεν επιτρέπεται η μεταφόρτωση σε ενδιάμεσους 
σταθμούς ή λιμάνια χωρίς ειδική έγκριση του ΕΛΤΑ 

β) Εφόσον το μεταφορικό μέσο είναι πλοίο, τούτο υπό- 
κειται στους όρους και συμφωνίες της ΟΕΑ53ΙΡΙΟΑΤΙΟΝ 
ΟΙ_Αυ5Ε5. 

Επίσης η φόρτωση γίνεται μέσα στα κύτη και όχι στο κα¬ 
τάστρωμα του πλοίου εκτός των περιπτώσεων εκείνων 
που δοθεί ειδική άδεια από τον ΕΛΤΑ. Τυχόν επασφάλι- 
στρα λόγω ηλικίας του πλοίου ή από οποιαδήποτε άλλη 
αιτία, βαρύνουν τον προμηθευτή, όταν η προμήθεια γίνε¬ 
ται με τον όρο παράδοσης Ο + Ρ. 

2. Στην περίπτωση που η προμήθεια πραγματοποιείται 
με όρο κατά τον οποίο η ασφάλιση γίνεται με μέριμνα και 
δαπάνη του προμηθευτή, αυτή ανατίθεται σε ασφαλιστι¬ 
κή εταιρεία και καλύπτει κινδύνους επιλογής του ΕΛΤΑ, 
ανάλογα με τη φύση του εμπορεύματος, τα περιστατικά 
του ταξιδιού, τη συσκευασία και λοιπούς συναφείς παρά¬ 
γοντες οι οποίοι θα ορίζονται στη σχετική σύμβαση. 
Εκτός από τους παραπάνω κινδύνους καλύπτονται και 
κίνδυνοι όπως πολέμου, απεργιών, στάσεων, πολιτικών 
ταραχών, όπως αυτοί ορίζονται στις ρήτρες του ινστιτού¬ 
του των ασφαλιστών Λονδίνου, που ισχύουν κάθε φορά. 

3. Σε όλες τις περιπτώσεις ασφαλίσεων η έναρξη και η 
λήξη των ασφαλιζόμενων κινδύνων μεταφοράς θα γίνεται 
σύμφωνα με τη ρήτρα από αποθήκη σε αποθήκη (\Λ/ΑΒΕ- 
ΗΟυδΕ ΤΟ \Λ/ΑΒΕΗΟΙΙδΕ) περιλαμβανομένης καιτης πα¬ 
ραμονής των εμπορευμάτων στους τελωνειακούς χώ¬ 
ρους ή άλλες αποθήκες ΙΝΤΒΑΝ3ΙΤ του τόπου προορι¬ 
σμού των υλικών για 45 ημέρες από την άφιξή τους. 

4. Η ασφάλιση καλύπτει την αξία Ο+Ρτου εμπορεύμα¬ 
τος πλέον 5%. 

ΑΡΘΡΟ 35 

ΑΝΑΚΟΙΝΩΣΗ ΦΟΡΤΩΣΗΣ 

1.0 προμηθευτής αμέσως μετά τη φόρτωση των υλικών 
υποχρεούται να γνωστοποιήσει στον ΕΛΤΑ με τηλεγρά¬ 
φημα ή τηλέτυπο ή τηλεομοιοτυπία τα στοιχεία φόρτω- 
σης, στα οποία να περιλαμβάνονται τουλάχιστον: 

α) Ο αριθμός της σύμβασης καιτης σχετικής πίστωσης 
της Τράπεζας της Ελλάδας, αν υπάρχει. 

β) Σε περίπτωση που η μεταφορά γίνεται με πλοίο, το 
όνομα του πλοίου, η εθνικότητά του και η σημαία του. 

γ) Ο αριθμός των κιβωτίων, τα επ’ αυτών σημεία και 

αριθμοί καθώς και η φορτωθείσα ποσότητα και το βάρος 
(μικτό- καθαρό). 

δ) Η ημερομηνία φόρτωσης. 

ε) Η πιθανή ημερομηνία άφιξης του μεταφορικού μέσου 
στον τόπο προορισμού. 

2. Εάν ο προμηθευτής παραλείψει ή καθυστερήσει να 
αποστείλει το παραπάνω τηλεγράφημα ή τηλέτυπο ή τη¬ 
λεομοιοτυπία, βαρύνεται με τυχόν έξοδα υπερημεριών 
και παραμονής σε τελωνειακούς χώρους ή χώρους ΙΝ- 
ΤΒΑΝ3ΙΤ των συμβατικών υλικών, από την επομένη της 
άφιξης του μεταφορικού μέσου μέχρι την παραλαβή 
τους. 

ΑΡΘΡΟ 36 

ΠΟΙΟΤΙΚΟΣ ΕΛΕΓΧΟΣ ΣΤΟ ΕΞΩΤΕΡΙΚΟ 

1. Όταν τα υλικά εισάγονται από το εξωτερικό πριν από 
τη φόρτωσή τους ή κατά το στάδιο κατασκευής τους, ο 
ΕΛΤΑ μπορεί να αναθέσει σύμφωνα με τις κείμενες διατά¬ 
ξεις περί κρατικών προμηθειών τον ποιοτικό και ποσοτικό 
έλεγχο σε διεθνές Γραφείο ελέγχου. Στην περίπτωση αυ¬ 
τή η οριστική παραλαβή του υλικού γίνεται στην Ελλάδα 
από την αρμόδια επιτροπή παραλαβής σύμφωνα με τα 
οριζόμενα απάτη σύμβαση καιτις κείμενες διατάξεις. 

2. Έναντι του διεθνούς Γ ραφείου ελέγχου ο προμηθευ¬ 
τής έχει τις εξής υποχρεώσεις: 

α) Να διαθέτει τα απαιτούμενα τεχνικά μέσα και εργα- 
τοτεχνικό προσωπικό για μετακίνηση, μετατόπιση, στοι- 
βασία κ.λ.π. του προς έλεγχο υλικού. 

β) Να διαθέτει για την εξακρίβωση της ποιότητας του 
προς έλεγχο υλικού, όσα τεχνικά μέσα έχει στη διάθεσή 
του. 

γ) Να έχει συγκεντρωμένα τα υλικά στην ίδια πόλη ή το¬ 
ποθεσία, άλλως βαρύνεται με τα πρόσθετα έξοδα του 
ελέγχου. 

δ) Να ενημερώνει τα αρμόδια όργανα του διεθνούς 
Γ ραφείου ελέγχου σχετικά με την πορεία εκτέλεσης της 
παραγγελίας. 

ε) Σε περίπτωση απόρριψης των υλικών από το διεθνές 
Γ ραφείο ελέγχου ο προμηθευτής βαρύνεται μετά έξοδα, 
που θα προκύψουν από τον απαιτούμενο δεύτερο έλεγχο 
ή ελέγχους. 

3. Εάν δεν προσέλθει έγκαιρα το διεθνές Γ ραφείο ελέγ¬ 
χου για τον έλεγχο του υλικού, ο προμηθευτής υποχρε- 
ούται να απευθυνθεί στην αρμόδια Υπηρεσία του ΕΛΤΑ 
που εκτελεί την προμήθεια, για να προβεί στις απαραίτη¬ 
τες ενέργειες. 

4. Η αξία των δειγμάτων και των αντιδειγμάτωντου υλι¬ 
κού, όπου τούτο απαιτείται κατά τον έλεγχο στο εξωτερι¬ 
κό, βαρύνει τον προμηθευτή. 

5. Το διεθνές Γραφείο ελέγχου υποχρεούται σε περί¬ 
πτωση, που διαπιστωθεί κατά τον έλεγχο ότι το υλικό δεν 
ανταποκρίνεται στις απαιτήσεις της σύμβασης, να μηνεκ- 
δώσει το πιστοποιητικό ελέγχου, προκειμένου να λάβει 
οδηγίες για τις περαιτέρω ενέργειές του, αλλά να ενημε¬ 
ρώσει αμέσως τον ΕΛΤΑ. 

6. Ο ΕΛΤΑ αντί να αναθέσει τον έλεγχο σε διεθνές Γ ρα¬ 
φείο ελέγχου, μπορεί να αποστείλει επιτροπή από εξειδι- 
κευμένους υπαλλήλους δικούς του ή του Ευρύτερου Δη¬ 
μόσιου Τομέα για τη διενέργεια του ελέγχου στο εξωτε¬ 
ρικό. Στην περίπτωση αυτή η επιτροπή συντάσσει και 
υποβάλλει πρακτικό του διενεργηθέντος ελέγχου. 

Οι υποχρεώσεις του προμηθευτή έναντι της επιτροπής 
είναι ίδιες με εκείνες προς το διεθνές Γ ραφείο ελέγχου. 


ΑΡΟΡΟ 37 

ΚΥΡΩΣΕΙΣ ΓΙΑ ΕΚΠΡΟΘΕΣΜΗ ΦΟΡΤΩΣΗ - ΠΑΡΑΔΟΣΗ 

1. Σε περίπτωση που το υλικό φορτωθεί - παραδοθεί ή 
αντικατασταθεί μετά τη λήξη του συμβατικού χρόνου, 
όπως διαμορφώθηκε με τυχόν μετάθεση και μέχρι λήξης 
του χρόνου της παράτασης που χορηγήθηκε, σύμφωνα 
με το άρθρο 31 του παρόντος επιβάλλονται εκτός των τυ¬ 
χόν προβλεπομένων κατά περίπτωση κυρώσεων και πρό¬ 
στιμο που υπολογίζεται ως εξής: 

α) Για καθυστέρηση που περιορίζεται σε χρονικό διά¬ 
στημα που δεν υπερβαίνει το 1/4 του μέγιστου προβλε- 
πόμενου από το άρθρο 31 του παρόντος χρόνου παράτα¬ 
σης, ποσοστό 0,5% επί της συμβατικής αξίας της ποσό¬ 
τητας, που παραδόθηκε εκπρόθεσμα. 

β) Γ ια καθυστέρηση που περιορίζεται σε χρονικό διά¬ 
στημα από το 1/4 μέχρι το 1/2 του μέγιστου προβλεπομέ- 
νου από το άρθρο του παρόντος χρόνου παράτασης, πο¬ 
σοστό 2% επί της συμβατικής αξίας της ποσότητας, που 
παραδόθηκε εκπρόθεσμα. 

Εάν κατά τον υπολογισμό του χρόνου παράτασης των 
περιπτώσεων α και β προκύπτει κλάσμα ημέρας, θεωρεί¬ 
ται ολόκληρη ημέρα. 

γ) Γ ια καθυστέρηση, που υπερβαίνει το παραπάνω 1/2, 
ποσοστό 5% επί της συμβατικής αξίας της ποσότητας, 
που παραδόθηκε εκπρόθεσμα. 

2. Τα παραπάνω κατά περίπτωση ποσοστά προστίμων 
υπολογίζονται επίτης συμβατικής αξίας των εκπρόθεσμα 
παραδοθέντων υλικών χωρίς τον Φ.Π.Α. Σε περίπτωση 
που τα υλικά, που παραδόθηκαν εκπρόθεσμα επηρεά¬ 
ζουν τη χρησιμοποίηση των υλικών που παραδόθηκαν 
εμπρόθεσμα, το πρόστιμο υπολογίζεται επίτης συμβατι¬ 
κής αξίας της συνολικής ποσότητας αυτών. 

3. Εφόσον με την απόφαση κήρυξης προμηθευτή εκ¬ 
πτώτου παρέχεται σ’ αυτόν η δυνατότητα να παραδώσει 
τα υλικά μέχρι την προηγούμενη της ημερομηνίας διε- 
νέργειάςτου σε βάροςτου διαγωνισμού, επιβάλλεται συ¬ 
νολικά πρόστιμο για εκπρόθεσμη παράδοση ίσο με ποσο¬ 
στό 10% της συμβατικής τιμής ανεξάρτητα από την ημε¬ 
ρομηνία παράδοσης μέσα στο παρεχόμενο χρονικό 
διάστημα. Στην περίπτωση αυτή ισχύουν και τα αναφερό- 
μενα στην προηγούμενη παράγραφο. 

Εάν ο έκπτωτος παραδώσει τα υλικά, ο διαγωνισμός ή 
τα αποτελέσματά του ματαιώνονται, με απόφαση του 
έχοντος την αποφασιστική αρμοδιότητα οργάνου ύστερα 
από την οριστική παραλαβή των υλικών. 

4. Κατά τον υπολογισμό του χρονικού διαστήματος κα¬ 
θυστέρησης φόρτωσης-παράδοσης ή αντικατάστασης, 
με απόφαση του έχοντος την αποφασιστική αρμοδιότητα 
οργάνου ΕΛΤΑ ύστερα από εισήγηση της αρμόδιας Υπη¬ 
ρεσίας διενέργειας του διαγωνισμού, δεν λαμβάνεται 
υπόψη ο χρόνος που παρήλθε κατά τα διάφορα στάδια 
των διαδικασιών, για τον οποίο δεν ευθύνεται ο προμη¬ 
θευτής και μετατίθεται αντίστοιχα ο χρόνος φόρτωσης- 
παράδοσης. 

5. Εφόσον ο προμηθευτής έχει λάβει προκαταβολή 
εκτός από το προβλεπόμενο κατά τα ανωτέρω πρόστιμο, 
καταλογίζεται σε βάρος του και τόκος επί του ποσού της 
προκαταβολής, που υπολογίζεται από την επόμενη της 
λήξης του συμβατικού ή μετατεθέντος χρόνου παράδο¬ 
σης μέχρι της προσκόμισης του συμβατικού υλικού, με το 
ισχύον κάθε φορά ανώτατο όριο του ποσοστού του τόκου 
υπερημερίας. 

6. Η είσπραξη του προστίμου και των τόκων επί της προ¬ 
καταβολής γίνεται με παρακράτηση από το λαβείν του 
προμηθευτή ή σε περίπτωση ανεπάρκειας ή έλλειψης αυ¬ 
τού με ισόποση κατάπτωση της εγγύησης καλής εκτέλε¬ 
σης και προκαταβολής αντίστοιχα, εφόσον ο προμηθευ¬ 
τής δεν καταθέσει το απαιτούμενο ποσό. 

7. Σε περίπτωση ένωσης προμηθευτών το πρόστιμο και 
οι τόκοι επιβάλλονται εις ολόκληρον σε όλα τα μέλη της 
ένωσης. 

ΑΡΘΡΟ 38 

ΑΠΟΡΡΙΨΗ ΣΥΜΒΑΤΙΚΩΝ ΥΛΙΚΩΝ - ΑΝΤΙΚΑΤΑΣΤΑΣΗ 

1. Σε περίπτωση οριστικής απόρριψης ολόκληρης ή μέ¬ 
ρους της συμβατικής ποσότητας των υλικών, με απόφα¬ 
ση του έχοντος την αποφασιστική αρμοδιότητα οργάνου 
ύστερα από εισήγηση της Υπηρεσίας διενέργειας του 
διαγωνισμού, μπορεί να εγκρίνεται αντικατάστασή της με 
άλλη που να είναι σύμφωνη με τους όρους της σύμβασης 
μέσα σε τακτή προθεσμία που ορίζεται από την απόφαση 
αυτή. Η προθεσμία αυτή δεν μπορεί να είναι μεγαλύτερη 
από το 1/4 του συνολικού συμβατικού χρόνου ή απότο 1/2 
αυτού, όταν ο συμβατικός χρόνος δεν είναι μεγαλύτερος 
των τριάντα (30) ημερών σε περίπτωση που η αντικατά¬ 
σταση γίνεται μετά τη λήξη του, ο δε προμηθευτής θεω¬ 
ρείται ως εκπρόθεσμος και υπόκειται σε κυρώσεις λόγω 
εκπρόθεσμης παράδοσης. Εάν ο προμηθευτής δεν αντι¬ 
καταστήσει τα υλικά που απορρίφθηκαν μέσα στην προ¬ 
θεσμία που του τάχθηκε και εφόσον έχει λήξει ο συμβατι¬ 
κός χρόνος, κηρύσσεται έκπτωτος και υπόκειται στις 
προβλεπόμενες κυρώσεις. Με την απόφαση αυτή καθο¬ 
ρίζεται προθεσμία είκοσι (20) ημερών από την κοινοποίη¬ 
σή της για την παραλαβή των απορριφθέντων υλικών. Εάν 
η παραλαβή γίνει μετά την παρέλευση των πέντε (5) πρώ¬ 
των ημερών του εικοσαημέρου, επιβάλλεται πρόστιμο 
στον προμηθευτή 10% επί της αντίστοιχης συμβατικής 
αξίας. Σε περίπτωση τμηματικών παραδόσεων τα απορ- 
ριφθέντα υλικά δεν επιστρέφονται πριν την ολοκλήρωση 
παράδοσης των υλικών και των υπολοίπων τμηματικών 
παραδόσεων. 

Επίσης δεν επιστρέφονται πριν την παραλαβή των υλι¬ 
κών για τα οποία κηρύχθηκε έκπτωτος και του δόθηκε δι¬ 
καίωμα παράδοσης ή τη λήξη της προθεσμίας για την πα¬ 
ράδοση τούτων. Το παραπάνω πρόστιμο του 10% επι¬ 
βάλλεται και στην περίπτωση αυτή. Μετά την παρέλευση 
του εικοσαημέρου και εφόσον δεν παραληφθούν τα υλι¬ 
κά, πέραν του προστίμου, τα υλικά εκποιούνται ή κατα- 
στρέφονται κατά την κρίση του ΕΛΤΑ σύμφωνα με τα 
ισχύοντα. 

2. Η επιστροφή των υλικών, που απορρίφθηκαν, γίνεται 
μετά την προσκόμιση ίσης ποσότητας με την απορρι- 
φθείσα και αφού αυτή παραληφθεί οριστικά. Στην περί¬ 
πτωση αυτή ο προμηθευτής υποχρεούται να παραλάβει 
την ποσότητα που απορρίφθηκε και αντικαταστάθηκε μέ¬ 
σα σε είκοσι (20) ημέρες από την ημερομηνία της οριστι¬ 
κής παραλαβής της νέας ποσότητας. Η προθεσμία αυτή 
μπορεί να παραταθεί ύστερα από αίτημα του προμηθευ¬ 
τή, που θα υποβληθεί απαραίτητα πέντε (5) ημέρες του¬ 
λάχιστον πριν από την εκπνοή της με απόφαση της Υπη¬ 
ρεσίας διενέργειας του διαγωνισμού, με την οποία και 
επιβάλλεται πρόστιμο σε ποσοστό 2,5% επί της συμβατι¬ 
κής αξίας της συγκεκριμένης ποσότητας. Εάν παρέλθει η 
προθεσμία αυτή και η παράταση που τυχόν χορηγηθεί και 
ο προμηθευτής δεν παρέλαβε την απορριφθείσα ποσό¬ 


τητα, ο ΕΛΤΑ μπορεί να προβεί στην καταστροφή ή εκ¬ 
ποίηση της ποσότητας αυτής κατά τα ισχύοντα. 

3. Με απόφαση του αρμόδιου οργάνου ύστερα από ει¬ 
σήγηση της Υπηρεσίας διενέργειας του διαγωνισμού 
μπορεί να εγκριθεί η επιστροφή στον προμηθευτή των 
υλικών, που απορρίφθηκαν πριν από την αντικατάστασή 
τους με την προϋπόθεση ο προμηθευτής να καταθέσει 
χρηματική εγγύηση, που να καλύπτει την τυχόν καταβλη- 
θείσα αξία της ποσότητας που απορρίφθηκε. 

ΑΡΘΡΟ 39 

ΚΗΡΥΞΗ ΠΡΟΜΗΘΕΥΤΗ ΕΚΠΤΩΤΟΥ 

1.0 προμηθευτής που δεν προσέρχεται μέσα στην προ¬ 
θεσμία που του ορίστηκε, να υπογράψει τη σχετική σύμ¬ 
βαση, κηρύσσεται υποχρεωτικά έκπτωτος από την κατα- 
κύρωση ή ανάθεση της προμήθειας που έγινε στο όνομά 
του και από κάθε δικαίωμα που απορρέει από αυτήν με 
απόφαση του Διοικητικού Συμβουλίου ΕΛΤΑ ύστερα από 
εισήγηση της Υπηρεσίας διενέργειας του διαγωνισμού 

2. Με την ίδια διαδικασία ο προμηθευτής δύναται να κη¬ 
ρύσσεται έκπτωτος από την σύμβαση και από κάθε δικαί¬ 
ωμά του που απορρέει απ’ αυτή, εφόσον δεν φόρτωσε, 
παρέδωσε ή αντικατέστησε τα συμβατικά υλικά ή δεν επι¬ 
σκεύασε ή συντήρησε αυτά μέσα στο συμβατικό χρόνο ή 
στο χρόνο παράτασης, σύμφωνα με όσα προβλέπονται 
στο άρθρο 31 του παρόντος. 

3. Ο προμηθευτής δεν κηρύσσεται έκπτωτος από την 
κατακύρωση ή ανάθεση της προμήθειας ή τη σύμβαση, 
όταν: 

α)Η σύμβαση δεν υπογράφηκε ή το υλικό δεν φορτώ¬ 
θηκε ή παραδόθηκε ή αντικαταστάθηκε με ευθύνη του 
ΕΛΤΑ. 

β)Συντρέχουν λόγοι ανωτέρας βίας. 

4. Μετην απόφαση κήρυξης προμηθευτή εκπτώτου από 
τη σύμβαση μπορεί να του παρασχεθεί η δυνατότητα πα¬ 
ράδοσης του υλικού μέχρι την προηγούμενη της ημερο¬ 
μηνίας διενέργειας του διαγωνισμού, που γίνεται σε βά¬ 
ρος του, πέραν της οποίας ουδεμία παράδοση ή αντικα¬ 
τάσταση απορριφθέντος υλικού γίνεται δεκτή. 

5. Στον προμηθευτή, που κηρύσσεται έκπτωτος απάτην 
κατακύρωση ή ανάθεση της προμήθειας ή τη σύμβαση, 
επιβάλλονται με απόφαση του Διοικητικού Συμβουλίου 
ΕΛΤΑ ύστερα από εισήγηση της Υπηρεσίας διενέργειας 
του διαγωνισμού, η οποία τον καλεί υποχρεωτικά για πα¬ 
ροχή εξηγήσεων κατά το άρθρο 20 του ισχύοντος Συ¬ 
ντάγματος, αθροιστικά ή διαζευκτικά οι παρακάτω κυρώ¬ 
σεις: 

α) Κατάπτωση ολική ή μερική της εγγύησης συμμετο¬ 
χής ή καλής εκτέλεσης της σύμβασης κατά περίπτωση. 

β) Προμήθεια του υλικού σε βάρος του εκπτώτου προ¬ 
μηθευτή είτε από τους υπόλοιπους προμηθευτές που εί¬ 
χαν λάβει μέρος στο διαγωνισμό ή είχαν κληθεί για δια¬ 
πραγμάτευση, είτε με διενέργεια διαγωνισμού, είτε με 
διαπραγμάτευση, αν συντρέχουν οι προϋποθέσεις του 
άρθρου 26 του παρόντος. Κάθε άμεση ή έμμεση προκα- 
λούμενη ζημία του ΕΛΤΑήτοτυχόνδιαφέρονπου θαπρο- 
κύψει καταλογίζεται σε βάρος του έκπτωτου προμηθευ¬ 
τή. Ο καταλογισμός αυτός γίνεται ακόμη και στην περί¬ 
πτωση που δεν πραγματοποιείται νέα προμήθεια του 
υλικού κατά τα παραπάνω οριζόμενα. 

Στην περίπτωση αυτή ο υπολογισμός του καταλογιζό- 
μενου ποσού γίνεται με βάση κάθε στοιχείο κατά την κρί- 

ση του αρμόδιου και με βάση τις αρχές της καλής πίστης 
και των συναλλακτικών ηθών. 

γ) Προσωρινός ή οριστικός αποκλεισμός του προμη¬ 
θευτή από το σύνολο ή το μέρος των Π ρομηθειών του ΕΛ¬ 
ΥΑ. Ο αποκλεισμός σε οποιαδήποτε περίπτωση πραγμα¬ 
τοποιείται μόνο με απόφαση του Υπουργού Ανάπτυξης. 

δ) Καταλογισμός στον προμηθευτή ποσού ίσου με το 
10% της αξίας των υλικών, για τα οποία κηρύχθηκε έκ¬ 
πτωτος, όταν του δόθηκε το δικαίωμα να παραδώσει τα 
υλικά μέχρι την προηγούμενη της ημερομηνίας διενέρ¬ 
γειας του διαγωνισμού, ανεξάρτητα εάν τελικά έκανε ή 
όχι χρήση του δικαιώματος αυτού. Στην περίπτωση αυτή 
έχουν εφαρμογή και τα αναφερόμενα στην παρ 2 του άρ¬ 
θρου 37 του παρόντος. 

ε)Η είσπραξη εντόκως της τυχόν προκαταβολής που 
χορηγήθηκε στον έκπτωτο από τη σύμβαση προμηθευτή, 
είτε από ποσό που τυχόν δικαιούται να λάβει, είτε με κα¬ 
τάθεση του ποσού από τον ίδιο, είτε με κατάπτωση της εγ¬ 
γύησης προκαταβολής. Ο υπολογισμός των τόκων γίνε¬ 
ται από την ημερομηνία λήψης της προκαταβολής από 
τον προμηθευτή μέχρι την ημερομηνία έκδοσης της από¬ 
φασης κήρυξήςτου ως εκπτώτου με το ισχύον κάθε φορά 
ανώτατο όριο επιτοκίου για τόκο από δικαιοπραξία, από 
την ημερομηνία δε αυτή και μέχρι της επιστροφής της με 
το ισχύον κάθε φορά επιτόκιο για τόκο υπερημερίας. 

6. Σε περίπτωση που η προμήθεια υλικού σε βάρος έκ¬ 
πτωτου προμηθευτή γίνεται με τροποποίηση όρων ή τε¬ 
χνικών προδιαγραφών της κατακύρωσης ή της ανάθεσης 
της προμήθειας ή της σύμβασης από τις οποίες κηρύ¬ 
χθηκε έκπτωτος κατά περίπτωση κατά τον υπολογισμό 
του διαφέροντος σε βάρος του λαμβάνεται υπόψη η δια¬ 
φορά που τυχόν προκύπτει από την τροποποίηση των 
σχετικών όρων ή τεχνικών προδιαγραφών, η οποία συμ¬ 
ψηφίζεται με το προς καταλογισμό ποσό. 

ΑΡΘΡΟ 40 

ΤΡΟΠΟΣ ΠΛΗΡΩΜΗΣ - ΑΠΑΙΤΟΥΜΕΝΑ 
ΔΙ ΚΑΙ ΟΛΟ ΓΗΤΙΚΑ ΓΙΑ ΠΛΗΡΩΜΗ ΠΡΟΜΗΘΕΥΤΗ 
ΣΤΟ ΕΣΩΤΕΡΙΚΟ ΚΑΙ ΕΞΩΤΕΡΙΚΟ 

1. Η πληρωμή της αξίας των υλικών στον προμηθευτή 
μπορεί να γίνει με έναν από τους παρακάτω τρόπους: 

α) Με την εξόφληση του 100% της συμβατικής αξίας 
των υλικών μετά την οριστική παραλαβή τους. 

β) Μετη χορήγηση έντοκης προκαταβολής μέχρι ποσο¬ 
στού 50% της συμβατικής αξίας χωρίς Φ.Π.Α. έναντι ισό¬ 
ποσης εγγύησης και το υπόλοιπο είτε μετά την οριστική 
παραλαβή των υλικών, είτε με πληρωμή ποσοστού 20% 
της συμβατικής αξίας χωρίς Φ.Π.Α. βάσει του πρωτοκόλ¬ 
λου μακροσκοπικού ελέγχου παραλαβής και η εξόφληση 
της υπόλοιπης συμβατικής αξίας με τον συνολικό Φ.Π.Α. 
γίνεται μετά την οριστική παραλαβή των υλικών. 

γ) Με προθεσμιακό διακανονισμό για το 100% της συμ¬ 
βατικής αξίας ή για μέρος αυτής. 

δ) Με κάθε άλλο τρόπο, που καθορίζεται απαραίτητα 
στη διακήρυξη. 

2. Στη διακήρυξη απαραίτητα καθορίζονται και οι σχετι¬ 
κές λεπτομέρειες του τρόπου πληρωμής. 

3. Οι παραπάνω τρόποι πληρωμής εφαρμόζονται και 
στις τμηματικές παραδόσεις, εφόσον προβλέπονται από 
τη σύμβαση. 

4. Ειδικά για προμήθειες εσωτερικού τα δικαιολογητι- 
κά, που απαιτούνται είναι τα εξής: 

α) Πρωτόκολλο οριστικής ποσοτικής και ποιοτικής πα¬ 


ραλαβής ή σε περίπτωση αυτοδίκαιης παραλαβής, θεω¬ 
ρημένο αποδεικτικό προσκόμισης του υλικού στην απο¬ 
θήκη, σύμφωνα με το άρθρο 33 του παρόντος. 

β) Δελτίο εισαγωγής του υλικού στην αποθήκη του ΕΛ- 

ΤΑ. 

γ) Τιμολόγιο του προμηθευτή εις τριπλούν, που να ανα¬ 
φέρει την ένδειξη «ΕΞΟΦΛΗΘΗΚΕ». 

δ) Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη «ΕΞΟΦΛΗΘΗΚΕ». 

ε) Κάθε άλλο δικαιολογητικό που τυχόν θα ζητηθεί από 
το αρμόδιο όργανο που διενεργεί τον έλεγχο και την πλη¬ 
ρωμή. 

5. Ειδικά για προμήθειες του εξωτερικού 

I. Η πληρωμή της αξίας των υλικών στον προμηθευτή γί¬ 
νεται μέσω της Τράπεζας της Ελλάδας είτε με άνοιγμα 
ενέγγυας ανέκκλητης πίστωσης, είτε με έμβασμα. Στην 
περίπτωση, που η πληρωμή γίνεται με άνοιγμα πίστωσης, 
δεν χορηγείται προκαταβολή. Ότανη πληρωμή γίνεται με 
έμβασμα, χορηγείται προκαταβολή. 

II. Τα δικαιολογητικά, που απαιτούνται, είναι τα εξής: 

α) Σε περίπτωση προμήθειας με παράδοση ΡΟΒ ή ΡΟΤ. 

(1) Πλήρης σειρά φορτωτικών πραγματικής φόρτωσης 
στο όνομα του ΕΛΤΑ ή σε διαταγή αυτού, που να αναφέ¬ 
ρουν ότι ο ναύλος πληρώνεται στοντόπο προορισμού. 

(2) Πιστοποιητικό προέλευσης και κατασκευής των υλι¬ 
κών εις τριπλούν. 

(3) Τιμολόγιο του προμηθευτή εις εξαπλούν, που θα φέ¬ 
ρει την ένδειξη ότι εξοφλήθηκε. 

(4) Εξοφλητική απόδειξη του προμηθευτή, στην περί¬ 
πτωση που το τιμολόγιο δεν φέρει ένδειξη ότι εξοφλήθη¬ 
κε. 

(5) Ζυγολόγιο ή μετρολόγιο εις εξαπλούν. 

(6) Πιστοποιητικό ποιοτικού καιποσοτικού ελέγχου, εάν 
ανατεθεί τέτοιος έλεγχος σε διεθνές Γ ραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

(7) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα και αποδεικτικό εισαγωγής του 
υλικού στην αποθήκη του ΕΛΤΑ, εφόσον από τη σύμβαση 
προβλέπεται η πληρωμή να γίνεται μετά την οριστική πο¬ 
σοτική και ποιοτική παραλαβή του υλικού στην Ελλάδα. 

(8) Αντίγραφο τηλεγραφήματος ή τηλετυπήματος ή τη- 
λεομοιοτυπήματος του προμηθευτή, με το οποίο να γνω¬ 
ρίζει στον ΕΛΤΑ τα στοιχεία φόρτωσης. 

β) Στην περίπτωση προμήθειας με τον όρο παράδοσης 
Ο + Ρ. Όλα τα παραπάνω δικαιολογητικά με τη διαφορά 
ότι η φορτωτική θα αναφέρει ότι ο ναύλος έχει πληρωθεί. 

γ) Στην περίπτωση προμήθειας με τον όρο ΟΙΡ. 

1) Όλα τα παραπάνω δικαιολογητικά για την περίπτωση 
Ο + Ρ. 

2) Ασφαλιστήριο συμβόλαιο ή πιστοποιητικό ασφάλι¬ 
σης ασφαλιστικής Εταιρείας, που να καλύπτει τους κιν¬ 
δύνους, που προβλέπονται στο άρθρο 34 του παρόντος. 

3) Απόδειξη πληρωμής των ασφαλίστρων. 

δ) Στην περίπτωση προμήθειας με τον όρο παράδοσης 
«ελεύθερο». 

I) Πρωτόκολλο οριστικής ποσοτικής και ποιοτικής πα¬ 
ραλαβής στην Ελλάδα η σε περίπτωση αυτοδίκαιης πα¬ 
ραλαβής, θεωρημένο αποδεικτικό προσκόμισης του υλι¬ 
κού στην αποθήκη, σύμφωνα με το άρθρο 33 του παρό¬ 
ντος. 

II) Τιμολόγιο του προμηθευτή εις τριπλούν, που να φέ¬ 
ρει την ένδειξη ΕΞΟΦΛΗΘΗΚΕ. 

III) Εξοφλητική απόδειξη του προμηθευτή, εάν το τιμο¬ 
λόγιο δεν φέρει την ένδειξη ΕΞΟΦΛΗΘΗΚΕ. 

IV) Πιστοποιητικό ποιοτικού και ποσοτικού ελέγχου, εάν 
ανατεθεί τέτοιος έλεγχος σε διεθνές Γραφείο ελέγχου ή 
πρακτικό, εάν ανατεθεί ο έλεγχος αυτός σε επιτροπή. 

6. Πέραν των ανωτέρω δικαιολογητικώντα αρμόδια όρ¬ 
γανα, που διενεργούν τον έλεγχο και την πληρωμή, μπο¬ 
ρούν να ζητήσουν και οποιοδήποτε άλλο κατά νόμο ανα¬ 
γκαίο. 

ΑΡΘΡΟ 41 

ΑΝΩΤΕΡΑ ΒΙΑ 

Ο προμηθευτής, που επικαλείται ανωτέρα βία υποχρε- 
ούται μέσα σε 20 ημέρες από τότε, που συνέβησαν τα πε¬ 
ριστατικά, που συνιστούν την ανωτέρα βία, να αναφέρει 
εγγράφως αυτά και να προσκομίσει στον ΕΛΤΑ τα απαι- 
τούμενα αποδεικτικά στοιχεία. 

ΑΡΘΡΟ 42 

ΠΑΡΑΡΤΗΜΑ ΥΠΟΔΕΙΓΜΑΤΩΝ 

Παρατίθεται κατωτέρω παράρτημα που προσαρτάται 
και αποτελεί αναπόσπαστο μέρος του παρόντος. 

ΥΠΟΔΕΙΓΜΑΤΑ ΠΡΟΚΗΡΥΞΕΩΝ ΚΑΙ ΑΝΑΚΟΙΝΩΣΕΩΝ 
ΓΙΑ ΤΙΣ ΣΥΜΒΑΣΕΙΣ ΠΡΟΜΗΘΕΙΩΝ 

Υπόδειγμα Α’ 

ΠΡΟΚΑΤΑΡΚΤΙΚΗ ΕΝΗΜΕΡΩΣΗ 

1. Επωνυμία, ταχυδρομική και τηλεγραφική διεύθυνση, 
αριθμοί τηλεφώνου, τηλετύπου και τηλεομοιοτύπου της 
αναθέτουσας αρχής και, εάν διαφέρουν, της υπηρεσίας 
από την οποία μπορούν να ληφθούν πρόσθετα πληροφο¬ 
ριακά στοιχεία. 

2. Φύση και ποσότητα ή αξία των συμβάσεων που πρό¬ 
κειται να ανατεθούν. Αριθμός αναφοράς της κοινής ταξι¬ 
νόμησης προϊόντων (ΚΤΠ). 

3. Προβλεπόμενη ημερομηνία έναρξης των διαδικασιών 
ανάθεσης της ή των συμβάσεων (αν είναι γνωστή). 

4. Λοιπά πληροφοριακά στοιχεία. 

5. Ημερομηνία αποστολής της ανακοίνωσης. 

6. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

7. Μνεία κατά πόσον η σύμβαση καλύπτεται από τη συμ¬ 
φωνία. 

Υπόδειγμα Β' 

ΑΝΟΙΚΤΕΣ ΔΙΑΔΙΚΑΣΙΕΣ 

1. Όνομα, ταχυδρομική και τηλεγραφική διεύθυνση, 
αριθμός τηλεφώνου, τηλετύπου και τηλεομοιοτύπου της 
αναθέτουσας αρχής. 

2. α) Διαδικασία που επελέγη για την ανάθεση. 

β) Είδος της σύμβασης για την οποία γίνεται η πρό¬ 
σκληση για την υποβολή προσφορών. 

3. α) Τόπος παράδοσης. 

β) Φύση των ζητούμενων προϊόντων, με αναφορά αν η 
υποβολή προσφορών ζητείται για την αγορά, χρηματο¬ 
δοτική μίσθωση, μίσθωση ή μίσθωση-πώληση ή για συν¬ 
δυασμό αυτών. Αριθμός αναφοράς (ΚΤΠ). 

γ) Ποσότητα των ζητουμένων προϊόντων. Μνεία οποι- 
ωνδήποτε δικαιωμάτων προαιρέσεως για συμπληρωματι¬ 


κές αγορές και, εάν είναι, γνωστό, προσωρινό χρονοδιά¬ 
γραμμα κατά το οποίο μπορούν να ασκηθούν τα εν λόγω 
δικαιώματα. Επίσης, σε περίπτωση επαναλαμβα¬ 
νόμενων ή ανανεώσιμων συμβάσεων εντός δεδομένης 
περιόδου, προσωρινό χρονοδιάγραμμα, εάν είναι γνω¬ 
στό, των επόμενων προκηρύξεων διαγωνισμού για τις με- 
λετώμενες προμήθειες. 

δ) Πληροφορίες για τη δυνατότητα των προμηθευτών 
να υποβάλουν προσφορές για μέρος των απαιτού-μενων 
προμηθειών. 

4. Προθεσμία ολοκλήρωσης της παροχής Υπηρεσιών ή 
διάρκεια της σύμβασης ή, ει δυνατόν, προθεσμία έναρξης 
ή ολοκλήρωσης της παροχής των Υπηρεσιών. 

5. α) Ονομασία και διεύθυνση της Υπηρεσίας από την 
οποία μπορούν να ζητηθούν οι συγγραφές υποχρεώσεων 
και τα λοιπά τεύχη της σύμβασης. 

β) Ενδεχομένως, προθεσμία υποβολής της αίτησης αυ¬ 
τής. 

γ) Ενδεχομένως, ύψος και τρόπος πληρωμής του πο¬ 
σού που πρέπει να καταβληθεί για την απόκτηση αυτών 
των εγγράφων. 

6. α) Ημερομηνία λήξης της προθεσμίας υποβολής των 
προσφορών. 

β) Διεύθυνση στην οποία πρέπει να σταλούν. 

γ) Γλώσσα ή γλώσσες στις οποίες πρέπει να συντα¬ 
χθούν οι προσφορές. 

7. α) Πρόσωπα τα οποία επιτρέπεται να παραστούν 
στην αποσφράγιση των προσφορών. 

β) Ημερομηνία, ώρα και τόπος αποσφράγισης των προ¬ 
σφορών. 

8. Ενδεχομένως, απαιτούμενες εγγυήσεις και λοιπές 
εξασφαλίσεις. 

9. Βασικοί όροι για τη χρηματοδότηση και πληρωμή 
ή/και παραπομπή στις σχετικές διατάξεις. 

10. Ενδεχομένως, νομική μορφήτην οποία θα πρέπει να 
περιβληθεί μια κοινοπραξία προμηθευτών εφόσον της 
ανατεθεί η σύμβαση. 

11. Πληροφορίες σχετικά με την κατάσταση του προ¬ 
μηθευτή, καθώς και στοιχεία και διατυπώσεις που είναι 
αναγκαίες για την αξιολόγηση των οικονομικών και τεχνι¬ 
κών προϋποθέσεων που πρέπει να πληροί κατ’ ελάχιστον 
ο προμηθευτής. 

12. Χρονικό διάστημα κατά το οποίο ο προσφέρων δε¬ 
σμεύεται από την προσφορά του. 

13. Κριτήρια για την ανάθεση της σύμβασης. Τυχόν άλ¬ 
λα κριτήρια, εκτός από τη χαμηλότερη τιμή, αναφέρονται 
εφόσον δεν περιλαμβάνονται στα συμβατικά τεύχη. 

14. Ενδεχομένως, απαγόρευση των εναλλακτικών προ¬ 
σφορών. . 

15. Λοιπές πληροφορίες. 

16. Ημερομηνία(-ες) δημοσίευσης της προκαταρκτικής 
ενημερωτικής ανακοίνωσης στην Επίσημη Εφημερίδα 
των Ευρωπαϊκών Κοινοτήτων ή μνεία της μη δημοσίευσής 
της. 

17. Ημερομηνία αποστολής της .προκήρυξης. 

18. Ημερομηνία παραλαβής της προκήρυξης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων . 

19. Μνεία κατά πόσον η σύμβαση καλύπτεται από τη 
συμφωνία. 

Υπόδειγμα Γ’ 

ΚΛΕΙΣΤΕΣ ΔΙΑΔΙΚΑΣΙΕΣ 

1. Όνομα, ταχυδρομική και τηλεγραφική διεύθυνση, 
αριθμός τηλεφώνου, τηλετύπου και τηλεομοιοτύπου της 
αναθέτουσας αρχής. 

2. α) Διαδικασία που επελέγη για την ανάθεση της σύμ¬ 
βασης. 

β) Ενδεχομένως, λόγοι προσφυγής στην ταχεία διαδι¬ 
κασία. 

γ) Είδος της σύμβασης για την οποία γίνεται η πρό¬ 
σκληση για την υποβολή των προσφορών. 

3. α) Τόπος παράδοσης. 

β) Φύση των ζητούμενων προϊόντων με αναφορά αν 
απαιτείται η υποβολή προσφορών για την αγορά, χρημα¬ 
τοδοτική μίσθωση, μίσθωση ή μίσθωση-πώληση ή για 
συνδυασμό αυτών. Αριθμός αναφοράς ΚΤΠ. 

γ) Ποσότητα των ζητούμενων προϊόντων. Μνεία οποι- 
ωνδήποτε δικαιωμάτων προαιρέσεως για συμπληρωματι¬ 
κές αγορές και, εάν είναι γνωστό, προσωρινό χρονοδιά¬ 
γραμμα κατά το οποίο μπορούν να ασκηθούν τα εν λόγω 
δικαιώματα. Επίσης, σε περίπτωση επαναλαμβανόμενων 
ή ανανεώσιμων συμβάσεων εντός δεδομένης περιόδου, 
προσωρινό χρονοδιάγραμμα, εάν είναι γνωστό, των επό¬ 
μενων προκηρύξεων διαγωνισμού για τις μελετώμενες 
προμήθειες. 

δ) Πληροφορίες για τη δυνατότητα των προμηθευτών 
να υποβάλουν προσφορές για μέρος των απαιτούμενων 
προμηθειών. 

4. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, ει δυνατόν, προθεσμία έναρξης 
ή ολοκλήρωσης της παροχής των υπηρεσιών. 

5. Ενδεχομένως, νομική μορφή την οποία θα πρέπει να 
περιβληθεί μια κοινοπραξία προμηθευτών, εφόσον της 
ανατεθεί η σύμβαση. 

6. α) Ημερομηνία λήξης της προθεσμίας παραλαβής 
των αιτήσεων συμμετοχής. 

β) Διεύθυνση στην οποία πρέπει να σταλούν.- 

γ) Γλώσσα ή γλώσσες στις οποίες πρέπει να συντα¬ 
χθούν. 

7. Ημερομηνία λήξης της προθεσμίας αποστολής των 
προσκλήσεων υποβολής προσφορών. 

8. Ενδεχομένως, απαιτούμενες εγγυήσεις. 

9. Πληροφορίες σχετικά με την κατάσταση του προμη¬ 
θευτή, καθώς και στοιχεία και διατυπώσεις που είναι ανα¬ 
γκαίες για την αξιολόγηση των οικονομικών και τεχνικών 
προϋποθέσεων που πρέπει να πληροί κατ’ ελάχιστον ο 
προμηθευτής. 

10. Κριτήρια για την ανάθεση της σύμβασης εφόσον δεν 
αναφέρονται στην πρόσκληση για την υποβολή προσφο¬ 
ρών. 

11. Αριθμός ή όρια του αριθμού των υποψηφίων που 
πρόκειται να προσκληθούν να υποβάλούν προσφορά. 

12. Ενδεχομένως, απαγόρευση των εναλλακτικών προ¬ 
σφορών. 

13. Λοιπές πληροφορίες. 

14. Ημερομηνία δημοσίευσης της προκαταρκτικής ενη¬ 
μερωτικής ανακοίνωσης στην Επίσημη Εφημερίδα των 
Ευρωπαϊκών Κοινοτήτων ή μνεία της μη δημοσίευσής 
της. 

15. Ημερομηνία αποστολής της προκήρυξης. 

16. Ημερομηνία παραλαβής της προκήρυξης από την 


Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

17. Μνεία κατά πόσον η σύμβαση καλύπτεται από τη 
συμφωνία. 

Υπόδειγμα Δ’ 

ΔΙΑΔΙΚΑΣΙΕΣ ΜΕ ΔΙΑΠΡΑΓΜΑΤΕΥΣΗ 

1. Όνομα, ταχυδρομική και τηλεγραφική διεύθυνση, 
αριθμός τηλεφώνου, τηλετύπου και τηλεομοιοτύπου της 
αναθέτουσας αρχής. 

2. α) Διαδικασία που επελέγη για την ανάθεση της σύμ¬ 
βασης. 

β) Ενδεχομένως, λόγοι προσφυγής στην ταχεία διαδι¬ 
κασία. 

γ) Κατά περίπτωση, είδος της σύμβασης για την οποία 
γίνεται η πρόσκληση για την υποβολή των προσφορών. 

3. α) Τόπος παράδοσης. 

β) Φύση των ζητουμένων προϊόντων με αναφορά αν η 
υποβολή προσφορών ζητείται για την αγορά, χρηματο¬ 
δοτική μίσθωση, μίσθωση ή μίσθωση-πώληση ή για συν¬ 
δυασμό αυτών. Αριθμός αναφορά; ΚΤΠ. 

γ) Ποσότητα των ζητουμένων προϊόντων. Μνεία οποι- 
ωνδήποτε δικαιωμάτων προαιρέσεως για συμπληρωματι¬ 
κές αγορές και, εάν είναι γνωστό, προσωρινό χρονοδιά¬ 
γραμμα κατά το οποίο μπορούν να ασκηθούν τα εν λόγω 
δικαιώματα. Επίσης, σε περίπτωση επαναλαμβανόμενων 
ή ανανεώσιμων συμβάσεων εντός δεδομένης περιόδου, 
προσωρινό χρονοδιάγραμμα, εάν είναι γνωστό, των επό¬ 
μενων προκηρύξεων διαγωνισμού για τις μελετώμενες 
προμήθειες. 

δ ) Πληροφορίες για τη δυνατότητα των προμηθευτών 
να υποβάλουν προσφορές για μέρος των απαιτού-μενων 
προμηθειών. 

4. Προθεσμία ολοκλήρωσης της παροχής υπηρεσιών ή 
διάρκεια της σύμβασης ή, ει δυνατόν, προθεσμία έναρξης 
ή ολοκλήρωσης της παροχής των υπηρεσιών. 

5. Ενδεχομένως, νομική μορφή την οποία θα πρέπει να 
περιβληθεί μια κοινοπραξία προμηθευτών, εφόσον της 
ανατεθεί η σύμβαση. 

6. α) Ημερομηνία λήξης της προθεσμίας παραλαβής 
των αιτήσεων συμμετοχής. 

β) Διεύθυνση στην οποία πρέπει να σταλούν. 

γ) Γλώσσα ή γλώσσες στις οποίες πρέπει να συντα¬ 
χθούν. 

7. Ενδεχομένως, απαιτούμενες εγγυήσεις. 

8. Πληροφορίες σχετικά με την κατάσταση του προμη¬ 
θευτή, καθώς και αναγκαίες πληροφορίες και διατυπώ¬ 
σεις για να αξιολογηθούν οι οικονομικές και τεχνικές προ¬ 
ϋποθέσεις που πρέπει να πληροί κατ’ ελάχιστον ο προμη¬ 
θευτής. 

9. Αριθμός ή όριατου αριθμού των υποψηφίων που πρό¬ 
κειται να προσκληθούν να υποβάλουν προσφορά. 

10. Ενδεχομένως, απαγόρευση των εναλλακτικών προ¬ 
σφορών. 

11. Ενδεχομένως, ονόματα και διευθύνσεις των προμη¬ 
θευτών που έχουν ήδη επιλεγεί από την αναθέτουσα αρ¬ 
χή- 

12. Ημερομηνία προηγουμένων δημοσιεύσεων στην 
Επίσημη Εφημερίδα των Ευρωπαϊκών Κοινοτήτων. 

13. Λοιπές πληροφορίες. 

14. Ημερομηνία αποστολής της προκήρυξης. 

15. Ημερομηνία παραλαβής της προκήρυξης από την 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

16. Μνεία κατά πόσον η σύμβαση καλύπτεται από τη 
συμφωνία. 

Υπόδειγμα Ε’ 

ΑΝΑΚΟΙΝΩΣΗ ΑΝΑΘΕΣΗΣ ΣΥΜΒΑΣΕΩΝ 

1. Όνομα και διεύθυνση της αναθέτουσας αρχής. 

2. Επιλεγείσα διαδικασία ανάθεσης. Στην περίπτωση 
της διαδικασίας με διαπραγμάτευση χωρίς να προηγηθεί 
δημοσίευση προκήρυκης διαγωνισμού, αιτιολόγηση της 
επιλογής αυτής. 

3. Ημερομηνία ανάθεσης της σύμβασης. 

4. Κριτήρια ανάθεσης της σύμβασης. 

5. Αριθμός προσφορών που υπεβλήθησαν. 

6. Όνομα και διεύθυνση του προμηθευτή ή των προμη¬ 
θευτών. 

7. Φύση καιποσότητατωνζητουμένωνπρόίόντων. Αριθ¬ 
μός αναφοράς ΚΤΠ. 

8. Τιμή ή κλίμακα τιμών (ελάχιστη / μεγίστη). 

9. Αξία της (των) προσφοράς(-ών) που έγινε(-αν) δε- 
κτή(-ές) ή η υψηλότερη και χαμηλότερη προσφορά που 
λήφθηκαν υπόψη κατά την ανάθεση της σύμβασης. 

10. Ενδεχομένως, αξία και μέρος της σύμβασης που εν¬ 
δέχεται να ανατεθεί υπεργολαβικά σε τρίτους. 


11. Λοιπές πληροφορίες. 

12. Ημερομηνία δημοσίευσης της προκήρυξης του δια¬ 
γωνισμού στην Επίσημη Εφημερίδα των Ευρωπαϊκών Κοι¬ 
νοτήτων. 

13. Ημερομηνία αποστολής της παρούσας ανακοίνω¬ 
σης. 

14. Ημερομηνία παραλαβής της ανακοίνωσης από την 
Υπηρεσία Επισήμων Εκδόσεων των Ευρωπαϊκών Κοινο¬ 
τήτων. 

ΑΡΘΡΟ 43 

ΕΝΑΡΞΗ ΙΣΧΥΟΣ - ΜΕΤΑΒΑΤΙΚΕΣ ΔΙΑΤΑΞΕΙΣ 

1. Ο Κανονισμός αυτός ισχύει από την δημοσίευσή του 
στην Εφημερίδα της Κυβερνήσεως. 

2. Από την έναρξη ισχύος του παρόντος καταργείται ο 
Κανονισμός Προμηθειών ΕΛΤΑ (ΦΕΚ-ΔΑΕ ΕΠΕ 1618/23- 
10-71) 

3. Προμήθειες για τις οποίες έχει δημοσιευθεί διακήρυ¬ 
ξη ή έχει υπογράφει σύμβαση πριντην ισχύ του παρόντος 
εκτελούνται σύμφωνα με τους όρους αυτών. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 22 Φεβρουάριου 2000 

ΟΙ ΥΦΥΠΟΥΡΓΟΙ 

ΑΝΑΠΤΥΞΗΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΑΝΝΗΣ ΧΑΡΑΛΑΜ ΠΟΥΣ ΝIΚ. ΣΑΛΑΓΙ ΑΝ Ν ΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




